
I. 

Za. vedre lipanjske noći, protkane sjajnom 
mjesečinom, šetao je Tuškancem čovjek sred¬ 
njeg rasta, širokih ramena, sav u sivom odi¬ 
jelu, držeći u jednoj ruci klobuk, u drugoj 
batinu. Dugo je lutao onim stazicama, pa sjeo 
na klupu, na kraju male ravnice, gdje je uštap 
srebrni© zelene tratinice. Bacivši klobuk i ba¬ 
tinu na klupu, duboko uzdahne, pograbi se 
očajno za glavu, zatim ustane, i malko se 
zguri, kao da osluhuje. Na zagrebačkim zvo¬ 
nicima već je odbilo pol noći. Iz daljine čuo 
se dugi zvižduk željeznice, i onaj mukli šum 
vlaka koji je jurio ravninom, te lavež razdra- 
zena psa. U gustoj šumici iza onog čovjeka 
nešto šušne, on zadrhta, naglo izvadi iz džepa 
revolver, naperi cijev u čelo, pa u prsa, opet 
u čelo, zatim u usta, ali se zgrozi, ruka mu 
klone, obori glavu. Razmišlja: sad zaklima, sad 
sleze ramenima, a kad začu iza sebe tiho ste¬ 
njanje, kao prigušen plač, naglo se okrene, 
spravi revolver, uzme batinu i klobuk, pa 
hrlo sade s brežuljka u grad, u Ilicu, zapalivši 

putem dobru smotku. Stanovao je u jednoj od 
najljepših kuća u Ilici, na prvom katu. Da ga 
nitko od njegovih ne čuje, izuje se pred sta¬ 
nom i uniđe u svoju sobu malim hodnikom 
što je tiše mogao. Kad se svuče, počešlja crnu 
kosu, veoma gustu, i zadovoljno se ogleda. 
Brade nije imao. Bilo mu je oko pedeset go¬ 
dina. Motrio je sebe u zrcalu, rasklopiv sjajne 
crne oči, i čudio se je sebi, što ga mogu za¬ 
okupiti kadšto najluđe, najgroznije misli. On 
je umovao pred zrcalom: Ludo, uistinu ludo 
bi bilo! Zar se sreća ne nasmiješi iznenada? 
Jest, izgazit ću ja iz svih svojih neprilika! 
Moja željezna volja, moja čelična ustrajnost 
probit će sve klisure, koje je zavaljala sudbina 
na moj put. Ne, jedan Viktor Prokan ne 
smije nikada očajati, ne, nikada! Još nisam 
ostario, lijep sam i krasan, kosa mi je još 
crna, a tek sjaj mojih očiju!... A moja topla 
riječ!... Viktore, ne zdvajaj, ne zdvajaj!... 

Tako je govorio sam sebi, osovivši se pred 
velikim ogledalom. Tvrdo uvjeren, da će se 
i njemu nasmiješiti sreća, popije tri čašice 
konjaka, pak namoči vodom svoj krasni brk, 
pomno ga poravna i pritisne bijelim pove¬ 
zom, kojim zahvati i jedno i drugo uho. Pro- 

šeće se gospodskom sobom, a zatim uzme neki 
njemački roman u ruku, da ga čita u postelji. 
Ne pročitav ni tri stranice, tvrdo usne. 

Oko šestog sata jako netko pokuca na vra¬ 
tima njegove sobe. On se probudi i povikne 
srdito: 

— Do bijesa, što lupate tako strašno! Zar 
hoćete, da poludim? Barbara, jesi li ti? 

— Oprostite, milostivi gospodine ... 

— Što hoćeš? 

— Kazala mi je milostiva gospodična od¬ 
gojiteljica, da vas probudim. Dugo sam ku¬ 
cala, ispriča se kuharica, krupna plavuša, 
otvorivši malko vrata. 

— Reci gospodični odgojiteljici, da ću od¬ 
mah ustati, promumlja Viktor Prokan, veoma 
mrk. 

Sad pomisli na Tuškanec, gorko se osmje¬ 
hne, zasuče debeli brk, pa se zagleda u ormar, 
gdje su mu bili važni spisi, listovi, razni ra¬ 
čuni. Bilo mu je kao da gleda u najdublji 
ponor, sve jače smrkavalo se njegovo crno- 
manjasto i nabuhlo lice, nažuto pod očima. 
Ne bi dugo, pograbi se objeručke za glavu, 
sjede na postelji, malo zatim ustane, otvori 
onaj ormar, preleti okom neke račune, stisne 


4 


5 


EU GEN KUMlClĆ 


PODIJELJENI GROBOVI 


oči i zube, pa se osovi, kao da je nešto odlu¬ 
čio. Tiho zatvoriv vrata sobe, uzme revolver, 
sjede na divan, naperi cijev u čelo, pak u 
prsa, opet u čelo, ali mu ruka klone na ko¬ 
ljeno, i pomisli: Ne, ne u kući! Kakva bi 
zabuna nastala! Moj Vojslav bi me vidio u 
krvi na podu. Grozno, užasno! Još ću če¬ 
kati... tko bi znao... one moje srećke... 
do tri tjedna bit će vučenje, glavni zgoditak 
sto i pedeset hiljada! Krasna svotica! Netko 
će ju dobiti. Nitko ne bi mogao priseći, da 
taj netko ne bih mogao biti ja! Kupit ću još 
dvije promese. Sreća je luda. Ako mi se ne 
nasmiješi, ja ću u Tuškancu... Samo ku¬ 
kavice boje se smrti. Ja nisam kukavica. Jedan 
hip, samo jedan hip, pa kao da te nije nikada 
bilo. Ne, ne u kući!... 

Sad ustane s divana, spravi revolver u or¬ 
mar, otvori vrata sobe, legne u postelju i 
pozvoni, a kad uđe kuharica Barbara, zapo¬ 
vjedi joj, da mu donese crnu kavu. 

— Milostivi gospodine, gospodična (odgoji¬ 
teljica želi, da ustanete, reče kuharica, no¬ 
seći kavu. 

— Dobro, dobro. Metnite kavu amo na 
stolić do postelje. Sad mi dajte onu staklenku 


i čašicu. Pazite, da ne razbijete staklenku! 
Ta rakija u njoj stoji sedam forinti. 

Kad ga Barbara posluži, on zapali regaliju, 
natoči čašicu konjaka i srkne. Lice mu se 
odmah razvedrilo: godio mu miris vruće kave 
i prave regalije. 

Srče on kavu i gleda dim smotke, a u sobu 
stupi ovisoka. ženska, smeđe kose, surih očiju, 
blijeda obličja, u krasnom svijetlom odijelu. 
Vidi se, već je stala na četrdesetu. Nazove 
mu dobro jutro, on joj se slatko nasmiješi, 
P a ^ v J°j pogladi i poljubi ruku, kad je sjela 
na rub njegove postelje. 

— Gledaj, ja sam se već obukla; još klo¬ 
buk na glavu, pa u kočiju. Molim te, Viktore, 
meni se čini, da mi boja ovog odijela... 

— Golubinja boja! Vjeruj mi, predivno ti 
pristaje! Ti uistinu ne znaš, kako si dražesna! 

— Na selu paze na sve. Vidjet ćeš, kako će 
biti druge napirlitane! Molim, te, ustani. 

Draga Pelagija, imamo dosta vremena. 

I uprav danas mora da bude sv. Medardo! 
uzdahne Viktor Prokan. 

“ Danas i e osmi Hpnja, a ti znaš, kako se 
stari Kropić veseli svojemu imendanu. Bilo 
hi mu žao, da se dogodi kao prošle godine, 

kad smo mu obećali, da ćemo ga posjetiti, a 
nismo mogli... 

— I danas imam mnogo posla u Zagrebu. 
Tri sjednice, razna društva, velevažni moji 
predloži!... 

— Ali ne možemo odbiti... 

— Ja ne znam, kako će bez mene... 

— Pomisli, da nam je stari Kropić poslao 
svoju kočiju! 

— Puknut će mi glava! 

— Ti bi morao više puta na godinu po¬ 
sjetiti Kropića, da vidiš na svoje oči, kako 
gospodari... 

— Strašne su moje brige! 

— Kada će ti platiti ono deset hiljada? Ako 
mu vinogradi propadnu, nikad neće namiriti 
svoj dug, uzruja se Pelagija. 

— Ja već i ne mislim na one moje hiljade! 
omahne desnicom Viktor, pa doda kao ne¬ 
hajno: Molim te, da ne bi ti možda sjetila 
staroga Kropića na dug. Molim te, ni riječi 
o tom. Kropić je neizmjerno osjetljiv: u nje¬ 
govim žilama teče starinska plemićka krv! 

— Ustani, ustani, da krenemo, reče Pela¬ 
gija nestrpljivo. 

— Ali, molim te ... 


— Vidjet ćeš svoju ženu... Ona je sretna 
kod staroga Kropića... izusti tiho Pelagija, 
nakon stanke. 

— A ti nisi kod mene?... nasmiješi se 
Viktor najslađe, i opet joj poljubi ruku. 

— Kada si noćas kući došao? upita ona 
naglo i porumeni. 

— Bio sam s jednim prijateljem; razgova¬ 
rasmo se šećući Zrinjevcem, o važnom, poslu. 

— Ah! gane se Pelagija od jada. 

— Molim te, umiri se. Čuj me: bude li malo 
sreće, mogu ti već sada reći, da će mi pasti u 
džep najmanje pedeset hiljada forinti. Velim: 
najmanje! Krasan posao! Kazat ću ti sve; ti 
znaš, da nemam za tebe nikakvih tajna. Moje 
srce uvijek sam nosio na dlanu. 

— Kaži dakle. 

— Danas ne. 

— Bit će nešto maglovito. 

— Pelagija!... 

— Ah, molim te! 

— Još nije posve izvjesno, ali, vjeruj mi... 

— Već dvadeset godina, otkad sam kod 
tebe, ti mi uvijek govoriš, kako si zasnovao 
sad ovaj, sad onaj posao, koji će ti napuniti 

praznu kesu, a brige su svaki dan veće! osu 
Pelagija gorko. 

— Oh, metni ruku na srce, te kaži, ne 
mučim li se ja dan i noć? Sav je moj život 
krvava borba, jer sam uvijek mislio samo i 
jedino na svoje poštenje, na svoju čast, na 
svoj ugled! Ja osjećam, kako sam izmučen 
silnim radom, moje zdravlje ... 

— Zašto sjediš u kavani, u dimu, svaki dan 
šest sati? 

— Dobra moja Pelagija, tvoje su riječi 
uprav okrutne. Molim te, budi pravedna! 
izusti on drhtavim glasom. Godilo mu je, kako 
je lijepo izgovorio cijelu izreku. 

— Da budem pravedna! Ti veliš, da sam 
sretna kod tebe, Koliko sam te puta molila, 
da pomisliš na moj nesretni... Što sam ja 
u tvojoj kući? 

— Ti si u kući čovjeka, koga mnogi štuju... 
Mogu li govoriti o sebi? Bi li to bilo čedno? 
Zar ti još ne znaš, tko sam ja? zapita ponosno 
Viktor i pridigne se malko u postelji. 

— Oh, ja, ja znam, tko si ti! trgne se Pe¬ 
lagija i ošine ga mrkim pogledom. 

Pelagija!... sklopi on ruke, kao da se 

čudi. 

— Da, ja te pitam: što sam ja u tvojoj kući? 

— Ti si odgojiteljica mojega jedinca. Molim 
te, umiri se! Ti znaš, kako me uzrujavaju 
takvi govori... Molim te, prestani! Ah, Pe¬ 
lagija, Pelagija!... uzdahne duboko. 

Odgojiteljica tvojega jedinca Vojslava!? 
Dakako, ti hoćeš, da budem vječna gospo¬ 
dična, odgojiteljica tvojega Vojslava!... Smi¬ 
ješno. njemu su već dvadeset i dvije godine! 
Već je Vojslav četiri godine pravnik, a ja, ja 
sam još uvijek njegova gospodična odgoji¬ 
teljica! Tomu ruglu kriv si ti! Uvijek si pre¬ 
zirao moje suze, uvijek! Oh, taj tvoj jedinac 
Vojslav! Noćas je došao kući u zoru. Sinoć 
me je strahovito izgrdio, jer da mu nisam 
prišila puce na rukavici! zaplače Pelagija. 

— Ali, molim te, mila Pelagija, kako možeš 
plakati poradi jednoga neprišivenoga gum¬ 
bića? 

Ja ne plačem poradi onoga gumbića, već 
poradi prostačkih riječi tvojega slatkoga je¬ 
dinca. Ne mogu ti opisati, kako mi je pospr¬ 
dno kazao: »Molim vas, gospodično odgoji¬ 
teljice« ... Sve mi je bilo crno pred očima ... 

— Ne plači, dušice. Nije moj Vojslav opak, 
zloban, nego samo nagao, kadšto žestok. Po¬ 
znam ja njegovo plemenito srce!... 

— još ćeš reći, da je tu plemenštinu od 
svoje majke... 

— Oh, kako grize ta tvoja ironija! Ali, 
molim te, ja mislim, da ti nisi pravedna, jer 
je njegova majka dobra ženica, mirna, blage 
ćudi... no, no, neću o tome govoriti, kad 
me tako ubojito gledaš. Pelagija, ja ti pri- 
sižem, da te Vojslav štuje i ljubi. On te dar 
pače obožava, kao svoju majku. Pomisli: dvije 
su mu godine bile, kad si došla k meni, kad 
si se kao danica zablistala na pomućenom 
obzorju moje sreće. Ti si ga sama odgojila... 

— Vojslav me je ljubio, dok nije saznao, 
da mu je majka živa. Oh, ove neprestane 
svađe iskopat će mi grob! Kako sam nesretna, 
grozno nesretna! zajeca jače Pelagija. 

— A ja ću poludjeti, da, poludjeti! Pelagija, 
uzmi najveći nož u kuhinji, porini mi ga la¬ 
gano u srce, a ja ću te mirno i zahvalno gle¬ 
dati, ali me nemoj tako uzrujavati! Zaklinjem 
te, nemoj, nemoj! Oh, da ti vidiš, kakve zmije 
otrovnice grizu moje izranjeno srce! Ali, ne 
plači, otari te nebeske suze, te tvoje svete 

suze, jer će ti se danas razveseliti duša, kad 
tvoje premile i divne oči udivljeno i misaono 
budu motrile zelenu prirodu od Zagreba do 
Lazine! 

— Dakle idemo k staromu Kropiću? pri¬ 
digne glavu Pelagija, a kad joj se on osmjehne, 
da idu, ona nastavi: Ja se ne mogu na tebe 
rasrditi: tako je sladak tvoj glas! Krasno si 
ono izgovorio, malo prije: da sam se zablistala 
kao danica... 

... na pomućenom obzorju ... 

- • •. tvoje sreće. Pređivno, mili i slatki 
moj, jedino moj, Viktore! Kad te slušam, meni 
je kao da tonem u mirisavi svemir cvijeća, 
kao da zuje okolo mene zlatne zvijezde, i sva 
mi duša trepti od najraskošnije veleslasti, što 
te mogu obožavati. Oh, Viktore!... 

— G( 3je si to čitala? 

— Ja govorim iz svoga srca. Ali, reci mi: 
ako bude malo sreće u onom tvojem naj¬ 
novijem poslu, hoćeš Ii mi povratiti one moje 
dvadeset i tri hiljade?... 

— Pelagija, kako možeš sumnjati o tomu!? 
prevrne Viktor sjajne crne oči, pa joj poljubi 
ruku. 

Cas zatim javi kuharica Barbara, da Ivić, 
naime Kropićeva kočija, već dugo čeka pred 
kućom, i da se Ivić kune, da će gospoda za¬ 
kasniti na objed, ako se ne požure. Viktor 
upita kuharicu, da li se je obukao mladi go¬ 
spodin, njegov sin Vojslav, a ona zbunjeno 
odgovori, da ga je teškom mukom probudila. 

Pelagija pođe sada, da se posve spremi. 
Dugo je tražila bijele svilene rukavice, pak 
svoj crveni suncobran, napokon lepezu, i lju¬ 
tila se na kuhariću, i koješta je prevrnula u 
svim sobama, kojih je bilo pet. Kad je nateg¬ 
nula rukavice do lakta i metnula na glavu 
šešir, velik, od bijele slame, nakićen šarenim 
cvijećem, stala je pred visoko zrcalo, otvorila 
onaj crveni suncobran, pa se stala promatrati. 
Čas poravna šešir, čas haljinu, okreće se sad 
lijevo, sad desno, hladi se lepezom, klanja se 
kao da nekomu odzdravlja, smiješi se i ša¬ 
puće: svak mora priznati, da sam chic! 

Oko devetog sata sjedoše Pelagija, Viktor 
i Vojslav u otkrivenu kočiju, starinsku i gdje¬ 
gdje pokrpanu. Sjedoše u nju veoma dosto¬ 
janstveno. Pelagija bijaše uvjerena, da im se 
dive prolaznici. Vojslav je sjeo nasuprot- svo¬ 
jem ocu. Visok je i tanak, kosa mu je smeđa, 

lice bijelo, nešto blijedo, oči crne i velike, 
brada kratka i gusta, brk punan. Odijelo mu 
bilo tamno modro, a klobučić od bijele slame 
sa širokom crnom vrpcom. 

Kad su se vozili Ilicom, mnogi su ih po¬ 
zdravljali. Pelagija tek bi kimnula sad lijevo, 
sad desno, uvijek jednako, a Viktor Prokan 
odzdravljao je na razne načine, već kako 
omu: jednom dostojanstveno, drugomu pri¬ 
jateljski. Više je puta Ivić, mladi kočijaš u iz¬ 
danoj modroj livreji, morao zaustaviti konje, 
jer bi Viktor Prokan pozvao k sebi, mahnuvši 
ijubezno ,rukom, »neke odlične ljude, inaime 
gospodski odjevene, da im kaže neke stvari, 
vrlo važne, što s e je moglo razabrati iz kreta 
njegovih ruku i njegove glave. Jednom je 
dapače izašao iz kočije, te se uhvatio ispod 
ruke s nekim omalenim i trbušatim gospo¬ 
dinom, komu j e nešto razlagao, živahno, 
pognut. Ivić je mrmljao, da će zakasniti. Pe- 
agija, koju nije nitko pozdravljao, dok je 
bila u kočiji samo s Vojslavom, zurila je u 
sjajni plavi zrak. 

- Oh, kolike brige! uzdahne Viktor, kad 
se vratio u kočiju. 

— To je strašno dosadno: svaki čas: Ivicu, 

stani! istisne Pelagija kroz zube. 

Vojslav bijaše zamišljen, sjetan. Kad budu 

izvan grada, zapita ga otac. 

— Sinko, što si tako blijed? 

— Učio sam sve do zore. 

— Gdje?... osmjehne se otac i pogleda 
gospodičnu odgojiteljicu, koja se ne osmjehne. 
Još se je srdila. 

— Kod jednoga prijatelja, odgovori Vojslav 

spokojno. . 

— Sinko, drugačije bi ti bilo, da si slusao 

očinske savjete! Četiri si godine prezirao 
knjigu, a sada moraš na vrat na nos, da se 

za ispit... 

_i Dragi oče, bio bih ostao doma, da sam 
znao, da ćemo' o tome govoriti. 

— Htio sam te sjetiti, da još nisi ni prvi 
ispit... Zar ti je tako dosadno rimsko pravo. 
— Nije mi dosadno, ali... 

— Ti voliš ploviti svemirom pjesništva. Jesi 
li opet koju lijepu pjesmicu? ... osmjehne mu 
se otac. 

— Noćas, šećući Zrinjevcem, zamislio sam 
jednu oveću, odgovori Vojslav, oči mu se 
malko zasjaje, jagodice porumene. 


Pelagija se gane i pogleda ispod oka Vik¬ 
tora, koji je također šetao Zrinjevcem, s 
nekim prijateljem, u prevažnom razgovoru. 
Otac nakon kratkog muka upita sina: 

Kada ćemo izdati tvoje pjesme u po¬ 
sebnoj knjizi? 

Još ne. Možda nisu lijepe, zbuni se 
Vojslav. 

Kako ste čedni! Ja ih čitam sa zanosom! 
klikne Pelagija. 

Vojslav joj se nakloni, a oči mu potamne, 
čelo mu se naoblači. 

Sinko, ako ti je uzvišeno rimsko pravo 
dosadno, a ti mi iskreno kaži, posve iskreno, 
za čim teži tvoje srce. 

— Za mirom, za samoćom, dragi oče. Ja 
bih sretan bio, možda, da imam malen posjed 
u nekom zabitnom kraju. 

Ali, molim vas, kako biste živjeli sami? 
pohiti Pelagija. 

Ja ne velim, da bih sam ... 

Gospodine Viktore, opet će Pelagija ša¬ 
ljivo, vaš je jedinac nekako čudno zamišljen 
već dva mjeseca. 

— Dva mjeseca?... šane Vojslav i po- 
rumeni. 

— A što se sramite? Zar vam se nije na¬ 
vršila dvadeset i druga? Niste dijete. Da, 
čudno bi bilo, da vi, vi proslavljeni pjesnik, 
da vi niste zaljubljeni! Kažite, kakve su joj 
oči, kakva kosa? upita ga Pelagija veselo, smi¬ 
jući se. 

— Ali, gospodično, takva pitanja preda 
mnom, pred ocem! hukne Viktor, i on šaljivo. 

—i Molim, molim: sin mora biti iskren s 
ocem, svojim najboljim prijateljem. To je 
moje načelo! odgovori Pelagija najodlučnije, 
pa živahno razloži: Recimo, sin, mlad i neis¬ 
kusan, nesretno se zaljubi, a kad otkrije svo¬ 
jem ocu slatku tajnu, ime one, za kojom uz¬ 
diše i vene, otac će sve lijepo razvidjeti, te 
spasiti svoje dijete. 

— Ali ja ne znam... zapne Vojslav. 

— Što ne znate? naglo će Pelagija. 

— Njezino ime. 

— Uistinu? 

— Uistinu. Vidio sam ju jedan put u kaza¬ 
lištu. Pjevao se Faust. 

— Vi ste gledali nju, ona vas. 

— Molim vas, gospodično... 

— Kako ste porumenili! Ne, nije čudo, što 
ste se u nju... Ona je djevojka uistinu pre- 

krasna: lice bijelo, plemenito, nešto rumeno; 
usne, kao da se smiješi kerubin, divno ru¬ 
mene; zubići bijeli i sjajni; kosa kao od zlata, 
kao da se je u njoj sunce rodilo, ali oči, 
oči! Tamne, velike, misaone, božanstvene, 
vjerujte mi, božanstvene! 

— Gospodično, vi ju poznate... upita Voj¬ 
slav drhtavim glasom, sav uzbunjen. 

— Bila sam one večeri u kazalištu; vidjela 
sam, kako ste se gledali. 

— Koja je ta djevojka? upitat će Viktor 
zamišljeno. 

_ će tuđinka. Nikad je više nisam 

vidjela. Kažem vam: ona bi bila među svim 
venerama njihova božica krasote i ljepote! 

Gospodično, vi govorite vrlo roman¬ 
tično! Ja mislim, da vas je razdragala i us- 
hitila prirodna ljepota ovoga prečarobnoga 
kraja. Vi ste kazali: kosa kao od zlata, a oči 
tamne?... upita Viktor kao nehajno. 

Pelagija ga opet pogleda ispod oka, pa se 
i ona zamisli. Sada svi umuknu. 

Krasan bijaše lipanjski dan. Vrućine nije 
bilo, jer je od zapada duvalo povjetarce i uga¬ 
đalo putnicima. Sad su se vozili među liva¬ 
dama, gdje je sunce zlatilo stoku; sad među 

oranicama, gdje su se talasale žitarice na 
onom povjetarcu; a sad preugodnom hlado¬ 
vinom šumica, i dolom, i gajem, i lugom. 

Kad dojure, ravnicom u jedno oveće selo, 
opazi Viktor Prokan do trideset seljaka i ne¬ 
koliko seljakinja pred općinskim uredom, 
pred kućom, koja je bila kojih pedeset kora- 
čaja od ceste. On reče Iviću, neka brže goni. 
Seljaci prepoznaju Viktora, u hip se uskome¬ 
šaju, skinu šešire i uzviču se: »Živio Prokan, 
živio Prokan!« Neki starci pohrle na cestu, 
drugi za njima, pa i žene, i mnogi stanu ma¬ 
hati kočijašu, da bi zaustavio konje. 

— Stani, Iviću! zapovjedi Prokan. 

— Uh! uzdahne Pelagija. 

— Oče, saslušaj siromahe, umoli Vojslav. 

— Hoću, sinko, ako ... 

Seljaci opkole kočiju, svi otkrivene glave, 
a jedan od starijih počne ovako: 

— Milostivi gospodine, mi znamo, da ste 
vi za narod, da ste nam pravi prijatelj, i mi 
znamo, da ste vi naš, naš ... 

— Čekaj, Tonček, ja ću reći gospodinu, 
prihvati jedan drugi seljak, kad je prvi zapeo. 
Milostivi gospodine, mi znamo, da ste nam vi 

pravj prijatelj, pak vas ponizno molimo, da 
saslusate našu poniznu prošnju. 

— Prosimo, prosimo! po viču mnogi. 

~ Vl znate > milostivi gospodine, kako nas 
guli gospoštija, a sada čujte nepravdu, jer mi 
vec ne znamo... 

— Milostivi gospodine, zakasnit ćemo! oglasi 
se Ivić. 6 

seljaci^ ^ ^ Zakasniti! § rak nu mnogi 

- Milostivi gospodine, vi znate, da nam 
gospoda sve otimlje, pak nećemo prosjački 

n , . Mlk mojl P ri jatelji, predraga braćo! 
n •, “f v lktor riJeč onomu drugomu seljaku, 
gnuvsi se malko. Da, braćo moja, ja 

T m Za SVe ne P ravde > i uprav se zgra- 
na vašom sudbinom, i uvijek sam se 

rnknT iad Sam m0ga ° stisnuti Pljačku 
ruku, braćo moja, nažuljenu ruku! 

mnogf m0 naŠ mil0stivi g° s Podin! viknu 

sta7ac° n ^ naŠ PraVi prijateljI zakIim a jedan 

— Da, ja sam vaš pravi prijatelj, o tome 
govore moja djela, jer je sav moj život otvo- 

rena knjiga ... Seljaci se začuđeno pogledaju, a 
on nastavi: Ja preduboko žalim, što mi nije da¬ 
nas nikako moguće, da saslušam vaše tegobe i 
muke, jer me prevažni poslovi drugamo... 

— Prosimo, da ostanete ovdje samo pol sata 
i da govorite s gospodinom načelnikom, iz¬ 
reče ponizno najstariji. 

— Zakasnit ćemo! opet se oglasi Ivić. 

— Predraga braćo, ostajte mi zdravo! Za¬ 
pamtite, da vam je najveći prijatelj Viktor 
Prokan! izgovori uzvišenim glasom Viktor 
Prokan, pak onda toplo i usrdno: Amo, ple¬ 
meniti starče, vašu desnicu! Ovaj moj bratski 
stisak namijenjen je svakomu od vas! Izru¬ 
čite moj cjelov vašim majčicama, sestricama 
i dječici! A sad: živjeli! završi Viktor, kad mu 
je onaj najstariji poljubio desnicu. 

— Živio Prokan, živio naš Prokan! vikali 
su svi seljaci iz svega grla, tko će jače. 

Pol sata kasnije zađe kočija u šumicu, 
podno brežuljku, na kojem se je bijelila ve¬ 
lika gospodska kuća. Cesta se svijala uzbr¬ 
dice. Viktor Prokan ugleda jednog čovjeka 
na cesti pred kočijqjn, te zapovjedi kočijašu, 
da stane, kad im se primakne onaj gospodin, 
koji je lagano silazio nizbrdice. 


iOno je barun Zdenko. Moram da go¬ 
vorim s njim. Važno političko pitanje. Iviću, 
ti ćeš korakom, a gore pričekat ćete me. 
Odahnut će konji, reče Viktor, skoči iz ko¬ 
čije, skine šešir i duboko se nakloni barunu, 
raširivši ruke. 

— 0, gospodin Viktor Prokan! Zdravo, 
gospodine! povika barun, mlad i krupan čo¬ 
vjek, s dugim žutim brkom, sav u bijelom 
odijelu. 

Illustrissime!... opet se nakloni Prokan. 

Barun pozdravi one u kočiji, pa priđe u su¬ 
sret Prokanu, koji mu poda desnicu, i pošto 
je baruna dugo gledao, smiješeći mu se, 
nagnuv glavu nad lijevo rame, počne nekako 
tajinstveno: 

— Illustrissime, vi još niste čuli?... 

— Molim? ... 

— Vi još niste čuli, da ban?... 

, ~ To se uvijek pripovijeda, a on čvrsto 
sjedi na svojoj stolici. 

— Reć bi, da ovaj put nije šala ... ali, ali... 

— Molim? ... 

- Illustrissime, ona druga vijest, koja se 
vas tiče!... Vi me začuđeno gledate?... Ne 
jamčim, da je istina, ali sam ju čuo iz pouz- 

danih ustiju ... snizi Prokan glas, radosno se 
nasmiješi, pa šane: Gospodine barune, ja sam 
čuo, da ćete domalo sjesti vi na... 

— Ja na bansku stolicu? gane se barun. 

— Zar bi to bilo kakvo čudo? osovi se 
Prokan. 

— Molim vas!... slegne barun ramenima. 

— Rekoh, da ne jamčim... raširi Prokan 
ruke, počasi, pa nastavi: Illustrissime, dobro 
bi bilo, da zaplivate što prije političkim 
morem. 

■— Da se u njemu utopim? ... 

— Trebalo bi da se upoznate s važnim fak¬ 
torima. O svemu bismo se porazgov.orili: svak 
bi nešto popustio od svojih nazora. Ja bih bio 
pripravan na sve žrtve. Ali, da vas upitam 
nešto ... dozvolite? ... 

— Molim. 

— Je li istina, da ste naumili prodati jedan 
dio svojega posjeda? 

— Nisam nikada na to mislio. 

— Ja bih znao za kupca. — Dakle niste 
naumili?... 

— Nisam. Ja dapače kupujem od seljaka... 

— Neugodno: imati posla sa seljacima. Ni¬ 
kada im nije pravo! 

Kako u Zagrebu? Već me u njemu nije 
bilo mjesec dana. Čujem, da je došao izvrstan 
cirkus. Ibjepe jahačice, a? 

Prokan mu pripovjedi, da su dvije pre¬ 
krasne; jedna je Francuskinja, a druga Ru- 
munjka. Četvrt sata opisivao je ljepotu i vješ¬ 
tinu onih jahačica, pa se rastao s barunom, 
duboko klanjajući se. 

Kad je sjeo u kočiju, opet mu reče Ivić, da 
će zakasniti na objed, te ošine srdito konje. 

Pelagija i Viktor zametnu razgovor o pri¬ 
rodnim krasotama, o dužnostima roditelja i 
djece, o pravoj ljubavi. Njihove su riječi bile 
sad preslabe, sad prejake za ono, o čemu su 
govorili. Svi njihovi usklici, svi opisi raznih 
osjećaja bili su nenaravni, iskrivljeni, neisti¬ 
niti, hinjeni. 

Tako prođe jedan sat, pak se dovezu na 
malen zavoj, gdje je sjedilo u hladu desetak 
seljaka, koji se uzvikaše, čim opaziše kočiju: 
»Živio Prokan! Živio Prokan!« 

Stari Kropić misli na sve! šane Prokan 
Pelagiji. 

Vi mislite, da je on amo poslao ove 
seljake? 

— Bez sumnje! odgovori Prokan, pa po- 
vikne nekoliko puta onim seljacima: Živjeli, 
braćo! 

Koji hip zatim zakrene kočija u lijepu do- 
linicu, a Prokan klikne: »Eno tajinstvene 
Lazine!« Na zelenom brdašcu pred šumicom 
bijelila se kuća plemića Medarda Kropića. 
Netom su sa Lazine ugledali onu kočiju, za- 
grmjeli su mužari pred kućom, zalepršali su 
bijeli rupci na prozorima. Mlađi seljaci trčali 
su za kočijom i vikali iz svega grla: Živio 
Prokan! Živio Prokan! 

II 

Medardo pl. Kropić, čovjek od kojih šez¬ 
deset godina, visok, rumen, kratke prosjede 
kose i brade, silno brkat, veselo je dočekao 
prijatelja Viktora Prokana pred svojom 
kućom, lijepom jednokatnicom sa shodom 
nad glavnim vratima. Bilo je pred kućom više 
gospode. Neki opkoliš« kočiju, iz koje sađoše 
Pelagija i Prokan, veoma dostojanstveno, pa 
se svi klanjaju, lijepo pozdravljaju, štišču 
desnicu jedno drugome. Prokan i Kropić ne 
mogu da se nagrle, cjelivaju se, udaraju se. 
rukama po leđima, i opet se grle. 

— Oh, dragi moj Viktore! 

— Oh, mili moj starče! 

Šire ruke i opet se ljube. Zatim poljubi 
Kropić ruku gospodični odgojiteljici Pelagiji, 
što učine i neki drugi. Sad uze govoriti Viktor 
Prokan, stišćući desnicu čas jednomu, čas 
drugomu: 

Gle, gospodine doktore, i vi ovdje! To je 
krasno! Neizmjerno se radujem, što vas ovdje 
vidim. Kako ste mi, dragi doktore? 

Izvrsno! odgovori mu doktor prava 
Alban pl. Venkanić, lijep, mlad, smeđe brade. 

— A vi, gospodine Jaravanja? Da, da, vidim, 
kako vam cvatu ruže najvećega zdravlja na 
muževnom i čestitom licu! Oh, kako je divno 
vama, gospodo, u ovom dražesnom kraju, 
gdje se je priroda nakitila nježnim krasotama! 
Vi, gospodo, ne znate za gradske brige, vi ne 
znate za more čemera, kojim je optočen javni 
život! Netko se mora žrtvovati! uzdahne du¬ 
boko Viktor Prokan. 

Dični gospodine, zahvalna domovina 
vama će zastalno... zapne Borivoj pl. Jara¬ 
vanja, vremešan vlastelin, žutokos, blijed. 

' A ti, moj mili Bruno, kada si ti amo 
došao? Zašto mi se nisi javio u Zagrebu? 0, 

ja sam uvjeren, da si opet zatravio više nego 
jedno djevojačko srce u ovom čarobnom 
kraju! Bruno, Bruno! zaprijeti prstom Viktor 
Prokan. 

— Ti misliš, dragi Viktore, da ja mislim 
samo na djevojačka srca, osmjehne se Bruno 
Kapurić i pogladi brk. Bio je nešto mlađi od 
Prokana. Krupan, veoma crven, ošišane glave. 

— Vas, dragi moj prijatelju, vas već nisam 
dugo vidio! klikne Prokan, okrenuvši se 
k jednom debeljku guste sijede brade. O, vas 
nitko ne može, nastavi Prokan, izvući iz vaših 
knjiga! Ime Lazar pl. Žubek slavno je u našoj 
znanosti! 

— Molim, molim! Ja moram priznati, da 
sam se zaljubio u proučavanje povijesti, rekao 
bih generalne, kao i u proučavanje domaćih 
gljiva, a to moram priznati, otkad sam istu¬ 
pio iz vojničke službe, nakloni se Lazar pl. 
Žubek, umirovljeni natporučnik. 

— Kako je blažen onaj, koji živi u vedrim 
visinama znanosti! uzdahne Viktor Prokan. 

— Molim, molim! nakloni se duboko Lazar 
pl. Žubek. Sav je bio u crnom odijelu. Bijeli 
ovratnik bio mu zaprljan i zgužvan. 

gojiteljicom Pelagijom. Pokazat ću joj piliće. 
Imamo i tri mlada telića, pohvali se Bibijana. 

— Prekrasni telići! povika Lazar pl. Žubek, 
onaj debeli umirovljeni natporučnik. 

— Prekrasni! potvrdi blijedi i plemeniti 
Jaravanja, te porumeni, zirnuvši na Pelagiju. 

— A, eno ih, eno ih! klikne Medardo pl. 
Kropić. 

— Još nekoga čekate? upita Viktor Prokan. 

—; Ta naravno; čekamo Kamila Galoševića. 
Eno, ona kočija na zavoju. Jest, ono je Ga- 
lošević sa ženom Eulalijom i sinom Levinom. 
O, veoma odlična obitelj! zaklima stari 
Kropić. 

— Galošević? To mi je ime poznato, zamisli 
se Prokan. 

— Dr. Kamilo Galošević bit će pet godina 
mlađi od tebe. Rodom je iz Like. On je učio 
u Beču, gdje je ostao do dvadeset godina. Bio 
je činovnik u nekom ministarstvu. U Beču 
bio je i njegov ujak general, a kad je ovaj 
umro, baštinio je dr. Kamilo velik imetak. 
Pred mjesec dana kupio je posjed Vodičicu, 
pa se preselio iz Beča u ovaj kraj, pripovjedi 
stari Kropić. 

— Vodičica je krasan posjed. Da, dva sata 
odavle. I ja sam bio naumio da kupim Vodi¬ 
čicu. Dakle taj Galošević kupio je onaj posjed? 
Čuo sam za toga Galoševića, čuo sam za njega, 
govorio je Viktor Prokan, zamišljeno. 

— Već nas je Galošević sa svojom ženom 
dva puta posjetio. Ona još nije stara. Što: 
stara? Bit će njoj najviše četrdeset godina. 
Meni se čini, da joj nisu pluća zdrava. Čula 
sam, da je otišla iz Beča, jer da je bečki zrak 
za nju preoštar. Ono njezino rumenilo na ja¬ 
bučicama nije znak zdravlja, razjasni Bibijana. 

— Ta gospođa zastalno bit će veoma ele¬ 
gantna, reče gospodična odgojiteljica Pelagija 
previše nehajno, motreći svoju lepezu. 

— Ne, nije veoma elegantna; ona je dapače 
veoma jednostavno odjevena, pripovjedi 
Bruno Kapurić, onaj krupni i crveni gospodin 
ošišane glave. Kapurić, bogat posjednik iz Po¬ 
dravine, bijaše već deset godina udovac. Nije 
imao djece. 

— Bruno, ti si ju vidio? osmjehne se 

Viktor Prokan. i 

— Vidio sam ju prekjučer na kolodvoru u 
Zagrebu. Veoma mila gospođa, veoma odlična. 
Da, lijepa plavka: vitka u pasu, tamne i du- 

boke oči, nešto blijeda. Dakako, kako je ka¬ 
zala milostiva gospođa Bibijana, nezdravo ru¬ 
mena samo na jabučicama, molim, samo na 
jabučicama! razloži Kapurić. 

— A što je njezin sin? upita Pelagija. 

— Njezin sin Levin pravnik je u Beču. 
Došao je samo na kratko vrijeme u Vodičicu. 
On je mlad, vršnjak mojemu Vojslavu, pri¬ 
povjedi Bibijana. 

Koji hip zatim eto lijepe kočije pred kućom. 
Iz kočije izađu dr. Kamilo Galošević, žena 
mu Eulalija i sin Levin. Stari Kropić upozna 
ih sa svima, s kojima se nisu poznali. Gospođa 
Eulalija bijaše u svijetlom odijelu, krasno 
odjevena. Čim ju je Viktor Prokan pogledao, 
trgnuo se je i začudio, a njezine su oči po- 
tamnjele, no ljubezno mu je podala ruku, 
osmjehnuvši se malko usiljeno. Sve to, koliko 
bi okom mignuo. Nitko nije to opazio. Dr. 
Kamilo Galošević bio je odličan gospodin, 
visok, tamne puti, crne rudaste kose i brade, 
vrlo ozbiljna lica. Oči su mu bile crne, ali 
bez sjaja, mirne, malone bešćutne. Sin Levin 
bio mu sličan, ali živahnih, vatrenih očiju. 

Ulazeći u kuću i na kat, govorio je Viktor 
Prokan dru. Galoševiću s najvećom milotom. 

idući s njim ispod ruke, kao s najboljim pri¬ 
jateljem: 

— Dragi doktore, dopustite mi, molim vas 
najuljudnije, da vam najiskrenije kažem, da 
vam otkrijem svoje srce, kako ja nikako ne 
mogu naći najtoplijih riječi, da vam iskažem, 
kako sam ne sretan nego uprav presretan, 
što me je danas zatekla neslućena čast, da 
vas lično upoznam. Vaše predično ime bilo 
mi je dobro poznato, i ja sam uvijek predu¬ 
boko žalio, što vas je sudbina bila istrgla iz 
domovine. Otadžbenici vašega uma i vašega 
srca potrebni su našoj bijednoj otadžbini kao 
sunce ozeblomu. Moje srce drhće od radosti, 
što ste se sretno povratili u naručaj tužne 
domovine nakon smrti vašega veledičnoga i 
plemenitoga rođaka generala. Dragi doktore, 
moje su sposobnosti sićušne, ali, ako biste 
ustrebali vjerna prijatelja, neću reći savjet¬ 
nika, evo vam moje poštene desnice: Viktor 
Prokan uvijek će biti pripravan na svaku vašu 
službu, jer ako... 

— Gospodo, izvolite: juha je na stolu! pre¬ 
kinu stari Kropić govor Viktora Prokana, 
koji bijaše zadržao na stubama dra. Kamila 
Galoševića. 

Sjednu za stol. Na čelo Viktor Prokan, 
njemu desno Eulalija Galošević, ovoj na lijevo 
stari Kropić, ovomu nasuprot Bruno Kapurić, 
pak gospodična odgojiteljica Pelagija sa Ja- 
ravanjom, a ovima nasuprot Bibijana i Žubek, 
napokon mlađi gosti. Kočijaš Ivić, preobučen, 
služi kod stola, a pomažu mu dva momka. 
Ivić je navukao na ruke velike bijele rukavice 
od konca, gdjegdje žute, nečim polivene. U 
velikoj sobi, bijelih stijena, vise samo dvije 
slike, i čini se, da jedna prikazuje nekog gos¬ 
podina, a druga neku gospođu. Na stolu je 
cvijeća i mnogo staklenka bijeloga vina. 

— Izvrsna juha! glasno usklikne Lazar pl. 
Žubek, nagnuvši se nad tanjur. Bučno je 
srkao. 

— Izvrsna! potvrdi Bruno Kapurić. 

— Svak zna, da je Bibijana najvještija ku¬ 
harica u ovom kraju! ponosno i zadovoljno 
izusti Kropić, otirući znoj sa čela. 

— Ja se veselim, kad gospoda rado jedu. 
Gospodin Žubek, to je pravi gost! On je 
jednom pojeo kod nas dvadeset i pet krap- 
fena, pripovjedi Bibijana. 

— Bili su izvrsni! Istina, ja mogu jesti kao 
vuk, pohvali se Žubek. Ne mogu se potužiti na 

svoj želudac. Mogao bih ja pojesti i pet funti 
željeza! Dakako, to treba zaliti vinom, da se 
lijepo rastali! Gospodo moja, prva je i naj- 
glavnija: dobar želudac! Dobra kuhinja znak 
je visoke civilizacije. Tko najbolje jede? Fran¬ 
cuzi, gospodo moja. Molim, neka se zapamti, 
da je to kazao i sam Bismark! 

—'Bismark! Genij!... uzvine oči Viktor 
Prokan. 

— Molim te, kakav genij! mahne desnicom 
stari Kropić. Da imamo mi dva milijuna ba¬ 
juneta, imali bismo deset Bismarka! 

—■ Misliš? ... osmjehne mu se Prokan. 

Stari Kropić udari ga lagano rukom po ra¬ 
menu i lukavo zaklima glavom, stisnuvši 
guste obrve. Sad zamoli Kropić Viktora Pro- 
kana, da bi ravnao stolom. »Živio stolaravna- 
telj!« zaviču neki, a najjače Lazar pl. Žubek. 

Zaredaše zdravice, gosti se razigraše. Pro¬ 
kan, kad nije nazdravljao, razgovarao se s 
gospođom Eulalijom o raznim stvarima, ali 
najviše o bečkim kazalištima. Ona je mirno 
odgovarala; tvrdila je, da je sretnija, otkad je 
u Vodičici, gdje udiše najzdraviji zrak, gdje’ 
provodi vrijeme, čitajući neke lijepe knjige. 
Kadšto bi se zamislila, živo bi ga pogledala, 

a tako i on nju, te se činilo, kao da se nešto 
pitaju. Nato bi ona nastavila govor o neznat¬ 
nim stvarima. Prokan se je razgovarao i s nje¬ 
zinim mužem, koji se je smiješio nekako usi¬ 
ljeno, hladno. Jasno se vidjelo, da mu ne godi 
halabuka. Žubek je pjevao i vikao drugima, da 
s njim pjevaju. Vojslav Prokan i dr. Venlta- 
nić raspravljali su o književnosti. 

— Gospođo' Eulalija, veoma žalim, što se 
nije odazvala mojemu pozivu vaša gospođa 
tetka Agata. A kako stari Silvestar? upita Me- 
dardo pl. Kropić. 

—i Moj stari tetak posve je zdrav. Nisu 
mogli doći na objed. Jučer sam bila kod njih 
u Ribavcu. Rekli su mi, da će danas amo, kad 
zahladi. Jučer je Nevenku glava boljela. Mi¬ 
slim, doći će i ona, pripovjedi Eulalija. 

— Gospođo, zar vaš gospodin tetak Sil¬ 
vestar Klasović ne živi više u štajerskom 
Gracu?Viktor Prokan Eulaliju. 

— Rogat je stari Klasović: ima dvije kuće 
u Gracu! povika Žubek. 

— Moj tetak Silvestar živio je u Gracu 
devetnaest godina, čini mi se. Posjed Ribavec, 
jedan sat od naše Vodičice, bijaše dao u 
zakup. Kad se je uvjerio, da posjed propada, 

prodao je svoje kuće u Gracu, pa se preselio 
u domovinu, pred deset dana, razjasni Eulalija 
Viktoru Prokanu. 

— Prodao je dakle svoje kuće u Gracu? 
začudi se Žubek, istrusiv čašu vina. 

— Prodao ih je za sto i sedamdeset hiljada 
forinti, odgovori Kapurić. Krasna svotica! Ja 
znam zastalno, da je već primio rečenu svotu. 
Prekjučer govorio sam sa starim Silvestrom. 
Dobar čovjek, ali mi se čini, da oštro pazi na 
svaki svoj novčić. Čujete, gospođo Eulalija^ 
vaša rođakinja Nevenka prekrasna je dje¬ 
vojka! 

— Božanstvena partija! Stari Silvestar sve 
će njoj ostaviti. Nije čudo: jedino dijete! Uh, 
zašto nisam mlad i lijep! uzdahne Žubek, 
crven kao rak. 

— Čujem, da se je barun Zdenko smrtno 
zaljubio u Nevenku, reći će Borivoj pl. Jara- 
vanja. 

— Ne vjerujem, da ga Nevenka ljubi, 
vikne dr. Alban Venkanić. 

— Doktore, poznate vi tu gospodičnu? 
upita ga pjesnik Vojslav. 

— Poznam ju i znam, da je neko vrijeme 
bila u zavodu kod opatica u Varaždinu, a 

kasnije je došla u Gradac, gdje sam ja bio na 
sveučilištu. Vidio sam ju nekoliko puta na 
šetnji s njezinim roditeljima. Nikad na ni¬ 
jednom tplesu, na nijednoj zabavi nisam je 
vidio, pripovjedi dr. Alban Venkanić. 

— Gospodine doktore, meni se čini, da se 
i vama sviđa gospodična Nevenka, nasmiješi 
se pravnik Levin Galošević, sin Eulalijin. 

— Htio bih znati, komu se gospodična Ne¬ 
venka ne sviđa! odvrati dr. Venkanić. 

— Istina. Nevenka je veoma mila. Ja je 
nisam poznavala, dok nisam došla u ovaj kraj. 
Bila sam uvijek u Beču, reče Eulalija, posve 
spokojno. 

— Stari Klasović i žena mu dugo su se 
srdili na Eulaliju. Nisu htjeli ni čuti o njoj. 
Nekakva svađa. Čujem, da su se s njom po¬ 
mirili. Ti znaš možda: Eulalijina majka bila 
je sestra stare Klasovićke, pripovjedi tiho 
stari Kropić Viktoru Prokanu, koji je pomno 
slušao cijeli razgovor o Eulalijinim rođacima 
i o prodaji onih kuća u Gracu. 

Eulalija bijaše opazila, da stari Kropić 
nešto šapuće Viktoru Prokanu; sluteći, da o 
njoj govore, malko je porumenila na jabu¬ 
čicama. Prokan se veselo razgovarao, kao i 


drugi, ali se vidjelo, da su mu oči nemirne, 
da nešto razmišlja. 

Kad ustadoše od stola, sađoše svi pred kuću, 
da tu, u hladu pod drvećem, popiju crnu kavu. 
Sunce se već nagnulo nad šumovito brdašce 
na zapadu, zelenom dolinom duljile su se sjene, 
vršci stabalja bili su kao pozlaćeni. Krasno bi¬ 
jaše predvečerje u tihom onom kraju. Kad po¬ 
piše kavu, jedni se razgovarahu ovdje, drugi 
ondje, sve pred kućom. Žubek, odbaciv ovrat¬ 
nik,. pušio je i pjevao, i jeo nekakve slatkiše, 
što mu ih je donijela pred kuću Bibijana sa 
staklenkom vina. Molila ga, da pođe s njom 
pogledati male teliće, a on joj odgovarao, da 
će kasnije. U tom razgovoru upitala je izne¬ 
nada svoga muža Viktora Prokana, kada će 
postati doktorom njihov jedinac Vojslav, a 
Viktor, tumačeći živo političku situaciju u do¬ 
movini dru. Galoševiću, odvrati joj, i ne po- 
gledav je, da će domalo, pa nastavi svoje tu¬ 
mačenje. Navraćao je govor i na blagopokoj¬ 
noga i »preplemenitoga« generala, koji je 
namro svoj imetak dru. Galoševiću. Ovaj ga je 
mirno slušao, motreći dim svoje smotke; samo 
kadšto spokojno bi ga pogledao i izustio koju 
riječ. Prokan je govorio sve toplije, sve s 


38 


39 


EU GEN KU MIČI Ć 


P0B1JELJENI GROBOVI 


većim zanosom, i oštro mu gledao u oči, pri¬ 
mičući svoje lice k njegovomu. 

Bruno Kapurić, onaj bogati posjednik iz Po¬ 
dravine, pripovijedao je gospođi Eulaliji, da je 
vrlo nesretan, otkad mu se preselila žena na 
drugi svijet. Uvjeravao je gospođu, da se još 
osjeća posve mladim, te kako bi najvolio sklo¬ 
piti sretan brak — imati dječice. Zatim je 
slavio Nevenku, da je ona zastalno anđeo do¬ 
brote, te kako žali, što je možda premlada za 
njega, ma da je njemu samo četrdeset i pet 
godina. Gospođa mu se ljubezno smiješila i 
tvrdila, da je mislila, da je on za nekoliko go¬ 
dina mlađi. 

Pelagija, gospodična odgojiteljica, i posjed¬ 
nik Borivoj pl. Jaravanja, mršav i žutokos, bili 
su se udaljili od ostalih i zašli u šumicu iza 
kuće, lagano šećući. Kad sjedoše na klupu, na¬ 
stavljaše Pelagija započeti razgovor: 

— Ja vam prisižem, da vas ljubim već deset 
godina, i da nisam nikoga ljubila. Oh, svijet 
je grozno zloban! Vi ste bez sumnje čuli 
užasnih kleveta proti meni. Ne, ja ne ljubim 
Viktora Prokana, ali priznajem, da ga štujem, i 
kako i on mene, odgojiteljicu njegovog jedinca. 

Vi se još niste odlučili? Odlučite se, da jednom 
začepite sva pogana usta... 

— Gospodično, vi znate, da sam uvijek 
mislio samo na vas. Poradi vas ostao sam ne¬ 
ženja. Ja bih htio, ja bih ... 

— Vi nećete da me odvedete pred oltar, jer 
je, kako mi uvijek kažete, vaš posjed malen i 
nešto zadužen. Vi znate, da sam ja pred pret- 
naest godina, kad mi je tetka namrla sav svoj 
imetak, posudila dvadeset i tri hiljade forinti 
gospodinu Viktoru Prokanu. Sve, sve, što mi 
je tetka namrla, sve sam mu posudila. On će 
mi domala povratiti do zadnjeg novčića. 

— To vam je on obećao stotinu puta, pak?... 

— Ali sam sada uvjerena, da će mi sve po¬ 
vratiti, jer se je upustio u važan posao, koji 
će mu donijeti najmanje pedeset hiljada. 

— Vi mu vjerujete? 

— Prisegla bih, da mi je kazao ovaj put 
istinu. 

— On vam dakle nije svaki put kazao istinu? 

— Nije, ali opet ne mogu reći, da nije mislio, 
da istinu govori. Oh, da vi znate, kako su 
strašne moje muke! Pomislite: ja sam već dva¬ 
deset godina »gospodična odgojiteljica!« 

— Veoma neugodna situacija. Razumijem... 

— I vi se ne možete odlučiti? ... 

— A vi ste uistinu uvjereni, da se je gospo¬ 
din Viktor Prokan upustio u važan posao, koji 
će mu?... 

— Strašni ste vi muškarci! Vi samo mislite 
na odurne materijalne stvari. Ne, vi ne znate, 
što je uzvišeno. Meni je sve crno pred očima, 
kad pomislim, da ste i vi kao i drugi. Oh, ne 
znate vi, što je prava ljubav! pokrije Pelagija 
oči rupcem. 

—> Ali molim vas, ja vas već deset godina 
obožavam! Zar sam ja kriv, što vam nije gos¬ 
podin Viktor Prokan povratio one vaše hiljade? 

Pelagija ga milo pogleda i pruži mu desnicu, 
koju on poljubi. Bio je u crnom odijelu, nešto 
ponesenom. Žuta mu je kosa nalizana, oči ma¬ 
lene i sive, nos tanak, brk malen. Pelagija uz¬ 
dahne: 

— Oh, kako vas ljubim! Molim vas, zašto 
šutite? Kažite mi, da me ljubite. Zar ne vidite, 
kako sunce divno zapada? Ne čujete li, kako 
ptičice pjevaju? 

— To su nesretni vrapci. Ti magarci čine 
veliku štetu. 

— Vi mi dakle nećete kazati, da me ljubite? 

— Molim lijepo, ja sam vam već sedam puta 
danas kazao, da vas već deset godina obo¬ 
žavam. Molim lijepo! 

— Ja sam se uvjerila, da vi niste ljubomorni, 
kad mi drugi laskaju. Prava ljubav... 

— Tko vam je laskao? 

— Gospodin Žubek. Vi to niste vidjeli? 

— Jest, on vam je kazao, da ste još mladi, 
da vam oči vatreno sijevaju, ali da ipak ne 
možete jesti, koliko on. Ja nisam htio slušati, 
što je još govorio, jer je već bio pripit. 

— On mi je prisizao, da bi me zamolio za 
ruku, kad bi znao, da ga neću odbiti. 

— Gospodično, vi ste meni prisegli vječnu 
vjernost! 

— Da, vama, vama! nagne ona tglavu na 
njegovo rame, duboko uzdahnuvši. 

Dok se Pelagija i Jaravanja tako razgovarahu 
u šumici, drugi su šetali pred kućom, u ma¬ 
lenom vrtu, jedni ovuda, drugi onuda. Eulalija 
je s mlađom gospodom pregledavala cvijeće, a 
stari Kropić i Viktor Prokan raspravljali su 
kao o važnim stvarima na kraju vrta. Pred 
kućom sjedili su samo Žubek za stolom, a pet 
koračaja dalje dr. Galošević i bogati posjed- 

nik Bruno Kapurić. Nešto pripit, govorio je 
Kapurić dru. Galoševiću: 

Jest, dragi doktore, u ovoj kući caruje 
najveća sreća. Vidjeli ste, kako je stari Kropić 
zadovoljan. Gospoda Bibijana divna je doma¬ 
ćica. Niste li i to opazili? Ona bi nesretna bila, 
da živi u Zagrebu. Ja mislim, da je već dva¬ 
deset godina kod Kropića. Da, bit će toliko, 
jer je ona otišla od svoga muža, od mojega 
najboljega prijatelja, kad su bile Vojslavu dvije 
godine. 

— Bibijana je dakle supruga gospodina Vik¬ 
tora Prokana? 

— Dakako, njegova supruga. Vi to niste 
znali? 

Nisam, ili, da bolje rečem, nisam na to 
mislio, odgovori mirno dr. Galošević. 

Dakako, Prokanova supruga. 0, veoma 
čestita gospođa! primakne se Kapurić k dru. 
Galoševiću, pa nastavi tiše i povjerljivo: Gle, 
vi to niste znali! Čujte. Kad još nisu bile 
Vojslavu dvije godine, našao mu je otac od- 
gojiteljicu, ta znate, gospodičnu Pelagiju. To 
nije bilo pravo gospođi Bibijani, pa eto svađe 
u kući. Ta znate, kakve su žene! Moj prijatelj 

44 




Viktor, da bude mir u njegovoj kući, doveo je 
svoju ženu Bibijanu amo na Lazinu, k svojemu 
prijatelju Kropiću. Bibijana, kći nekog posjed¬ 
nika, odgojena na selu, uvijek je mrzila grad¬ 
sku buku. Ovdje se zaljubila u piliće i tetiće, 
nije više mislila na grad, i našla je svoj mir kod 
dobroga Kropića, koji je bio udovac bez djece. 
Bibijana i Kropić žive u najvećoj ljubavi, kao 
i moj prijatelj Viktor s gospodičnom odgoji¬ 
teljicom Pelagijom. Samo mladi Vojslav, koji 
je pjesničke ćudi, žali kadšto, da se je tako do¬ 
godilo s njegovim roditeljima. Drugi ljudi već 
i ne misle na to, i svak poštuje i jednu i drugu 
obitelj, naime Kropićevu i Prokanovu. 

— Mislite? ... uteče dru. Galoševiću. 

— Kako to, molim? uščudi se malko Kapurić. 

— Oni dakle žive u najvećoj ljubavi? 

— Kao golubi i golubice. Duhovita Pelagija 
kao da se je rodila za genijalnoga Viktora, a 
tako i marljiva Bibijana za vrijednoga Kropića. 

— Gospodine, vi tanko sudite, osmjehne se 
dr. Galošević, pogleda u dolinicu, ustane i doda: 
Eno kočije na cesti. Klasović vozi se amo. Po 
bijelom šeširu poznam Nevenku. 

III 

Sva se gospoda po malo sakupiše pred Kro- 
pićevom kućom, da tu dočekaju staroga Sil- 
vestra pl. Klasovića, najbogatijega vlastelina 
onoga kraja. Sunce već bijaše zašlo, zelena do- 
linica punila se sivim sutonom, u neke prodole 
kao da se spuštala tanka modra koprena, a 
neke glavice daleke planine bile su još oblivene 
nježnim rumenilom. Od zapada strujilo je pre- 
ugodno povjetarce i nanosilo miomiris livada, 
oranica i šumica. Kad se je lijepa kočija do¬ 
vezla na Lazinu i zakrenula pred kuću, neki se 
zapanjiše, kao da je pred njima sinulo sunce: 
tako su se divno smiješile tamne oči prekrasne 
djevojke, koja je sjedila u kočiji sa starom gos¬ 
pođom, sa Agatom pl. Klasovićkom. Pogled one 
djevojke zaustavio se na licu gospođe Eulalije 
Galoševićke, veoma milo, jedan hip, a zatim je 
opet obuhvatio sve ostale. Vojslav, Prokanov 
jedinac, čim je ugledao ono krasno lice pod 
bijelim šeširom, onu kosu kao od zlata i one 
tamne oči, velike, bajne, njegovo je srce silno 
zakucalo, krv mu navalila u vrat i u lice, pak 
je naglo problijedio, i nije mogao izustiti ni 
riječi, dok su drugi pozdravljali staroga Kla¬ 


sovića i njegovu obitelj. Stari vlastelin, pre¬ 
davši uzde svojemu kočijašu, siđe oprezno s 
visoke kočije, dakako pomoću Viktora Pro- 
kana, koji mu najsrdačnije zdrma desnicu. 
Kropić je pomogao staroj Klasovićki, malenoj 
i mršavoj gospođi, da lakše siđe iz kočije, a 
Nevenka je sama sašla, veoma dražesno, te 
radosno najprije podala ruku Eulaliji, pak dru¬ 
gima, sve po redu, kako je Bibijana kazivala 
njihova imena. Svi se pozdraviše i upoznaše. 
Stari Klasović, visok i pognut, ćelav i blijed, u 
dugom crnom kaputu, držeći u jednoj ruci 
šešir od crne slame, a u drugoj debelu batinu, 
svakomu se je naklonio, svakoga je omjerio 
pogledom, te kazao samo: »Ha, ha, milo mi je«. 
Njegove sive oči oštro su virile ispod velikih i 
kovrčastih obrva. Brk mu bio podrezan i jako 
namazan nekakvom Crnom masti. Bradu je 
brijao. Stara Klasovićka bila je u haljini od 
crne svile, nešto ;na starinsku. Ona je svakomu 
rekla: »Da, da, čini mi se, da sam čula za 
vas«. Pri tom se ljubezno smiješila. 

Pelagija, gospodična odgojiteljica, oštro je 
motrila Nevenku, te nije mogla sakriti ni za- 
čuđenje ni zavist, što se je sve vidjelo na nje¬ 
zinim uzvinutim tankim usnicama i u njezinim 

očima. Spopala ju neka -nespokojnost: naglo 
bi mahnula lepezom i zirnula srdito na Bori- 
voja pl. Jaravanju, jer joj se je činilo, da i on 
gleda samo onu lijepu djevojku. Nevenka, odje¬ 
vena modrom haljinom s bijelim čipkama, 
bila je stasita, vitka u pasu, a vrat prekrasan, 
snježne puti, i sve s njim u najdražesnijem 
skladu, i njedra i ramena u bujnoj i zdravoj 
mladosti, i sve obavito plemenštinom i pro- 
sjevom djevičanstva. Kad je Nevenka podala 
desnicu Vojslavu, malko je porumenila, a 
njemu se pričinilo, kao da je najsjajniji trag 
rujne zore zatitrao na snijegu; kad je čuo nje¬ 
zin zvonki glas, bilo mu je to tako slatko, kao 
da mu je rekla, da ga ljubi. On je bio uvjeren, 
da njezin glas nije onako toplo zadrhtao, kad 
je s drugima govorila. 

— Gdje žele gospoda večerati? upita Bibi- 
jana. 

—• Molim, ovdje pred kućom. Živio naš dični 
i plemeniti Klasović! Živjele njegova milostiva 
supruga i njegova božanstvena kćerka! povika 
Lazar pl. Žubek, dignuvši punu čašu. 

— Gospodo, dozvolite mi, da nado vežem na 
ovu nazdravicu nekoliko riječi, koje mi izviru 

iz najdublje dubine moje duše, prihvati Viktor 
Prokan, uzevši čašu sa stola. 

— Živio naš slavni Viktor! povika opet pl. 
Žubek. 

— Dična gospodo, govorit ću također iz 
vaših duša... osovi se Prokan, pogladi brk, 
ogleda se krugom, pa nastavi: Jest, gospodo 
moja, iz vaših plemenitih duša! Evo, kad je 
ovaj blagi suton prikrio čarobnu ovu okolinu, 
evo u taj čas svanu nama sunce, jer nas prera- 
dosno iznenadiše ova svuda štovana lica. 
Gospodo, braćo, prijatelji, tko ne zna za ve- 
ledično ime, za preslavni značaj plemića Sil- 
vestra Klasovića? ... 

— Molim, molim... promumlja stari Kla¬ 
sović. 

— Zar se nije on podigao i nad sve najviše 
umove svojim sjajnim umom, ne odstupivši 
nikada ni za vlas od svojih načela? upita za¬ 
nosno Prokan i podigne kažiprstom i palcem 
ljevice nekoliko vlasi na svojoj glavi. 

— Istina, ja uvijek jednako prezirem sve po¬ 
litičke stranke u domovini, zaklima Klasović. 

— Gospodo, ovaj slavni plemić, kako ste 
sada čuli iz njegovih zlatnih ustiju, uvijek je- 

dnako misli, a ja ga stoga neograničeno poštu¬ 
jem, ma da imam čast ubrajati se u redove 
moje stranke! naglasi Prokan zadnje riječi, pa 
se nakloni gospođi Agati i nastavi: Gospodo 
moja, ja sam tvrdo uvjeren, da mi milostiva 1 
gospođa, premila supruga veledičnoga starine 
Silvestra, neće nikako zamjeriti, što se moja 
malenkost nije sjetila nje u prvu ruku, ali, i 
ako to nisam učinio, svaki od vas, gospodo 
moja, svaki od vas dobro zna, da sam htio to 
učiniti, smatrajući to za svoju svetu dužnost, 
kako rekoh, i ako nisam bio, dopustite mi da 
kažem, na visini svoje zadaće. U ozbiljnim 
dnevima, kad se nad našom bijednom i pre- 
milom domovinom nagomilavaju crni oblaci, 
ja sam, gospodo moja, vidio pred sobom muža, 
koji bi mogao, koji će dapače htjeti, da kaže 
svoju mudru i odlučnu riječ za spas domovine. 
On ima za to sve vrline, i željeznu volju, i, na¬ 
pokon, sva potrebita sredstva... 

— Ja nemam nikakva sredstva! skrene 
glavom Klasović. 

— Ali, gospodo moja, što da rečem sada? 
osmješkuje se Prokan, motreći Nevenku. Što 
da rečem sada? Može li čovjek slaviti sunce i 
gledati ga? ... 


— A vi gledajte mene, dok njoj govorite. 
Živio naš Prokan! zaviče Lazar pl. Žubek. 

— Dobro bi bilo, da nastavi nazdravicu 
jedan od mlađe gospode... ubode Pelagija, 
zirnuvši ispod oka na Prokana. 

— Da, jedan od mlađe gospode, kimne 
Agata Klasović, smiješeći se mlađima. 

—■ E, pa dobro, oglasi se Bruno Kapurić, 
onaj bogati posjednik iz Podravine, digne 
čašu i nazdravi: Gospodo, ja moram priznati, 
da ovako krasne djevojke, ali, pošto znate, da 
nisam govornik, ja neću, da t. j. ne bih pod- 
nipošto htio, buduć da moje riječi ne bi nikako 
mogle vaše i moje osjećaje u onoj mjeri, kako 
bih kazao, izraziti ili možda pogoditi, stoga 
ću ja radosno kliknuti: živjela gospodična 
Nevenka! 

Svi se kucnu s njom. Kapurić, sav smućen, 
obriše znoj sa zažarenog lica. Neki su se 
smijuljili, jer on nije bio jedan od mlađe go¬ 
spode. Dok je govorio, Nevenka ga je nekako 
čudno gledala, a to ga je zbunilo. Malo zatim 
upitao je tiho Prokana, da li je lijepo nazdra¬ 
vio, a Prokan mu je odgovorio, najozbiljnije 
odgovorio, da je uprav prekrasno nazdravio. 

Na to je Kapurić bio silno veseo. Kad svi sje¬ 
doše za stol, upita Pelagija Nevenku: 

— Gospodično, jeste li bili u Zagrebu pred 
dva mjeseca? 

— Jesam, nakloni se Nevenka, pa doda: 
Bila sam u Zagrebu samo jedan dan i jednu 
noć. Ja sam bila došla s majkom iz Graca u 
Zagreb, a iz Zagreba pošle smo na naš posjed 
Ribavec, otkuda smo se povratile u Gradac. 
Mjesec dana kasnije preselili smo se iz Graca 
u Ribavec. 

— Kad ste ono bili u Zagrebu, čini mi se, 
vidjela sam vas u kazalištu, reći će Pelagija 
kao nehajno. 

— Da, bila sam s majkom u kazalištu, od¬ 
govori Nevenka, malko zbunjeno. 

— Pjevao se Faust... nasmiješi joj se Pe¬ 
lagija i oštro joj pogleda u oči. 

— Da, Faust... gane se Nevenka, a oko joj 
uteče na Vojslava, koji porumeni jače od nje. 

Sve to nije ubjeglo gospođi Eulaliji, kojoj 
je crveni Kapurić nešto pripovijedao, tvrdo 
uvjeren, da ga ona pomno sluša, da ju on silno 
zabavlja, da bi njoj dosadno bilo, kad on ne bi 
tu bio. Neki svoj nemir znala je vješto prikriti 
Ijubeznim osmijehom, te kojom uljudnom 


liječi, malim usklikom bez jasnoga značenja. 
Na svaku je Nevenkinu riječ pazila, a kadšto 
bi zirnula na Viktora Prokana, i vidjelo se u 
njezinim umnim očima, kako uvijek nastoji, da 
se njezin pogled ne bi sukobio s njegovim. I 
Viktor Prokan na sve je pazio, vrebao je na 
riječi i na kretnje, dok se je razgovarao sa 
starim Klasovićem i s drugima. Pravnik Levin 
Galošević i dr. Alban Venkanić ponajviše su 
šutjeli; bili su nekako snuždeni. Svaki je od 
njih razmišljao, što bi upitao Nevenku, ili što 
^ j°j kazao, dakako nešto duhovito, ali čudna 
tjeskoba stisla im srce, pa ne mogu izustiti ne¬ 
koliko riječi. Oni su opazili, da Nevenka rijetko 
svrne oči na Vojslava, dok njima često pogleda 
u lice, ali spokojno, bez svake zabune. To im 
nije bilo milo, uprav poradi toga bili su zlo¬ 
voljni. 

Kad je, malo kasnije, javila Bibijana, da će 
za jedan sat večera biti gotova, neki ustadoše 
od stola, njih većina, da se prošeću pred 
kućom i vrtom. Svi mlađi šetali su s Neven- 
kom, razgovarajući samo o krasnoj noći, o 
uštapu, što se je bio ončas izvalio na obzorju, 
te o njegovom sjaju, i o uspavanoj prirodi. 
Pravnik Levin Galošević, da se i o nečem 

drugom govori, pripovjedi djevojci, da je 
Vojslav izvrstan pjesnik, a Nevenka je na to 
radosno upitala: »Uistinu?« Vojslav je tiho 
odgovorio, da on nije pjesnik, da gradi stihove, 
ali, ali ... umukne od tronuća. 

— Vi dakle niste znali, da je Vojslav pjesnik? 
upita ju kao ukorno dr. Venkanić. 

— Nisam. Molim vas: dugo sam bila u 
Gracu; moj otac nije mi dopustio, da čitam 
hrvatske knjige, i htio je, da naučim latinski 
jezik. Uvijek mi je govorio, da su samo latin¬ 
ske knjige pametne; da su najveća glupost svi 
novi jezici. 

— Ali vi, gospodično, vi tako ne mislite? 
stane u hodu Vojslav. 

— Ne, ja se ne slažem u tomu sa svojim 
ocem, odvrati ona tiho, nakon stanke, pa pri¬ 
povjedi veselo: Prekjučer strašno se rasrdio 
moj otac na nekoga čovjeka, koji je k nama 
došao, da nam se ponudi za kočijaša. Otac ga 
upita, kako se zove, a on odgovori: »Vatroslav«. 
Moj otac planu: »Što je to: Vatroslav? Sto to 
znači?« Onaj čovjek reče, da to znači: Ignac, a 
otac na njega: »Da si došao kao Ignac, uzeo bih 
te u službu. Ja ne trebam nikakvih Vatroslava. 
Hajde kamo te volja slaviti vatru!« 

Tako u razgovoru stadoše na kraju vrta, na 
jednoj čistini, otkuda se lijepo vidjela sva do- 
linica, protkana sjajnom mjesečinom. Sredinom 
dolinice vijugao se širok potok; tu i tamo laštila 
se voda kroz vrbinje. Nevenka, onako oba¬ 
sjana, gledala je u krasnu noć. Šutjela je kao i 
ostali, svi obuzeti nekom milom čežnjom. — 

Podalje od njih sjedili su na drvenoj klupi 
Viktor Prokan i Medardo pl. Kropić. Ovaj je 
govorio onomu: 

— Dragi moj Viktore, ja već ne mogu čekati. 
Žao mi je, što sam prisiljen, da ti danas, na 
moj imendan, moram govoriti o takvim stva¬ 
rima, ali nužda je nužda. Ti znaš, da su mi 
vinogradi većim dijelom propali... 

— Znadem, dobro znadem, moj mili Me¬ 
dardo! duboko uzdahne Prokan i položi mu 
ruku na koljeno. 

— Svu sam ti svoju gotovinu posudio. Po¬ 
misli, koliko sam godina štedio, dok sam na- 
brao ono dvadeset hiljada forinti! Kairo bi 
meni danas lijepo bilo, da su mi još u štedionici 
one hiljade, da ih nisam tebi posudio! Viktore, 
ja te ne molim, da mi povratiš sve najedan-, 
put... 

Čuj me, dobri moj Medardo! Ti znaš, da 
nemaš na čitavom svijetu boljega prijatelja od 
mene! Ti znaš, da bih ja za tebe dao svoju krv, 
da ću ju dati, ako ustreba... 

— Ne, ne, Viktore, to neće trebati. 

— Moj prijatelju, nitko ne zna, što nam je 
udes namijenio, ne, nitko! Ja ipak znadem, da 
sam uvijek nastojao, da mi čelo bude sjajno, 
da mi sav život bude otvorena knjiga pred 
svakim, da se ti uzmogneš ponositi s mojim 
najiskrenijim prijateljstvom. 

Prokan je govorio toplo, zvučno, kadšto 
prigušeno, ali neiskazano srdačno i slatko, a 
velike oči sijevale su mu u noć, u lice Kropi- 
ćevo, kao da ga želi omamiti. Pritisnuvši desni¬ 
com čelo, uzdahne dva puta, primakne se 
k Medardu, kao sova k maloj ptičici, pa počne 
veoma važno pripovijedati, kako je zasnovao 
prekrasan posao, dakako duga pripovijest, 
neće da to sve danas odmata, ali mu može po¬ 
vjeriti, ako bude samo nešto malo sreće, past 
će mu u džep najmanje osamdeset hiljada 
forinti. 

— Medardo, nikomu ni riječi! 

— Nisam lud! Dakle osamdeset hiljada!? 
Oprosti, ti si već toliko puta ... 

— Prisižem ti, da će ovaj put... 

— Ja ti želim... 

Sad stane Prokan opisivati, što je jače 
mogao, sve svoje grozne muke, dok je zasno¬ 
vao onaj svoj krasni posao, te kako bi on za- 
stalno bio, već pred više godina, sve svoje 
krvave brige odvalio od sebe, ali je on, što 
mora priznati, što će dapače rado priznati, 
uvijek mislio na dobrobit naroda, a ne na 
svoju. Takav se je rodio, pa mu nije druge, 
nego da se muči dan i noć, a ne misli na pri¬ 
znanje svojih savremenika, jer se posve pouz- 
daje u pravednost historije. Međutim sada mu 
je najteže, ali naći će se koji prijatelj... 

— Sada ti je dakle najteže?... 

— U prvi mah, da se uzmognem posve po¬ 
svetiti onomu svojemu poslu. 

— Zar ne, koja stotina? Viktore, ti znaš, 
kakav ti je prijatelj stari Kropić! metne mu 
Kropić desnicu na rame. 

Znadem, da je samo jedan Kropić u či¬ 
tavoj našoj domovini! Prijatelj kakav si ti, 
takvi se više ne rađaju! Tko te po meni ne 
pozna u domovini? Zar se ne ponosi svaki 
Hrvat, kad pomisli, da se je rodio s tobom 

u istoj zemlji? upita Prokan drhtavim glasom, 
prekriživši ruke na prsima. 

— Još imam nekoliko rasteretnica... po¬ 
nudi tronuto Medardo pl. Kropić. 

— Hvala ti, dragi brate. Da ti istinu kažem, 
pošto ti već dugujem lijepu svotu, ’ja ne bih 
niti htio štogod od tebe primiti, kad bi mi 
nužno bilo više od dvije hiljade. Moj dobri Me¬ 
dardo, ti znaš, da sam uvijek bio s tobom, da¬ 
kako kao i sa svakim drugim, posve iskren. 

— Dvije hiljade? To mogu, a kad ti onaj 
posao ... Dakle najmanje osamdeset hiljada?... 

— Najmanjel šane mu u uho Prokan, pak 
nadoda umolno i slatko: Nikomu ni riječi! 
Imam i ja raznih neprijatelja ... 

— Imaš ih. Eto na, sad sam se sjetio! Neki 
su izmislili, da ti pripovijedaš, da me psuješ, 
da sam ja tebi dužan deset hiljada. Kako su 
ljudi zlobni! 

— Pogani jezici! osmjehne se Prokan i za¬ 
ljulja glavom, pa hitro upita: Tko raznosi tako 
sramptne izmišljotine? 

— Čuo sam, da je to pripovijedao i Borivoj 
Jaravanja. 

— Medardo, prisegni mi, molim te, prisegni 
mi, da nećeš nikomu kazati, što ću ti sada po¬ 

vjeriti! izusti Prokan udušeno i malone grozno, 
tako da su Kropića preletjeli trnci. 

— Prisižem ... dahne stari plemić. 

Sad mu Prokan reče, da je Jaravanja pravi 
glupan, da je užasan klevetnik, najbestidniji 
lažac na čitavom svijetu; on da svuda kleveće 
i Kropića, svuda i pred svakim, ali Kropiću 
neka to bude deveta, kao da nije ništa čuo. 
Ludo bi bilo obazirati se na onakve skotove, a 
najpametnije bit će, ako šuti, kako mu je pri¬ 
segao. Kad bi Kropić štogod govorio, reklo bi 
se, da i on kleveće, pa stoga neka to ne učini, 
nego neka čini kao i on, kao Prokan, koji nije 
nikada nikoga ogovarao, nikada! Odmah nato 
lijepo je Prokan razlagao, kako on poštuje sva¬ 
koga čovjeka, dakle i Borivoja Jaravanju, jer 
je uvijek nastojao, da bude svakomu čovjeku 
prijatelj, a nitko ne može poreći, da nije pri¬ 
jateljstvo dar božji. 

— Kad već govorimo o Jaravanji, mogao bih 
ti povjeriti... zapne Kropić. 

— Izvoli. 

— Čuo sam pred malo dana, da on misli na 
gospodičnu odgojiteljicu Pelagiju ... 


59 


EUGEN KUMIC1Č 


Pelagija obožava već deset godina Jara- 
vanju! slegne Prokan ramenima, pak zapali 
smotku. 

— Ona ga obožava!? Ona dakle ne ljubi 
tebe? 

— Ona mrzi mene. 

A ti na to ništa? Kako ti je s njom? 

Veoma lijepo. Mi živimo složno. To ti je 
iskustvo, mudrost. To znači žrtvovati svoje 
sice svojem ugledu. Treba se čuvati svake 
javne sablazni. Medardo, prisegni mi, da nećeš 
nikomu kazati, što smo sada govorili o Pelagiji! 
primi Prokan za ruku Kropića, izustivši zadnju 
izreku prigušeno, malone grozno. 

. Prisižem... dahne Kropić prestrašeno. 

Nato pođu vrtom, pa se sretnu s mlađom 
gospodom i s Nevenkom, kojima su se bili 
pi iđružili đr. Galošević i žena mu Eulalija. 
Njihov razgovor prekine Viktor Prokan, na¬ 
klonivši se svima, a najdublje pred Nevenkom. 
On je zanosno izrekao, da sjajna večernjica 
nije zapala, nego da šija među njima, da je 
mjesec problijedio od stida pred njezinim 
sjajem. Nevenka se zvonko nasmijala, a on joj 
podao ruku, nagnuo glavu nad lijevo rame, 
zagledao se u njezino lice, obasjano mjese- 

činom, pa uzdahnuo: »Oh, divna mladosti!« 
On je to sve izgovorio, ne da joj laska mla¬ 
denački, nego onako kao stariji čovjek, kojemu 
se što takova ne smije zamjeriti. Njegov očin¬ 
ski glas, onaj srdačni prijateljski izgovor, te 
neka žica zabrinutosti, koju je on znao svako¬ 
jako nategnuti, da što milije zazvuči, sve je 
to prikrivalo njegov pravi osjećaj: on je vidio 
pred sobom krasnu i zdravu djevojku, a vidio 
ju je kao čovjek, koji živi raskalašeno. Dr. Ka¬ 
milo Galošević, generalov baštinik, kad je Pro¬ 
kan onako slavio Nevenku, bijaše mu rekao, 
malko ujedljivo, da ga krasni spol zastalno 
obožava, jer mu duhovite riječi izviru iz srca, 
a to godi krasnomu spolu. Prokanu, koji je 
svoje misli bio otrgnuo od Nevenkinog stasa, 
da ih prenese na Klasovićevo bogatstvo, njemu, 
tako zamišljenu, bilo je ubjeglo, da dr. Galo¬ 
šević ne govori iskreno. Kad bi tko Prokanu 
polaskao, kad bi ga tko slavio kao diku svoga 
naroda, kao ženijalnog čovjeka, on je to obično 
vjerovao, jer j e bio uvjeren, da je genij, da ga 
sve slavi. 

Svi pođoše dalje vrtom u veselom razgo¬ 
voru. Dr. Galošević hodao je uz Nevenku, a 
koji koračaj za njima Viktor Prokan sa gos- 

podom Eulalijom. Ovi se u prvi mah razgova¬ 
rahu o krasnoj noći, a kad se malko udaljise 
oni drugi pred njima, stane Viktor Prokan u 
hodu i upita Eulaliju, snizivši glas: 

— Gospođo, zašto ste neveseli? 

— Ja nevesela? gane se Eulalija. 

— Dajte mi vašu desnicu. 

— Ja vas ne razumijem, osmjehne se 

gospođa. 

— Vi ste zbunjeni, vi ste porumemli. Mje¬ 
sečina je obasjala vaše plemenito obličje; ja 
dobro vidim nježno rumenilo, šaputao je Pro¬ 
kan, što je slađe znao. 

— Ja da sam porumenila!? uščudi se gos¬ 
pođa usiljeno i korakne desno pod granu ne¬ 
kog drveta, da se ukloni mjesečini. 

On ju je promatrao nekoliko hipova. Bila je 
blijeda, tamnim i dubokim očima gledala je 
kao prestrašeno, i činilo mu se, da stoji pred 
njim mlada djevojka, ondje, u sjeni po 
granom. 

— Gospođo, ja vas ne vidim danas prvi 

put... izusti on naglo i tiho. 

_ Ja vas do danas nikada nisam vidjela, 
odgovori ona stalnim glasom i popravi haljinu 
na njedrima i okolo vrata. 


— Ja vam prisižem, da ste mi poznati. 
Kada i gdje sam s vama — govorio, to ne 
znam, nikako se ne mogu sjetiti. Bilo je to 
zastalno pred mnogo godina. 

— Gospodine, vi se varate. Ja sam bila 
osamnaest godina u Beču sa svojim mužem. 
Vjerujte mi, varate se. 

— Možda prije nego ste pošli u Beč? ... 

— Bila sam u Gracu kod svojih roditelja. 
Ja vas molim, gospodine, da prekinemo taj 
čudni razgovor, reče odlučno gospođa. 

— Zaklinjem vas, plemenita gospođo, da me 
ne biste krivo razumjeli! Budite uvjereni, da 
osjećam za vas samo najdublje poštovanje. 
Meni je čudno bilo, kako ste se vi danas po 
podne uklanjali mojemu pogledu. Oprostite... 

— Da vam iskreno kažem, ja nisam htjela, 
da nam se pogledi sukobe, jer ste me vi ne¬ 
pristojno gledali, motrili... izreče Eulalija 
zbunjeno, obori oči, hip se. zamisli, malko 
zadrhta, pa pođe stazicom put kuće. Sad je 
govorila samo o bajnoj noći, o tajinstvenoj 
dolinici, gdje se vijugao potok, lašteći se na 
mjesečini. — 

Lazar pl. Žubek vikao je iz svega grla, da je 
večera na stolu, i neka svi dođu pred kuću. 

Prije nego sjedoše, potuži se stari Klasović, da 
mu je hladno, i da je već kasno, te da će on 
odmah kući. Star je i slab, a do njegovog Ri- 
bavca je sat vožnje. Viktor Prokan usrdno ga 
je molio, da ostane, i uvjeravao ga, da će svi 
biti tužni, ako odmah ode. Žubek je tvrdio, da 
će tek sada nastati pravo veselje, da je večera 
izvrsna, a na onako svježem noćnom zraku 
svak ogladni. Prokan je živo nastojao, da 
mu budu nazdravice što duhovitije. Na pri¬ 
sutni krasni spol izasuo je sve šareno cvijeće 
svojega govorništva, i svakoj gospođi, svakoj 
gospodični znao je reći nešto različno, a 
sve tako milo, zvonko i zanosno, da je stara 
Agata Klaso vi ćka bila duboko ganuta. Kad je 
slavio nju i njezinu Nevenku, odronile su joj 
se suze niz lice. I on sam bio je ganut, sluša¬ 
jući svoj vlastiti glas, te su mu oči bile vlažne, 
sjajne. On je Nevenku uzveličavao najkras- 
nijim besjedama, ali sve u naduzvišenom slogu, 
i sretan je bio, kad je vidio, da joj je smutio 
dušu, kad je vidio, kako ona ne zna, kamo bi 
svrnula oči od djevojačkoga stida. Tad je dr. 
Galošević osjetio, da mrzi Prokana. 

Već su dva sata sjedili za večerom, kad do¬ 
đoše pred kuću kočije Klasovićeva i Galoše- 

64 


vićeva. Još je Prokan napijao, još ih je uvje¬ 
ravao, kako je presretan, što se je s njima 
upoznao, a gospoda mu se napokon oteše i 
sjedoše u svoje kočije. Prokan poljubi ruke 
gospođama, stisne više puta drugima desnicu, 
a kad to učiniše i neki drugi, krenu kočije niz 
brdašce. Okolo drugog sata po polnoći odve- 
zoše se kući Zubek, dr. Venkanić i Jaravanja. 
Iz dolinice čulo se je hrapavo Žubekovo pje¬ 
vanje. 

Sad pođoše svi ostali na počinak. Viktor 
Prokan i Kapurić teškom su mukom odvukli 
u prvi kat Medarda Kropića, koga su bile izdale 
noge. Bibijana već je spavala. Pelagija s pro¬ 
zora svoje sobe zurila je u dolinu i mislila na 
Jaravanju. Na jednom drugom prozoru bio je 
Vojslav, naslonjen na ruku, motreći zvijezde, 
sav obuzet slatkim slutnjama, šaputajući sti¬ 
hove. U sjajnoj noći, sad ovdje, sad ondje, 
nešto bi sinulo, kao Nevenkin osmijeh. 

Najljepša soba u kući bila je priređena, kao 
uvijek, za Viktora Prokana, a druga do nje za 
Bruna Kapurića, za onoga bogatoga posjed¬ 
nika iz Podravine. Prije nego će prijatelji leći, 
zapale smotke, da se još malko porazgovore. 
Tako je htio Kapurić. Kad sjedoše za stol u 

Kuiničić: »Pobijeljeni grobovi« B 

njegovoj sobi, uze on pripovijedati, kako je 
gospođa Eulalija vanredno duhovita i naobra- 
žena, te kako je on uvjeren, da se je vrlo rado 
s njim zabavljala, jer on misli, da zna pogoditi 
pravu žicu u svakom razgovoru, ali dakako 
samo onda, kada je i žena duhovita. Nevenka 
je pak božanstveno djevojče, te bi on, da je 
malo mlađi, ozbiljno pomislio ... 

— Ti si mlad. Što je to četrdeset i pet go¬ 
dina? osmjehne se Prokan. 

— Da, ja osjećam, vjeruj, kao da mi je dva¬ 
deset godina. Moglo bi se i o tomu razmišljati, 
ali, ja sam danas, naime meni je drago, što 
smo se danas sastali, jer, iskreno ti kažem, ja 
mislim, da bi trebalo one naše stvari... Dragi 
Viktore, ti si mi toliko puta obećao, a vjeruj 
mi, rado sam ti posudio one četrdeset i dvije 
hiljade forinti... 

— Oh, brate, ti nisi bolje mogao uložiti svoj 
novac! Prekrasan ti je naš posao! Ja se čuvam 
svake vratolomije. 

— Znaš, ne zamjeri, ali je meni dosta tih 
raznih špekulacija. Ja sam već dosta s tobom 
izgubio. Još malo, pa eto me na rubu propasti. 
Neki misle, da sam još bogat. Smiješno! 

— Ti da nisi bogat!? 0, moj Bruno! Čuj me: 
ti ćeš domalo biti silno bogaL! Moja je osnova 
gotova, velim ti, gotova! izreče Prokan s naj¬ 
većim osvjedočenjem. 

— Tvoja je osnova gotova!? začudi se Ka- 
purić. 

Prokan se nasmiješi, zaljulja glavom, položi 
mu ruke na rame, i izgovori, uvijek smiješeći 
se: 

— Moj Bruno, kako si neiskusan! Ti nisi 
dakle ništa opazio, ti nisi vidio, kako te je Ne¬ 
venka zobala očima? 

— Ona mene zobala!? 

Sad mu razjasni Prokan svoju osnovu. On 
će posjetiti staroga Klasovića, kazat će mu, 
kako se je sreća nasmiješila njegovoj kćerci, 
kako on ne bi mogao naći boljega zeta, a to 
će on lijepo kazati i gospođi Agati, i to će sve 
odmah biti gotovo, kad je stalno, da je Ne¬ 
venka očima zobala Bruna. Glavno je, da je 
Bruno osvojio njezino srce. 

— Ti dakle misliš, da bi Nevenka htjela? ... 

— Nevenka je umna, njezino je oko zavi¬ 
rilo u tvoju plemenitu dušu, pa je li čudo, da 
si ju osvojio? Ne gledaj me tako začuđeno. Ako 
ne bude tvoja, ti ćeš biti kriv. Laku ti noć 

želim, mili Bruno 1 ustane Prokan, poljubi na 
usne svojega prijatelja, pa ode u svoju sobu. 

Kapurić dugo nije mogao usnuti. Vrtio se i 
vrtio na postelji, a napokon ustao i pokucao 
na vrata Prokanove sobe. 

— Što želiš, dragi Bruno? upita odmah 
Prokan. 

— Molim te, kada ćeš posjetiti staroga 
Klasovića? 

— Sutra. Laku noć, dobri moj Bruno! 

— Laku noć, dragi Viktore, Molim te, sva¬ 
kako sutra, reče Bruno, pa legne. Opet nije- 
mogao usnuti. 

I Viktor Prokan nije mogao usnuti, a već 
je zora rudila. On je razmišljao: Kakovu sam 
glupost htio počiniti preksinoć u Tuškancu i 
jučer ujutro u svojem stanu! Slutio sam ja, 
da će mi se sreća nasmiješiti. A je li mi se 
uistinu nasmiješila? Mislim, da jest. Jedno je 
stalno: od Kropića dobit ću one njegove ras- 
teretnice. Već s time mogu plivati neko vrijeme. 
I drugo je stalno: Kapurić neće tražiti neko 
vrijeme svoje hiljade. A bogata Nevenka? Oh, 
da je malo sreće, kakovu bih ja ulogu igrao u 
domovini! Moj bi ugled bio posve osiguran. 

Ako sam ja za nju prestar, nije moj Vojslav. 
A Eulalija?... Nikako se nije mogao sjetiti, 
otkuda ju i otkada pozna. Razmišljajući o 
tomu, usnu napokon, u osvitak dana. 

IV 

Vojslav Prokan, kad su još druga gospoda 
spavala, okolo osmoga sata sjutra, žurio se 
nekamo onom šumicom iza kuće Medarda pl. 
Kropića. Svojoj je majci kazao, pred stajom 
gdje su bili telići, dp ide na šetnju, da će se 
svakako do objeda vratiti. Na vrhu humka 
odahne malko, svrae okom po krasnoj oko¬ 
lini, pa zamišljeno siđe drugom stranom u do¬ 
linu, otkud zakrene u hladovit prodol, a onda 
opet uz brdo i niz brdo, uz vinograde i oranice, 
sve poljskim putevima, kraticama, hrleći tako 
čitavi sat, izađe na kosu jednog brdašca. 
Kosom se je vijugao širok put i dijelio gustu 
šumu na osojnoj strani od vinograda i voć¬ 
njaka na prisojnim nižim brežuljcima, među 
kojima su pukle duge dolinice, sve šire 
prama južnoj ravnini. U jednoj je dolinici bilo 
jezerce, zelenkasto, opkoljeno velikim i gustim 
drvećem. 

Vojslav, uznojen i rumen, promatrao je 
s vrha, sa one putine, najprije veliku kuću na 
osojnoj strani, na lijepom proplanku, gdje je 
bilo i nekoliko gospodarskih zgrada, podalje 
od one kuće, od vlastelinskog dvorca. Pred 
ovim, nizbrdice sve do ceste, sve do velike 
ravnine, sterao se vrt s bijelim stazicama, s tra¬ 
tinama, s cvijećem, s bujnom šumicom na dnu. 
Crne su pjesnikove oči pregledale sav onaj 
posjed, Klasovićev Ribavec, ali ne zapaziše 
ništa osim tu i tamo seljakinje i seljake u 
bijelom odijelu, a pred njima neki čovjek, 
drugačije odjeven, koji je pazio na težake, 
grdeći ih neprestano, da lijeno rade, da robe 
gospoštiju. 

Nebo je bilo vedro, zrak bistar, daleka 
brda u sjajnom plavilu, kud okom segneš, sve 
zeleno, gdjegdje išarano modrim prugama. Na 
raznim stranama bijelili su se na suncu vlaste¬ 
linski dvorovi i majuri, laštili su se krovovi 
crkvica, a iza jednog bližeg humka virio je 
šiljak tornja i živo sijevao. Na livadama pasla 
su stada i jata, ovdje na okupu, ondje raz¬ 
dijeljeno, mičući se lagano, stvarajući nove 
slike, i sve se jasno razabiralo, i volovi, i po¬ 
jedini konji svezanih nogu, i race i guske. Jata 

ovih potonjih, u daljini, uz neku vodu, kao 
da su bijele plohe, što puze po zelenoj obali, 
niže mlina, prekidajući se kadšto. 

Vojslav je gledao u onu dolinicu, gdje je 
bilo jezerce, i odmah je opazio potočić, koji 
se je slijevao u njega. Jezerce je bilo na 
južnom kraju dolinice, gdje je ova bila naj- 
šiia među brežuljcima, što su se svezali na 
sjevernoj strani, kao dva raširena prsta na 
ruci. Vojslav je pomislio, da onaj potočić iz¬ 
vire negdje pod brdašcem, u skrovnom kutu, 
gdje su se sastala ona dva brežuljka. Druga¬ 
čije kao da nije moglo biti. Zatim je opazio, 
stotinu koračaj a pred sobom, na vrhu vino¬ 
grada, uz onaj put, lijepu drvenu kućicu, naime 
jedan kiosk, te lagano pošao prama njemu, a 
srce mu je sve jače kucalo, da ni sam nije 
znao zašto. Vratašca kioska bila su otvorena, 
širom. Vojslav zađe u trsje, kakvih dvadeset 
koračaja od kioska, prigne se što je više 
mogao, te idući tako niz brdo, zaviri u kiosk, 
zadrhta, stane. U kiosku na pletenom bijelom 
naslonjaču sjedila je neka ženska, položivši 
noge na stolicu, koja je bila pred njom. Voj¬ 
slav je vidio samo prekrasne noge u bijelim 
čarapama, modro isprutanim, dobro nategnu- 

tim, te žute otvorene cipelice, rub bijele pot- 
haljine i nešto više sive haljine, sve to ni 
do koljena. Odmah je pomislio: to je ona, 
valjda čita. Kao prikovan klečao je na zemlji 
i gledao u kiosk. One lijepe nožice samo kad¬ 
što bi se ganule, i prizor bio bi dražesniji. 
Najednom začu se glas iz vinograda: »Ne- 
venka, gdje si?« U isti hip ustane ona u kiosku, 
dođe na vrata s knjigom u ruci, gologlava, i 
zvonko odvikne: »Evo me ovdje u kiosku na 
vrhu vinograda. Dođi amo. Ovdje je naj¬ 
ljepše«. Vojslav se hitro odšulja iz trsja na 
onaj put i sakrije se za velik hrast, ni petnaest 
koračaja od kioska. Sav je zadrhtao: vidio je 
njezino bijelo i rumeno lice, one tamne i vesele 
oči, onu zlatnu kosu, nešto valovitu nad čelom, 
i sve je bilo okolo njega sjajno i plavetno, 
trave su jače zamirisale, šumom je nešto 
zazujilo, hrastovo se lišće pozlatilo. Sve kra- 
sote onoga jutra, sva najslađa čeznuća čitave 
bajne prirode kao da sad napustiše u njega 
neku raskošnu struju, da mu prostruji dušom 
i srcem. 

— Dugo te tražim, viknu Levin Galošević, 
uzlazeći vinogradom. Imao je čizme s ostru- 
gama. 

— Kada si došao u Ribavec? upita ga 
Nevenka. 

— Bit će pol sata. Dojahao sam. A što ti tu 
radiš? 

Nevenka mu odgovori, da je čitala neke 
njemačke pjesme. 

Kad dođe pravnik Levin k njoj, ona mu 
veselo stisne desnicu i umoli ga, da se odmori 
u kiosku. Bio je uznojen. Kad je otirao svoju 
lijepu rudastu kosu rupcem, sjednuvši na sto¬ 
licu, ona je pomislila: i ovaj je krasanl pa ga 
upitala za njegovu majku Eulaliju. 

— Majka je dobro spavala. Doći će amo 
danas popodne. Uh, kako je vruće! Najvolio 
bih se okupati u mrzloj vodi. Tražeći te po 
vinogradu, bio sam ondje dolje, gdje izvire 
potok pod brežuljkom. Zidari popravljaju 
bazen. Lijepo je ondje kupati se, u onom ta- 
jinstvenom zakutku, među onim stijenama, a 
nad stijenama one zelene strmine! 

— Kad bude toplije, svaki ću se dan kupati. 
U onom se bazenu može lijepo plivati, jer je 
dug do dvanaest metara i malone toliko širok. 
Što me gledaš? Što si se tako zamislio? 
osmjehne se Nevenka. 

Levin ju sjetno pogleda, porumeni i obori 
oči, zatim joj reče, da želi što prije u Beč, 
gdje će mirno živjeti, gdje će uvijek učiti, te 
kako će možda provesti i praznike u Beču, 
jer se je uvjerio, da mora zaboraviti neke do¬ 
življaje i ugušiti nešto u svojem srcu, što će 
mu biti veoma teško, ali vrijeme izliječi svaku 
ranu, pa će možda i njegovu, koja je duboka. 
On je snivao najslađi san, a sad se je pro¬ 
budio, vidi strašnu istinu, i grozno osjeća, 
kako je minula njegova mladost, kako je 
njegov život crna pustoš. 

Tako je Levin jadikovao, a Nevenka, malko 
smućena i tužna, molila ga, neka ne govori 
o svojim ranama, jer je to čudno iz nje¬ 
govih ustiju; on da je mlad, te ne zna, koliko 
je snage u njegovom srcu, koje će još više puta 
zakucati ne samo za jednu ... 

— Nevenka, ja ti prisižem, da me ne po¬ 
znaš! uleti joj on u riječ s najvećim uvjere¬ 
njem. Oh, zašto nisi nikada htjela zaviriti u 
moju dušu? Jest, prisižem ti, ja nisam kao 
drugi: ja mogu ljubiti samo jedan put! Ne¬ 
venka! ... uzdahne i milo ju i tužno pogleda. 

— Nemoj mi o tomu ... 

— Poznam te samo mjesec dana, ali ja 
te... Nevenka, ti šutiš? Ti mi ne vjeruješ, da 
te ljubim? 

— Uvijek te molim, da mi o tomu ne go¬ 
voriš. To ne može biti. Pomisli: pokojna 
majka tvoje majke bila je sestra mojoj majci! 
Vidiš, da smo u rodu. 

— Ti nekoga drugoga... 

— Što si htio reći? 

— Ja sam jučer na Lazini opazio... 

— Ne, ne, ništa nisi opazio! 

— Meni se čini, da ti je mio onaj pjesnik. 

— Vojslav?... Ti se ljuto varaš! porumeni 
Nevenka, ustane i doda: Ja nikoga ne ljubim. 
Meni se je tek navršila osamnaesta godina. 

— Ti dakle uistinu nikoga ne ljubiš? po¬ 
gleda ju veselo Levin i uze ju za ruku. 

— Ne, ne, nikoga! Moje je srce od leda. 
Ja se bojim ljubavi. 

— Nisam uistinu ni slutiti mogao, da si 
tako ponosna, da ne rečem ohola, okrutna. 
Tvoje srce od leda!? Nemoj tako! Da je tvoje 
srce od leda, ne bi te tvoje bajne oči tako 
žarko, tako munjevito sijevale; ne bi te tvoje 
rumene usne tako dražesno drhtale. Nevenka, 

ti tako divna, tako nježna, ti krasnija od same 
ljubavi, ti, ti, da se bojiš ljubavil? ... 

— Što ti sve vidiš u mojim očima I Ja ti 
kažem: ne, ne, ja neću nikada nikoga ljubiti, 
ne, ne, neću, neću, neću! Jesi li me sad razu¬ 
mio? Ljubav, to je grozota: ne možeš se Bogu 
pomoliti, ne možeš disati, ne možeš spavati, ne 
možeš čitati, nigdje ne nalaziš mira, ne znaš za 
čim čezneš, nešto ti uvijek srce steže, od jada 
plačeš, i ljudi ti se smiju, jer ne čuješ, što te 
pitaju, jer smiješno odgovaraš. To ti je ljubav, 
koju pjesnici slave! izgovori Nevenka uzru¬ 
jano, drhtavim glasom, rumena po vratu i licu. 

— A otkuda znadeš, da je ljubav slatka 
muka? 

— Molim, ja nisam rekla, da je slatka muka. 
Otkuda to znadem? Ja sam to sve samo 
čitala... 

— Nevenka, ja vidim, kako naglo dišeš; 
tvoje srce silno je uzburkano — ti nisi 
sretna... 

— Što misliš? ... 

— Možda nesretno ljubiš... 

— Nesretno?... zadrhta (djevojka, obori 
oči jedan hip, pa čudno pogleda Levina i tiše 
izusti: Molim te, siđimo k dvorcu. Ni riječi 

više o tom... Mene to uzrujava. Plakala bih 
od jada. Siđimo. 

— Dakle ni riječi? ... 

— Tako sam rekla. 

— Nevenka, sutra ću u Beč... Ti dakle ne 
znaš za nikakvo milosrđe? 

— Velim ti: plakala bih od jada. 

— 0h, kleta sudbino! uzdahne Levin. 

Sad siđu vinogradom. Vojslav je gledao za 
njima i sam je sobom govorio: »Ona ne ljubi 
nikoga, nikada neće ljubiti, njezino je srce od 
leda«. Nije ih vidio u kiosku, ali je čuo veći 
dio njihovoga razgovora. 

Kad su Levin i Nevenka unišli u dvorac, 
Vojslav krenu put Lazine. Bilo mu je kao da 
još čuje njezin zvonki glas. Pomisli li, da joj 
je srce od leda, onda se snuždi; sjeti li se, 
kako je drhtavo govorila, da je ljubav grozota, 
da ne da ni spavati, da steže srce, onda mu 
sine neka nada u duši, ali mu ništa nije bilo 
jasno. Kadšto bi pomislio, da je Nevenka neko 
čudno nadzemno biće, možda hladna vila, jer 
on uistinu još nije nikada vidio onakve kose, 
onakvih očiju. Na po puta osjeti veliku klo¬ 
nulost, slabinu u cijelom tijelu, i već se po¬ 
bojao, da neće moći hodati do Lazine. Dan 

je bio topao, a njega je prolazila studen. Kad 
je došao kući, sav obnemogao i blijed, kazao 
je majci, da je umoran od duge šetnje, da će 
malko leći, te kasnije štogod pojesti. Drugi su 
uprav bili sjeli k objedu. Vojslav protegnuo 
se na divanu u svojoj sobi i usnuo kao 

omamljen. — _ , 

Po objedu došao je na Lazinu Lazar p ■ 
Žubek, kako je odmah rekao gospođi Bibijam, 
na crnu kavu, te da upita gospodu za zdravlje. 
Pohvalio se, da je izvrsno spavao, jer da on 
najbolje spava, kad se dobro najede i napije. 
Bibijana donijela mu odmah komad pečenke, 
Prokan mu natočio čašu, a o crnoj kavi ni 
riječi. Žubek je došao pješke od svoje kuće, 
sve kraticama. Njegov posjed Gotičica bio je 
sat od Lazine, između ove i Bibavca. Gutajući 
naglo pečenku, svaki bi čas zirnuo Žubek na 
Viktora Prokana, kao da mu želi nešto reći. 
To je Prokan opazio, te ga tiho upitao, dok su 
se drugi razgovarali: »Želite li sa mnom govo¬ 
riti?« Žubek porumeni i odvrati, da želi, ali 

u četiri oka. 

Kad ustadoše od stola, pođu Prokan i Žubek 
vrtom, udaljivši se od ostalih. Bruno Kapurić 
bio je uzrujan; pogledao bi na svoj zlatni sat, 

pak na sunce na zapadu, te pomislio: strašan 
je čovjek taj moj prijatelj Viktor: uvijek se 
s nekim zakvači, uvijek u poslu! Kako mi je 
svečano, jest, upravo svečano obećao, da će 
danas u Ribavec poradi mene i krasne moje 
Nevenke, a sad se eno utaplja u nekakve raz¬ 
govore s onim glupanom Žubekom! — 0 tomu 
je Kapurić razmišljao; bio je snužden, ali se 
nije srdio na Prokana; nikada se nije mogao 
na njega rasrditi, jer je bio najtvrđe uvjeren, 
da mu je on najbolji prijatelj, da se mora 
upravo ponositi s njegovim prijateljstvom. Ka¬ 
purić je uvijek govorio o Prokanu, svakomu 
je pripovijedao, da je on njegov prvi prijatelj, 
da se ljube kao braća, i silno mu je godilo, kad 
bi mu tkogod kazao: »Vidio sam vašega pri¬ 
jatelja gospodina Prokana«. On bi tada od¬ 
vratio, smiješeći se blaženo: »Ah, moj dragi 
Viktor! Jest, mi smo davni prijatelji. On, moj 
Viktor, on je upravo tužan, kad me ne vidi 
deset dana. Divan čovjek!« 

Na kraju vrta stisnuo je Viktor Prokan tu¬ 
stu desnicu Lazaru pl. Žubeku, prignuo se 
malko pred njega te ga upitao srdačno: 

— Dragi brate, što želite? Slušam vas. 

— Gospodine ... zakašlje Žubek. 

— Molim vas, govorite sa mnom kao s ro¬ 
đenim bratom. 

— Ja ne mogu na ino ... 

— Dragi gospodine, da sam vam ja najbolji 
prijatelj na svijetu, o tomu ste vi tvrdo uvje¬ 
reni! 

— Gospodine, ja ne mogu na ino, dakako, 
ja se upravo, moram priznati, ponosim, što 
vi... opet zapne omaleni i debeli Žubek. 
Nakon stanke nastavi zbunjeno: Htio bih, da¬ 
kako, stvar je veoma važna, ali, da ne duljim, 
reći ću odmah, jer vi znate, da sam ja već tri 
puta pao kod saborskih izbora, vi znate... 

— Časno ste pali! Moralna pobjeda, najsjaj¬ 
nija pobjeda bila je svaki put na vašoj strani, 
nakloni se Prokan. 

— Dakako, pravo kažete, moralna, da, da, 
moralna, ali kako se čuje, do dva mjeseca bit 
će opet izbori, a jedna vaša riječ ... 

— Vi želite, da vas proglasimo kandidatom? 

— Ako još mislite, da bi mogle moje slabe 
sposobnosti... osmjehne se Žubek. 

— Vaše slabe sposobnosti!? Nemojte tako! 
Ja ne pojimam tu vašu čednost. Vjerujte mi, 
dragi brate, vi ćete biti na diku našemu sa¬ 
boru. Takvih svijetlih umova mi upravo tre¬ 

bamo u tami, koja je pritisla bijednu našu 
domovinu. 

— Molim, molim ... 

. v . ^ zna te, mili moj prijatelju, kako sam 
ja živo nastojao pri svakom izboru, da vas 
narod podigne na najvišu tribunu. Učinio sam 
sve, sto sam mogao, pak ste vi tri puta izvoj- 
ftili najsjajniju moralnu izbornu pobjedu! Ako 
i niste u saboru, ja vam dajem svoju poštenu 
riječ, da sav narod upire i u vas svoje za¬ 
hvalne oči. Ja bih dapače mogao ustvrditi, da 
\as narod poradi vaših sjajnih moralnih iz¬ 
bornih pobjeda smatra, i to punim pravom, 
svojim mučenikom. Jest, ja to mogu mirne 
duše ustvrditi, i uvjeren sam, dragi brate, du¬ 
boko uvjeren, da će nepristrana historija su¬ 
diti kao što ja sudim. Što se tiče vaše kandi¬ 
dature, pošto je poznata vaša dična požrtvov- 
nost, ja ću nastojati, da moji drugovi u poli¬ 
tičkoj borbi pristanu na nju, ali, kako sam 
uvijek iskren, moram vam priznati, to je da¬ 
pače moja najsvetija dužnost, da ja ne znam, 
hoće li moja riječ, koja nije odlučna ... na¬ 
smiješi se Prokan. 

— Odlučna je, molim, odlučna. Meni bi 
drago bilo, da me počastite svojim posjetom, 

Kiimiijć: »Pobijeljenl grobovi« B 

pak bih vam kazao neke svoje nove političke 
nazore. Vi znate, gdje je moja Goričica... 

— Svaki ja posjed u ovom kraju poznam; 
da, svaku stazu, svaki grm i trn. 

— Moja je Goričica malena: do dvadeset 
rali; ja bih se mogao sav posvetiti do¬ 
movini ... 

— Dični prijatelju, evo vam moje poštene 
desnice, da ja želim iz dubine svoje iskrene 
duše, da se vi sav posvetite premiloj domo¬ 
vini, ali, moram vam odmah najiskrenije iz¬ 
javiti, da bi mi neizmjerno žao bilo, kad bih 
obaznao, da ste zanemarili svoje gospodar¬ 
stvo. Nitko ne zna bolje od mene, koliko 
žrtava može progutati neprekidni sveti rad za 
domovinu! Ne, mili moj prijatelju, ne, vi ni 
ne sanjate, kakve strahovite brige sapinju duše 
i dave čovjeka, koji ne misli na svoju dobro¬ 
bit, koji radi samo za druge, koji se muči samo 
za svoj mukotrpni narod! Ja vam kažem, kad 
je takav čovjek u stisci, vjerujte mi, nije mu 
lako naći prijatelja, kojemu bi bratski mogao 
povjeriti svoju časovitu nepriliku. Oh, koliko 
sam ja pregorkih razočaranja doživio! Vidite, 
meni se je dogodilo, slučajno dogodilo, da sam 
trebao koju hiljadicu forinti, a nisam znao. 


na koga da se obratim. Znam, pojimam i vidim, 
da mi vi to nikako ne možete vjerovati! 

Da ste se na mene obratili, meni bi bilo 
milo, dakako, ja bih za čast... nakloni se 
Žubek i otare znoj sa čela modrim rupcem. 

Moj čestiti prijatelju, znam ja dobro, 
kako je vaše srce plemenito, ali uprav stoga 
nisam nikada pomislio na vas, pa eto, vje¬ 
rujte mi, ni sada, kada bih možda trebao do 
dvije hiljadice, a za posao preznamenit, upravo 
prekrasan. Međutim, odmah kažem: da mi 
ih vi, dobri moj prijatelju, i ponudite u po- 
sudno ime, ja ih nikako ne bih mogao pri¬ 
miti, ne bih nikako, jer bi vam to bilo možda 
neugodno... 

Žubek stane ga uvjeravati, da bi mu to bilo 
veoma ugodno; da je on po malo prištedio tri 
hiljade forinti, a tu je svoticu uložio u jednu 
zagrebačku štedionicu, pak će mu cijelu svotu 
drage volje posuditi; dat će .mu odmah, sutra¬ 
dan, štedioničku knjižicu. Prokan sprvine ni 
čuti o tomu, ali je napokon pristao, dakako 
samo zato, da ga ne bi uvrijedio, kad bi odbio 
tu malu uslugu. 

Dogovoriše se, da će Prokan sutradan doći 
k Žubeku, po uložnu knjižicu. — 

Kad se vrtom povratiše pred kuću, gdje su 
bili stari Medardo i Kapurić, ugleda Viktor 
Prokan svoju ženu Bibijanu, malo podalje, 
kod ugla kuće, a ona mu važno kimne, da bi 
odmah došao k njoj. On pođe, pa zajedno zađu 
za kuću. Žena zaklima glavom, uzdahne, reče 
mu, da će mu nešto pokazati, i odvede ga u 
jednu staju, gdje su bili telići. 

— Sto je, draga? čudio se Viktor. 

— Vidjet ćeš! Pred koji hip bila sam u ovoj 
staji, slučajno sam pogledala kroz onaj pro- 
zorčić u šumicu... poče gospođa tiho. 

— Pak?... 

— Dođi amo k prozorčiću. Sramota!... 

Tusti se telići prestrašeno ugnu, Bibijana 
i Viktor pristupe k prozorčiću i pogledaju u 
šumicu iza staje. Žena upita kroz zube: 

— Vidiš onu klupu? 

— Vidim, odgovori Viktor mirno. 

— Onako: su i prije sjedili. Krasno!... 

Na klupi u šumici sjedili su pl. Borivoj Ja- 
ravanja i blijeda Pelagija. Sunce je upravo 
zapadalo i zlatilo neka debla. Bibijana, ru¬ 
mena i krupna, s glavom u onom prozorčiću, 
s licem uz Viktorovo, govorila je tiho, iza 
zubi, i posprdno: 


Gledaj, kako mu je svoju ludu glavu 
naslonila na rame! Nešto mu šapuće, a on 
zijeva! No, krasna li je ta gospodična odgoji¬ 
teljica! Kako ti se ona ponaša na Lazini! A 
sto ona misli, da je Lazina!?... Viktore, to je 
nečuvena sramota. Tako ti je dakle vjerna ta 
gospodična odgojiteljica!? Pomisli: netom si 
se ti udaljio ispred kuće s gospodinom Žube- 
kom, došao je pješke Jaravanja, a ona je us¬ 
tala, nešto se razgovarala, pa zašla s njim za 
kuĆu! Gle ’ -i oš mu nešto šapuće! Oh, ti mršava 
vještice! Gle, kako joj se svijetle sure oči, kako 

joj se sjaje oni bijeli jaki zubi! Viktore, što 
veliš!... 

Molim te, kuda se ide najkraćim putem 
u Goričicu? 

— U Goričicu?... gane se Bibijana. Kako 
ti je sada na pamet pala Goričica? 

— Posjetit ću sutra gospodina Žubeka, od¬ 
govori Viktor i živo joj pogleda u oči. 

— Možeš i ovdje s njim govoriti; on često 
dolazi amo na Lazinu. 

Sto on često amo dolazi, to se ne tiče 
mene, nego staroga Kropića. Što me gledaš 
lako začuđeno? 

— Ne budi smiješan... šane Bibijana i 
porumeni. 

— Hajdemo odavle. 

— Gledaj, ona mu još šapuće. Reci mi istinu: 
ti nisi s njom sretan... ona ljubi Jaravanju. 

— Ne vjerujem. 

— Ali tebe ne ljubi. 

— Bio bih nesretan, da me ljubi. Ja sam 
sretan, jer znam, da si ti sretna na Lazini. 

— Mogu li biti ja sretna, kad vidim, kako 
se nepristojno ponaša Pelagija? Uvijek bi joj 
moralo biti na umu, kako si joj ti dobar. Ja 
znam, da si ti njoj dobar, kako je meni naš 
stari Medardo. Pomisli, kako je dobar naš 
stari Medardo: jedna moja sluškinja htjela mu 
pripovijedati, da Žubek mene ljubi, a on je 
odmah uzeo batinu i protjerao sluškinju iz 
sobe. Gle, sad sam se sjetila: Žubek me je 
molio, da ti nešto kažem, ali što ono?... Za¬ 
boravila sam. 

— Da ga dadem izabrati za zastupnika? 

—i Čini mi se, to me je molio. Ako ti hoćeš, 
on će dakle doći u sabor? 

— Ako ja hoću, hoće. Reci mu to. Ne za¬ 
boravi. Još večeras reci mu. On je neizmjerno 


uman čovjek, neizrecivo naobražen. Reci mu 
i to. 

— A kakav apetit! sklopi ruke Bibijana. 

Viktor je sada promatrao svoju ženu, onako 

zdravu, ovisoku, snažnu, u modroj haljini 
s velikom bijelom pregačom. Njezine su lu- 
gaste oči bile bistre, bezazlene kao u mlade 
djevojke. On ju uze za ruku, oči mu se zasjaje, 
čudno joj se osmjehne i reče joj u uho tiho i 
drhtavo: 

— Bibijana, uvijek si snažna, uvijek si 
mlada... 

— Ne luduj, Viktore! 

— Hajdmo odavle. 

— Gle, kako se vrte ovi telićif Uvijek su 
gladni. Onaj ondje s bijelom zvijezdom na čelu, 
onaj je najmlađi. 

— Hajdmo odavle. Reci sve ono Žubeku. 
Ne zaboravi. Meni je strašno vruće, potuži se 
Viktor, otirući znoj sa čela. — 

Malo kasnije svi se skupiše pred kućom: 
Bibijana, Viktor, Medardo, Pelagija, Jara- 
vanja, Kapurić i Žubek. Sluga Ivić pripovjedi, 
da je gospodin Vojslav u svojoj sobi, da ga 
strašno glava boli i da nešto piše, te da neće 
na večeru. 

Svi sjedoše za obilnu večeru. Svi žedni. 
Viktor Prokan bio je veseo, sav raznježen, 
kao da se je okupao u mlačnoj i mirisavoj 
vodi, a zatim ugodno razdragan svojim vla¬ 
stitim glasom, koji je bio topao, neobično 
zvučan, što je njemu silno ugađalo. Nepre¬ 
stano je govorio, svašta pripovijedao, najviše 
o nekim smiješnim dogodajima, da malko 
ruglu izvrgne razne ljude, odlićnije i čednije 
otadžbenike, te neke stališe, osobito svećenički. 
Sve to, ončas izmišljeno, svareno u njegovoj 
glavi, on bi lukavo zapaprio, tako zapaprio, 
da bi Pelagija oborila oči i zaželjela da po- 
rumeni. Prokan je svima napijao. Jednom je 
nazdravicom slavio neizbrojne vrline Žube- 
kove, drugom je kovao u zvijezde Kapurića, 
kojemu je dao za drugaricu krasnu Nevenku. 
Blaženo se je Kapurić smiješio. Najzanosnija 
Prokanova nazdravica, izrečena ozbiljno, do¬ 
stojanstveno, dubokim glasom, bila je posve¬ 
ćena prijateljstvu. On je u nju upleo sve pri¬ 
sutne, a glas mu bivaše sve topliji, kret ruku 
veličanstven, pogled sjajan i čaroban, te je 
neke duboko ganuo, i vatreno je poljubio sta¬ 
roga Medarda, koji, tronut do suza, umoli Bi- 
bijanu i Pelagiju, da se i one poljube. Dame, 

da ugode onomu starcu, ustadoše od stola i 
padoše jedna drugoj u naručaj, i tri se puta 
poljubiše, i zaželješe da zajecaju od radosti, 
ali nisu mogle. Pritisnuti rupcem oči, to su 
mogle, i to su učinile tako vješto, tako ganut¬ 
ljivo, da je Žubek bio uvjeren, da su im rupci 
mokri. On je oduševljeno povikao: 

— To je patrijarhalni život! 

— Tako je! potvrdi Kapurić. 

— .Sloga je najveća blagodat! oglasi se 
Jaravanja. 

— Sloga je sestra ljubavi! uzdahne Pelagija, 
pa doda: Mene ništa ne može uzrujati, ali mi 
srce užasno kuca, kad slušam velike govor¬ 
nike. 

— Prokan je mnogo govorio i kad je bio 
mlad, naglo će Bibijana. 

Viktor Prokan svrnu zatim govor na javne 
prilike, na svoje sveze sa zastupnicima na raz¬ 
nim saborima, sa novinarima, sa mnogim mi¬ 
nistrima, kao da su svi ti ljudi njegovi najbolji 
prijatelji, koji se u najvažnijim zgodama obra¬ 
ćaju k njemu za savjet, za potporu u svojoj 
politici. Kad je to razlagao, izvadio je iz svoje 
lisnice nekoliko posjetnica, podigao jednu 
te rekao: »Netom sam zadnji put stigao u 

Peštu, dobio sam ovu posjetnicu od ministra 
Tisze. Evo, na ovoj je strani njegovo ime, a 
evo na drugoj piše mi, da ga što prije posjetim. 
Kad sam ga posjetio, zaboravio sam da ga 
upitam, kako je odmah saznao za moj do¬ 
lazak u Peštu. Sedam smo se sati razgova¬ 
rali! Opetujem: sedam! Ja sam mu koješta 
razjasnio, te se nadam, da će to uroditi do¬ 
brim plodom... Ja sam uvjeren, da će onaj 
moj razgovor koristiti našoj domovini više, 
negoli da bi joj tkogod dao jedan milijun 
forinti, deset milijuna, dapače više nego sto 
milijuna!« 

— Sto milijuna! vikne Žubek oduševljeno. 

— Tako je! potvrdi Kapurić. 

Viktora Prokana, kad je jednom bio u 
Pešti, bolio je zub, pa je pošao k nekomu gla¬ 
sovitom zubaru. U jednoj sobi, gdje je čekao, 
dok dođe red na njega, opazio je na stolu po¬ 
sjetnice u pozlaćenoj košarici, a među njima 
i onu ministra Tisze! Iz košarice došla je u 
njegovu lisnicu. I one druge posjetnice, sve 
od glasovitih ljudi, našao je on slučajno. Po¬ 
sjetnicu nekoga kneza iz Rusije našao je kod 
jednoga fotografa u Opatiji. Viktor je pripo¬ 
vijedao — ne svakomu — da se je s onim kne¬ 


zom svaki dan najmanje pet sati razgovarao, 
čitava dva tjedna, te kako je on, Prokan, pre- 
dobio kneza za svoje osnove, onoga kneza, 
koji je »najintimniji prijatelj« ruskoga cara! 
Uistinu Prokan nije nikada ni vidio onoga 
kneza. 

Bibijana je zijevala, dok je Viktor pripo¬ 
vijedao o svojim svezama sa ministrima i kne¬ 
zovima. Oko jedanaestog sata pošla je ona na 
počinak, a svi ostali uzađoše na prvi kat u 
veliku sobu, da se tu kartaju. I gospodična 
odgojiteljica znala je neke hazardne igre. Ka- 
puriću, koji je mnogo gubio, govorio je Pro¬ 
kan, neka ne misli samo na Nevenku. 

V. 

Bilo je u mjesecu lipnju, za vedra i topla 
dana, oko trećeg sata popodne, kad je Ne- 
venka slatko zadrijemala u hladu pod velikom 
trešnjom povrh voćnjaka u Ribavcu, čitajući 
neku knjigu na drvenoj klupi. Sva ona krasna 
okolina bijaše kao ukočena u sjajnom plavilu 
zraka, jer nije bilo ni ćuha, da bi ganuo visoku 
travu, da bi zatreperio listićem. Sunce je 
zlatilo neka stabla u voćnjaku; u mirisavoj 

travi zujili su kukci; šareni su leptiri oblijetali 
poljsko cvijeće, a neke su se ptičice, u veselom 
cvrkutu, gostile na trešnjama. 

Netom je Nevenka zadrijemala, pomoli se 
jedan gospodin na vrhu brdašca, na onom 
putu, što je dijelio vinograd od šume, i stane 
ondje, uznojen i usopljen, držeći u jednoj 
ruci patinu, u drugoj klobuk i svilen rubac. 
Izvio se na onu putinu osojnom stranom 
brdašca, kroz šumu, pa strugnuo pogledom 
po čitavom posjedu Ribavcu. Neko je vrijeme 
motrio posjed, i računao nešto, a najednom 
se gane, začudi se, protegne vrat, crne mu 
se oči rasklope i radosno sijevnu. To se je 
zbilo, kad mu je pogled zapeo o Nevenku. 
Kako nije bila daleko od njega, odmah je 
opazio, da je zadrijemala. Knjiga joj bila na 
krilu. On se hip zamisli, otare znoj sa čela, 
počešlja crnu i gustu kosu, pogladi brk ke- 
ficom, poravna ovratnik, pogleda se zadovoljno 
u zrcalce, zguri se malko, pa pođe prama dje¬ 
vojci. Idući travom, uvijek pognut, živo ju je 
zobao očima, a čudan osmijeh uzvinuo mu 
gornju usnicu, tako da su mu se vidjeli jaki 
zubi. Srce mu je naglo kucalo, koljena su mu 
nešto drhtala, obuzela ga slabina, osjećao je, 

da su mu usta suha. Njegova nečista, pokva¬ 
rena krv odmah bi se uzburkala. Stane ni tri 
koračaja pred djevojkom, te ju obuhvati stra¬ 
stvenim pogledom od pete do glave, onako 
mladu i zdravu, svuda dražesno oblu. 

Sjedeći na klupi, podigla je desnicu na 
oslon, nagnula glavu na lakat, opružila noge* 
te usnula. Da joj bude manje vruće, otkop¬ 
čala je pod vratom svijetlo-plavog odijela 
samo dva gumbića. Bila je rumenija nego¬ 
li obična; sitan je znoj tek orosio bijelu put 
pod zlatnim trepavicama, nešto ružičaste vjeđe 
i krasno čelo, mirno i vedro, okrunjeno onom 
zlatnom kosom, predivno valovitom. Rumene 
usne kao da je pootvorio smiješak, te se je 
sjajilo nekoliko bisernih zubića, a ti zubići 
1 te usne bijahu zajedno jedan dio raja, 
nešto neizmjerno milovidno, pravi pupoljak 
ljubavi, čaroban i zamamljiv, pun ljubavnih 
cjelova, najtoplijih, najslađih. Vidjelo se, da u 
onom živom rumenilu pliju neke tople čežnje, 
još nejasne, djevičanske, a upravo stoga bila 
su ona ustašca onako krasna i mila. Nevenka 
je lagano disala, odmjereno joj se nadizahu 
dražesno nabujale grudi, a onaj je gospodin, 
izbuljenih očiju, motrio njezino zdravo di- 

sanje i njezin snježni vrat, gdje se je bio svio, 
iza lijevoga uha, pramen zlatne kose. 

Ne bi dugo, djevojka se gane; knjiga joj 
spuzne s krila na nogu, pak na travu. Sad se 
probudi, zlatne joj se trepavice dignu, one ve¬ 
like, tamne oči prestrašeno joj se rasklope, 
krv joj navali u bijeli vrat i u lice. 

— Gospodin Prokan?!... šane Nevenka za¬ 
čuđeno i zbunjeno, hitro zakopča odijelo pod 
vratom, ustane, usiljeno se osmjehne: Malko 
sam se prestrašila... 

— Oh, kako ste božanstveno spavali! Nisam 
vas ja probudio; taj je zločin počinila vaša 
knjiga, kad je pala na vašu divnu nožicu. 
Gospodično, sada napokon znadem, kako su 
spavale grčke božice u svojim gajevima. Što 
me gledate tako začuđeno? Molim vas, amo 
vašu prekrasnu desnicu! umoli ju Viktor 
Prokan drhtavim glasom, smiješeći se, nag¬ 
nuvši glavu nad lijevo rame. Držeći ju za 
desnicu, doda zanosno: Sada napokon poji- 
mam klasično doba: Homera i Fidiju! 

— Da, malko sam se prestrašila ... 

— Zar sam tako strašan? 

— Izvolite sjesti. Molim vas, otkuda ste 
došli amo? pitala je Nevenka, još zbunjena. 

Prokan joj se zagleda u oči, milo se na¬ 
smiješi, baci klobuk i batinu na travu, 'uz¬ 
dahne, sjede do nje na klupu, pa reče, pri- 
gnuvši se pred njezino lice: 

— Ja sam došao pješke iz Goričice, naime 
od gospodina Lazara pl. Žubeka. Gle: Homer 
i — Žubek! 

— Žubeka poznam... 

— A Homera niste čitali? 

— 1 Znam, da je latinski pjesnik. 

— Kad su to ustvrdila tako rajska usta, 
neka bude latinski odsada, nakloni se Prokan 
i opet joj se zagleda u oči, što je jače mogao. 
Kad je ona oborila oči i porumenila, on slomi 
muk nakon duge stanke, tiho i tužno: Gospo¬ 
dično, ja znam, da vi ni ne znate, što je ne¬ 
iskrenost, te sam u dubini svoje duše potpuno 
uvjeren, da ćete mi iskreno odgovoriti na 
jedno važno, dapače prevažno pitanje... 

— Molim ... odahne Nevenka začuđeno,, 
gotovo prestrašeno. Takav je bio njegov glas. 

Opet stanka, proračunana. Prokan uzdahne, 
pogleda neizmjerno tužno u nebo, zatim u 
njezine oči, pa ponikne glavom, zaklima, opet 
duboko uzdahne, te izusti očajno i potresno: 

— Vi me, gospodično, mrzite... 

— Ja!?... gane se djevojka u najvećem 
čudu. 

— Molim vas, zašto me tako strašno mrzite? 

— Tko vam je kazao, da vas mrzim? 

— Ja vam prisižem, da me mrzite iz dna 
duše. Čujete: prisižem vam! digne Prokan tri 
prsta. 

— Ja da mrzim vas? Nikada nisam na to 
mislila. Tek prekjučer vidjela sam vas prvi 
put u svojem životu. Ne, nije istina, da vas 
mrzim. 

— Jest, prekjučer vidjeli ste me prvi put; 
da, na Lazini, a ja sam odmah opazio, da me 
mrzite. 

— To niste mogli opaziti; ne, vi to niste 
opazili! 

Sad, pošto je mislio, da je pobudio u nje¬ 
nom srcu neku sućut, sad ju uze za desnicu, 
pogleda ju milo i tiho ju upita: 

— Vi biste dakle ipak mogli ne mrziti 
me?... 

— Ja vas uistinu ne razumijem... odgo¬ 
vori djevojka, problijedi i ustegne ruku. 

On joj sada počne razlagati, da je neizre¬ 
civo nesretan, te kako je uvijek snivao o jed¬ 
nom idealu, i da žali, što više nije mlad, ali 

kad se dobro promisli, što je mladost, onda 
mu je drago, što je sada u najljepšoj muževnoj 
dobi, jer misli posve zrelo, te zna nesamo 
ljubiti, nego i štovati ljude... Mora međutim 
priznati, da ne misli na ženidbu, jer se je 
uvjerio, da ga žene mrze, a mrze ga stoga, što 
nije nikada znao, kako treba govoriti s krasnim 
spolom. Ali, ako i nije mlad, on drži, da bi 
mogao koju usrećiti, jer bi s njim dijelila nje¬ 
govu slavu, što neće reći, ali svakako njegov 
ugled, koji je pretežak za njega samoga. Teško 
je breme slava. On je doživio silu najsjajnijih 
triumfa, a žali, što nije to sve mogao dijeliti 
s umnom drugaricom, sa ženom, koja bi mogla 
shvaćati njegove najviše ciljeve i sokoliti ga 
u borbi. Njemu da je bila ponuđena i najviša 
čast u zemlji, ali ju je odbio, jer su banski 
dvori pustoš, ako nije u njima žena, ali sjajna i 

umom. Kako bi on sam primao goste? Druge 
će brige njega zaokupiti, ako napokon primi 
bansku čast. To bi se domalo moglo dogoditi, 
jer ga upravo sile, da se nastani na trgu sv. 

Marka u Zagrebu. On će napokon uslišati 
vruće molbe svojih prijatelja, kojih ima u 
svim političkim strankama, ako mu osvane 
sreća, ako se namjeri na ženu, koja bi ga 

htjela razumjeti. Takva žena učinila bi slavnu 
uslugu narodu. Sav bi ju narod slavio, uprav 
obožavao, te bi bila presretna uz svoj narod, 
dakako: uz svoj narod... 

— Ali, gospodine ... šane Nevenka u čudu. 

— Izvolite? 

Zar vi niste oženjeni? Ona gospođa Bibi- 
jana na Lazini?... 

— Gospodično, dirnuli ste u moju najgroz¬ 
niju ranu. Da, Bibijana je bila moja supruga. 
Sada je za mene mrtva. Žrtvovao sam ju do¬ 
movini. Bibijana je dobra žena, ali nije mogla 
razumjeti moje osnove. U dvorištu banske pa¬ 
lače nema telića i pilića. Gospodično, vi kao 
da ne znate za nove zakone ... 

— Kakve to zakone? 

Vf — Ja se mogu oženiti, kadgod hoću. 

— I dok živi gospođa Bibijana? 

— Naravno. 

— To nije moguće. 

— Samo moram preći Dravu. Oni zakoni 
doći će i k nama, jer je i kod nas u Hrvatskoj 
pametnih ljudi. 

— Molim, to nisu pametni ljudi. Ne, nisu! 
pohiti Nevenka uzrujano i odlučno. 

— Nije čudo, što vi tako mislite: vama je 
sav život raj. Oh, plemenita gospodično, vi ne 
znate, vi ne smijete znati, što je svijet! 

— Ako i ne znam, što je svijet, dopustit ćete, 
da znadem brojiti barem do dva. Jest, ako se 
vi oženite, dok je gospođa Bibijana na životu, 
vi ćete imati dvije žene. Molim vas, možete li 
reći, da nije tako? 

— Kako divotno sijevaju vaše bajne oči, 
kad se tako žestite! 

— Ja se ne žestim, nego tvrdim, da je sra¬ 
mota imati dvije žene. 

— Kad već o tomu govorimo, veoma mi 
je milo, što vas mogu upozoriti, da bi moja 
žena bila samo ona druga, kad bih se ja opet 
oženio. 

— A čija bi bila gospođa Bibijana? Kad bi 
se upitalo gospođu Bibijanu, je li udata, ona 
bi odgovorila, da »jest«. Kad bi ju upitali, za 
koga je udata, ona bi odgovorila, da je za vas. 
Što bi drugo mogla odgovoriti? A gospodin Voj- 
slav, vaš sin?... zapne Nevenka i problijedi. 

Prpkan joj živo pogleda u duboke zjenice, 
kao da joj je htio zaviriti u dušu. Ona obori 
oči i porumeni. Naglo je disala, silno smućena. 

Nakon dugog muka, reče Prokan tiho i slatko, 
vrlo utješljivo: 

— Gospodično, vaša anđeoska duša osvijet¬ 
lila je vaše nebesko lišće: vi ste nešto uzrujani. 
Molim vas, što ste htjeli reći o mojem Voj- 
lavu? 

Nevenka zadrhta i jače porumeni. 

— Vi mi nećete odgovoriti? upita on, uzevši 
ju za lijepu ruku. 

— Što da odgovorim? ... 

— Mrzite li Vojslava? Vi šutite? Ne, zlatno 
dijete, ne, vi ga ne mrzite! Ta vaša divna 
šutnja nešto znači... 

— Gospodine ... dahne Nevenka, zirne na 
njega ispod oka i milo se osmjehne. 

On joj sada počne razlagati, kako se je 
uvjerio, da je njezino srce pravi svemir naj- 
uzvišenijih osjećaja, i kako su njezine pleme¬ 
nite misli krasnije od njezinih očiju. Sve ono, 
što je govorio o svojem drugom vjenčanju, 
bila je samo sitna šala, jer je on htio čuti, što 
ona misli o tim groznim novotarijama. Sada, 
pošto ju je čuo, sada. je njegova duša smirena. 
Sve ono, što je kazao o svojoj dragoj Bibijani, 
bila je također mala šala, jer on svoju premilu 
Bibijanu štuje i ljubi, iz svega srca ljubi, jer 

ju rese sve najdivnije vrline prave, dobre, ple¬ 
menite ženice. Čudno mu je, što Nevenka nije 
odmah razabrala, da se on samo šali... 

— Oprostite, gospodine, što nisam odmah 
razabrala... ispriča se djevojka Zbunjeno i 
posve iskreno. 

— Da, dobro moje dijete, ja sam se samo 
šalio. Ja ništa ne poštujem kao svetost obi¬ 
teljsku. Gdje nema prave obitelji, sve pro¬ 
pada. Rastrovana obitelj rađa sve opačine. 
Ne, vi nećete nikada znati, kakve opačine vla¬ 
daju u mnogim obiteljima! Danas mnogi paze 
samo na izvanjski sjaj, na slatke riječi, na od¬ 
lične kretnje. Oh, vjerujte mi, zlatno moje 
dijete, mnoge te gospodske obitelji, mnoge 
ugledne osobe, nisu nego kao pobijeljeni gro¬ 
bovi, koji se izvana vide lijepi, a unutri su 
puni mrtvačkih kostiju i svake nečistoće. Jest, 
tako se kaže u sv. evanđelju:... quia similes 
estis sepulcris dealbatis ... 

— Čitala sam, da je svijet opak. Strašno je 
sve, što mi pripovijedate. Ne bi tako bilo, da 
ljudi vjeruju u Boga. 

— Tako je, moje milo dijete! Vidite, ja sam 
uvijek nastojao, ja mogu dapače reći, da sam 
vazda s najvećim zanosom i žarom vršio svoj 

mučni apostolat u narodu, da se mnogi osvi¬ 
jeste, da se pridigne javni moral, da bude obi¬ 
teljska svetost nada sve uzvišena. Za ta načela 
ja živim i umirem. Sav je moj život otvorena 
knjiga. Po onim uzvišenim načelima odgojio 
sam svojega sina Vojslava, te sam preduboko 
uvjeren, da će ona, koju mu je sudbina na¬ 
mijenila ... Oh, kako je predražesna ta vaša 
nježna i stidna zabuna!... Ali, da pređemo na 
drugo. Ja sam vam otkrio i jednu tajnu, vele- 
važnu, kako me naime neki sile ... Molim vas, 
zaklinjem vas, nikomu ni riječi o banskoj 
stolici! Da kažete komu jednu jedinu riječ, 
mogla bi se survati na domovinu najstraho- 
vitija nesreća. Crno prokletstvo bacio bi narod 
na vašu glavu, na tu krasnu glavu! Ja sam vam 
otkrio onu svoju tajnu, jer mi nitko na čita¬ 
vom svijetu nije mio i drag koliko vi i moj 
Vojslav. Ja se u vas pouzdajem kao u nikoga, 
tim više, jer slutim, da nas sretna sudbina kani 
zbližiti... Nevenka, što znače te suzice? Jeste 
li možda nesretni? ... 

Ona kimne i uzdahne, da jest. 

— Vi nesretni? Tko je kriv toj vašoj ne¬ 
sreći? Meni se čini, da ga poznam... 

— Gospodine... 

— Moj Vojslav? ... upita Prokan udušeno 
i smiješeći se. 

Djevojka naglo otare suzne oči, ustane i 
reče, da ide dolje k dvorcu, k majci, pa neka 
bi i on s njom pošao. Bit će to drago njezinim 
roditeljima. Prokan se nakloni, i krene lagano 
nizbrdice, razgovarajući se o voćnjaku i vino¬ 
gradu. Nevenka je bila kao omamljena onim 
njegovim dugim govorom pod trešnjom. Kad 
bi Prokan uspio u kojem poslu, silno bi mu 
se razvezao jezik, i jače je znao navijati obra¬ 
zom. On bi tada mijenjao glas, kako bi već 
trebalo, a riječ mu je glatko tekla, prava bu¬ 
jica, poplava. Ono popodne bio je veseo: imao 
je u džepu Žubekovu štedionićku knjižicu, 
naime tri hiljade forinti. 

Kad je Nevenka bila zadrijemala, čitajući 
neku knjigu pod onom trešnjom povrh voć¬ 
njaka, dovezla se gospođa Eulalija Galoševićka 
lijepom kočijom u Ribavec, te se sastala u 
vrtu ispod dvorca sa svojom tetkom Agatom 
Klasovićkom, koja je plela čarapu u hladu pod 
ogromnom lipom. Eulalija i Agata, pošto se 
poljubiše, sjedoše na klupu. 

Eulalija odmah pripovjedi, da je njezin muž 
Kamilo otputovao u Beč sa sinom Levinom, 

onaj dan jutrom. Kamilo da neće ostati dugo 
u Beču. Agata se čudila, što su tako naglo 
otputovali, a Eulalija razjasni: 

— Moj Levin, kada se je jučer povratio 
odavle u Vodičicu, bio je silno zamišljen, tu¬ 
roban. Pitala sam ga, što mu je, a on je uz¬ 
dahnuo i kazao, da će odmah u Beč. Raza¬ 
brala sam, da se je nešto dogodilo ovdje u 
Ribavcu. On je zastalno govorio s Neven- 
kom... 

— Zašto ne bi s njom govorio? uščudi se 
malko tetka. 

— Meni se čini, da ju on ljubi. 

— Levin Nevenku? Molim te, nikakvo čudo: 
mladi su, nasmiješi se Agata. 

— Levin je premlad. Ne, ne može biti... 
osmjehne se usiljeno Eulalija, pa upita tetku 
za staroga Silvestra. 

— Nešto se je prehladio prekjučer na La- 
zini. Sad se je zadubio u svoje račune. Za¬ 
tvorio se u svojoj sobi. Nitko ne smije k njemu. 
Silvestar je duša od čovjeka, ali ti znaš, 
kadšto i čudan svat, zaklima Agata, pa se 
zamisli. 

Eulalija je šutjela. Ispod oka zirnula bi na 
tetku, a ova uzdahne, spomene Nevenku, pa 

stane zabrinuto govoriti, da već ne spava 
slatko, jer uvijek misli na Nevenku, koju 
mnogi uprav obožavaju, a među tima je barun 
Zdenko, onaj duhoviti velikaš s dugim žutim 
brkom. On uprav luduje za Nevenkom. Kako 
nije njegov posjed ni dva sata od Ribavca, on 
ih je već više puta posjetio, ali mu se Nevenka, 
kako se čini, ugiblje. »Mlado djevojče ne gleda 
do kraja. Ne, nije joj mio. Ona samo priznaje, 
da barun možda lijepo jezdi na svojem vrancu, 
ali nikako neće da prizna, da je on i duhovit. 
Najviše se pak čudim, što ona ne drži ništa do 
barunstva. Čudnih li nazora!« Tako je govorila 
Agata. 

Eulalija reče, da pozna onoga baruna, pa 
uze dokazivati, kako bi bila prava sreća po 
Nevenku, kad bi ga zavoljela. 

— I ja tako mislim. 

— Draga tetko, Nevenka bi bila najkrasnija 
velikašica na čitavom svijetu. 

— Bez sumnje najkrasnija. 

— Nisu za nju ni moj Levin, ni sin gospo¬ 
dina Prokana, ni drugi. Vjeruj mi, nisu.. • 
umukne Eulalija, nešto zbunjena. Tetka to 
nije opazila. 

— 1 Vjerujem ti, draga. Meni se barun silno 
sviđa; ja uvijek tvrdim, da je duhovit. 

— Da, duhovit. Molim te, gdje je Nevenka? 
zapita Eulalija kao nehajno. 

— Otišla je s knjigom u voćnjak. Ona naj- 
voli čitati pod onom velikom trešnjom. Hoćeš 
li, da ju pozovem ovamo? 

— Pusti ju, neka čita... zašuti Eulalija, pa 
nastavi, nakon dulje stanke, pritajivši svoju 
uzrujan ost: Draga tetko, dvadeset se godina 
nismo vidjele! U to vrijeme dogodilo se svašta, 
a meni bi drago bilo, da se o svemu porazgo- 
vorimo. Nevenka je još mlada: ne treba da 
sazna za naše razmirice. Oh, da znaš, kako 
sam sretna, kako sam blažena, otkad smo se 1 
opet sastale, opet pomirile! Ti, draga tetko, ti 
si me uvijek ljubila ... 

— Kako da te ne ljubim, kad si dijete moje 
nesretne pokojne sestre Sofije? Moj Silvestar 
mrzio je tvojega oca, a odatle čitava razmirica. 
Oh, ne znaš ti, koliko sam suza protočila! uz¬ 
dahne Agata. 

Njezina sestra Sofija bila se udala za ne¬ 
koga Nijemca, koji je služio nekoliko godina u 
Hrvatskoj kao upravni činovnik. Bio je bahat 
i nasilan; uvijek je grdio i psovao hrvatski 


narod, bezobzirno, javno. Počinivši više zlo¬ 
čina, raznih pronevjerenja, protjeran bi iz Hr¬ 
vatske, pa se nastanio u štajerskom Gracu. 
Dvije godine kasnije udala se Agata, vremešna 
djevojka, za Silvestra Klasovića. Sofija, Eula- 
lijina majka, u crnoj bijedi, obraćala se na 
svoju sestru Agatu za pripomoć, a sestra bi 
namolila svoga muža, da se smiluje onim bi¬ 
jednicima u Gracu. Bogati je Klasović razvezao 
nekoliko puta kesu, ali mu to napokon dozlo- 
grdjelo. Eulalijinom ocu nikad nije bilo dosta: 
sve što bi od Silvestra dobio, sve bi zakartao 
i zapio. Kad je to saznao Silvestar, ni čuti više 
o svojoj rodbini u Gracu. Eulalijina majka 
umrla je u najvećoj nevolji. Otac, onaj kartaš 
i pijanica, objesio se u policajnom zatvoru, 
desetak dana iza smrti svoje žene. Eulaliji bilo 
je tada osamnaest godina. Njezina tetka Agata 
spočitavala je svojemu mužu Silvestru, da je 
on kriv, što je njezina sestra umrla od gladi. 
Napokon, grizi dan na dan, zavadiše se po¬ 
radi toga Silvestar i Agata. On se preseli u 
Gradac, a ona osta u Ribavcu. 

— Draga tetko, i ja sam dosta suza pro- 
točila! uzdahne Eulalija, pa pripovjedi, kako 
joj je grozno bilo, kad su joj umrli roditelji. 

— Vjerujem ti, da si mnogo pretrpjela. Ja 
ti nisam mogla pomoći, a da i jesam, nisam 
znala, gdje si... otare tetka suze. 

— Iza smrti mojega oca, onakve smrti, ja 
sam tajila svoje ime; Samo kad sam morala, 
kazala bih, kako se zovem. Šivala sam, radila 
sam dan i noć, i konačno sam otišla iz Graca, 
da nađem kakvu službu. Bila sam i u Zagrebu. 
Govorili su mi, da imam krasno grlo, pa sam 
bila naumila da se posvetim umjetnosti. Dva 
sam puta pjevala u zagrebačkom kazalištu. 

— Uistinu? To mi još nisi pripovijedala. 

— Pjevala sam u zboru, reče tužno Eulalija, 
pa nastavi: Otpustiše me, jer nisam imala dobar 
sluh. Kad mi je bilo sedamnaest godina, upo¬ 
znala sam se u Beču s Kamilom Galoševićem. 
On je bio zadnju godinu na sveučilištu. Silno 
me je ljubio, ali što ćeš: siromašan đak!... 

— Levin je plod vaše ljubavi. Ti si mi već 
to pripovijedala. Dijete si dala, vrativši se u 
Gradac, na selo, nekoj seljakinji, a kasnije, 
da, da, pet godina kasnije, otišla si opet u Beč 
i sastala si se s Galoševićem, koji te je uvijek 
ljubio. Dvije su godine protekle, umro je onaj 
general, Galoševićev ujak, pa ste se lijepo 
vjenčali i uzeli k sebi svojega sinčića Levina. 

— Već smo petnaest godina vjenčani. Dobro 
si sve zapamtila. Molim, draga tetko, znadu li 
i ova gospoda, naši susjedi, za? ... 

— Za tvoju prošlost? Ne budi smiješna! 
Kako bi to oni znali, kad nisam ni ja znala, 
dok mi to nisi pred malo dana ispripovije¬ 
dala? Što se njih tiče tvoja prošlost? Ti si 
sada zakonita supruga gospodina dra. Galo- 
ševića. Ja sam uvjerena, da te svak poštuje. 

— Hvala ti, draga tetiće. Bila sam mlada, 
j sirota, pa sam posrnula u ljubavi s mojim 
Kamilom, ali ja sam mu uvijek bila vjerna, 
uvijek sam samo njega ljubila. Prisižem ti, 
da sam mu uvijek bila vjerna. Živjela sam samo 
za svojega sinčića, i bila sam uvjerena, da ću 
se napokon vjenčati s Kamilom. Tako je i 
bilo, pa sada živimo sretno. Vjeruj mi, nema 
sretnije žene od mene. Kamilo je ozbiljan 
čovjek, miran; on me uvijek ljubi; on ni ne 
zna, što je luda ljubomornost. Vidiš, draga 
tetiće, ja ti sve kažem, ja nemam nikakve tajne 
pred tobom. Oh, kako mi godi, što mogu pred 
nekim otkriti svoje srce, sve svoje osjećaje! 
Mila tetiće, osim svoga muža i svoga djeteta, 
ja nemam nego tebe na ovom svijetu. Ako sam 
i mlađa od tebe, među nama ne smije biti ni- 

kakvih tajna. Ti mi možeš sve povjeriti, sve, 
sve, jer ja sam pravi grob za svaku tajnu! iz¬ 
reče Eulalija s usiljenim mirom i s velikom 
nježnosti. Njezin je glas malko drhtao, u zje¬ 
nicama joj je sijevalo. 

Agata je uzdahnula dva, tri puta, pa se za¬ 
mislila. 

— Jest, meni godi, što ti mogu otkriti sve 
svoje osjećaje! nastavi odmah Eulalija. Draga 
tetiće, što si se tako zamislila? Što si se tako 
snuždila? 

— Ah, moja Eulalija!... uzdahne tetka. 

— Što znači ta suza? Tetiće, ti mi želiš 
nešto reći... 

— Ah, moja Eulalija, osim Silvestra i Ne- 
venke, nemam nego tebe na ovom svijetu! 

— Zar ti zadaje Nevenkina budućnost to¬ 
liku brigu? 

— Nevenka? ... Ah, da ti znaš!... 

— Govori, mila tetiće. 

— Ne mogu, ne mogu ... 

— Prisižem ti, ja sam pravi grob za svaku 

tajnu. 

— Ne smijem, ne smijem ... 

— Vidim: ti se ne pouzdaješ u mene. To 
strašno boli... zajeca Eulalija i pokrije oči 

rupcem tako, da je mogla jednim okom mo¬ 
triti tetku. 

— Ne, ne mogu otkriti svoju tajnu! Hoćeš 
li šutjeti? ... 

— Što to govoriš!? Grozno je to tvoje ne- 
pouzdanje. Molim te, ne paraj mi srce! Oh, 
tvoje mi riječi razdiru dušu! ižreče Eulalija 
udušeno, grozničavim žarom, uzevši tetku za 
ruku i nagnuvši svoju glavu na njezino rame. 

— Eulalija, umiri se. Sve ćeš čuti. Silvestar 
je star, ja sam stara... zapne glas Agatin. 

— Kaži, mila tetiće. 

— Ah, Eulalija moja, da, da, šutjeti moraš! 
Da ti dakle kažem? A otkud bih počela? 
Ti možda ne znaš, da mi je bilo već trideset 
i osam godina, kad sam se udala za Silvestra. 
Sad sam njegova već dvadeset i dvije godine. 
Odmah iza našega vjenčanja posvadismo se 
Silvestar i ja poradi tvojih roditelja, jer je 
tvoj otac previše trošio. Silvestar se na mene 
rasrdio, jer da ga hoću upropastiti, tražeći od 
njega novaca za tvog oca; rasrdio se, pa se 
preselio u Gradac, ostavivši mene ovdje. Kad¬ 
što bih posjetila Silvestra u Gracu, malko bi¬ 
smo se pomirili, pa odmah zavadili. On se je 

na mene ljutio, što nisam imala poroda. Naj¬ 
više poradi toga ljutio se na mene. Ja sam 
uvijek plakala. Tako prođoše tri godine od 
našega vjenčanja. Oko Božića odoh sama 
iz Graca u Ribavec. Ovdje sam živjela u naj¬ 
većoj tuzi; s nikim nisam drugovala, s nikim. 
Rijetko bih izašla iz svoje sobe u vrt. Imala 
sam vjernu služavku, jednu vremešnu selja- 
kinju. A sad čuj, draga Eulalija ... 

— Slušam te ... dahne Eulalija kroz stisnute 
zube. 

— Ah, Eulalija!... Bilo je koncem svibnja 
pred osamnaest godina, kad sam jednim ranim 
jutrom izašla u vrt. Svi su spavali. Ja u vrt, 
a cestom, ondje pred vrtom, odjuri kočija. 
Čudim se tomu, pak začujem plač djeteta, i 
odmah opazim na prvoj klupi do vratiju vrta 
... oh, moja Eulalija!... 

— Govori, govori! šane Eulalija. 

— Pohrlim k onoj klupi u vrtu, a tu dje¬ 
tešce, čisto i lijepo zamotano... 

— Je li plakalo? upita Eulalija tiho. 

— Samo jedan hip. Uzeh djetešce i hitro ga 
odnesoh u svoju sobu. Zatim pozvah k sebi 
svoju služavku, da se s njom porazgovorim. 
Kažem joj, kako sam našla dijete. Ona je 


znala, da se Silvestar na mene ljuti, što nemam 
poroda. Dugo se dogovarasmo; služavka reci 
ovo, ja ono, a napokon odlučismo, da je to 
dijete moje. Ona se zaklela, da će šutjeti. Imala 
je u bližnjem selu udatu kćerku, a ta je, na 
sreću, mogla dojiti ono dijete, žensko. Moja 
je služavka vješto znala pripovijedati drugima, 
kako se je to iznenada dogodilo kod mene, ali 
daje ona to slutila, jer je njeno oko bolje nego 
kojegod primalje, a što se tiče nekih ženskih 
poslova u takvim prilikama, ona ih obavi, 
kao da je bila na ispitu u Zagrebu. Tako je 
ona pripovijedala, a ja mislim, da je svale vje¬ 
rovao, da je Nevenka moje dijete. Svakako 
malo ih je bilo, koji su sumnjali. Ja sam pisala 
Silvestru u Gradac, da mi je Bog dao kćerku, 
a on mi je srdito odgovorio, da ga to ni mrvu 
ne veseli; on je želio imati sina. Željela sam, da 
djevojčicu krste Laura ili Leonora, ali neki 
mladi svećenik nikako nego: Nevenka. Ona 
moja sluškinja umrla je pol godine iza Neven- 
kina narođenja. 

— Koliko je bilo djetetu, kad si ga našla 
u vrtu? 

— Ja mislim pet šest dana. Nevenka je bila 
uvijek zdrava; lijepo je rasla. Kad su joj se 

navršile dvije godine, pošla sam s njom u 
Gradac, a Silvestar se zaljubio u nju. Ne mogu 
ti reći, kako je bila krasna. Ah, oni zlatni vla- 
sići, one rajske očicel Silvestar nije se više sa 
mnom prepirao. Odonda živimo sretno. 

— Tetko, kako je to čudno!... Nevenka 
nije dakle tvoje dijete? Vjeruj mi, sva mi je 
duša smućena... 

— Sada, nakon toliko godina, ne mogu go¬ 
tovo ni pomisliti, da joj nisam majka, ali bih 
ipak htjela znati, čija je, otkud je, tko ju je 
donio u moj vrt. Više puta sa strahom po¬ 
mislim, da će netko doći po nju, da će doka¬ 
zati, da je njegova. Oh, kako me muči ta 
misao! Što bi kazao Silvestar?... Grozno, 
grozno! Ta muka me je nagnala, da ti otkrijem 
svoju tajnu, jer sam jednom pomislila... 

— Što si pomislila? drhtne i problijedi 
Eulalija. 

—- Kad bi se moja slutnja obistinila, moja 
bi se duša smirila: ja ne bih uvijek strepila, 
da će mi Nevenku netko oteti. Ti mi ju ne 
bi otela, da je tvoje dijete ... 

— Nevenka moje dijete!?... Tetko, što to 
govoriš!? 

- Ti sva drhćeš. 


— Ta tvoja tajna... 

— Da ti kažem. Jednom, kada je Nevenka 
stupila na šestu godinu, gledala sam joj u oči 
i razmišljala sam, čija je, a iznenada sjetih se 
tebe. Vidjela sam te, kad ti je bilo sedam go¬ 
dina. Nevenkine oči, njezine zjenice sjetiše 
me na tebe, te pomislih, da si možda ti nje¬ 
zina majka. 

— Tetko... 

— Kad sam našla Nevenku u vrtu, četiri 
godine po smrti tvojih roditelja, ti si bila 
sirota, sama negdje u svijetu. Nisam znala za 
tebe, pak sam mislila, da si, onako mlada, 
u onakvoj nevolji, da si... 

— Tetko, nemoj to govoriti! Zaklinjem te, 
nemoj! Pomisli: ja sam imala sina Levina s 
Galoševićem, kad mi je bilo osamnaest godina, 
a Nevenka se rodila, našla si ju u vrtu, četiri 
godine kasnije. Prisegla sam ti, da sam uvijek 
bila vjerna Galoševiću. Da si otkrila svoju 
tajnu Galoševiću, on bi me, kako je god miran, 
možda ubio... 

— Ja da otkrijem svoju tajnu Galoševiću!? 
Nisam luda. Pak zašto bi te ubio, kad si mu 
bila vjerna? 

— On bi možda sumnjao, jer je Nevenka, 
kako se i meni čini, nešto slična meni. Oh, 
tetko, kako si mogla pomisliti, da je Nevenka 
moje dijete!? Kako si mogla? ... zašuti Eulalija, 
ugledavši kod ugla dvorca Nevenku s Vikto¬ 
rom Prokanom, koji se je već duboko klanjao. 

VI 

Oblačić zlovolje zastro je lijepo Eulalijino 
čelo, njezine su duboke oči malko potamnjele, 
kada je ugledala Nevenku, gdje dolazi s Vik¬ 
torom Prokanom iz vinograda, ali tu njezinu 
zabrinutost nitko nije opazio, jer ju je vješto 
prikrila osmijehom, te odmah ustala s klupe, 
pošla im u susret s tetkom Agatom i veselo i 
ljubazno podala im desnicu, stisnutu u žutoj 
rukavici. Nevenka je porumenila od radosti, 
čim je uočila svoju rođakinju Eulaliju. Prokan 
mašući lagano klobukom uz koljeno, onako 
raširenih ruku, duboko se je klanjao i slatko 
smiješio gospođama. Stara Agata bila je uprav 
očarana njegovim osmijehom, i silno joj je 
godilo, što se on onako lijepo pred njom 
klanja, kao pred kakvom kneginjom, a kakvu 
je tekar slast oćutjela, kada joj je on ponovo 


poljubio ruku, izustivši s tihim zanosom i naj¬ 
smjernijim počitanjem: »Preuzvišena go¬ 
spođo ...« Stara se je vrtjela od radosti, a bilo 
joj je žao, što nije vidio njezin Silvestar onaj 
velebni prizor, ono divno klanjanje onako 
slavnoga muža pred njegovom ženicom, kojoj 
bi on, Silvestar, poljubio ruku jedan put u 
dvije godine. 

Prokan najprije uskliknu, da u onom vrtu 
caruje najbožanstveniji mir, pa upita gospođe 
za njihovo »velečestito« zdravlje i za zdravlje 
staroga Silvestra, zatim pripovjedi, kako se 
je narajio među onim bajnim humcima od 
Žubekova posjeda do divotnoga Ribavca, a 
onda sjede nasuprot gospođama, te ih je dugo 
uvjeravao 1 , da je uistinu neizmjerno sretan 
i blažen, što mu se je sreća napokon nasmi¬ 
ješila, da im se može pokloniti, ali, međutim, 
ne može nikako izreći svoju veliku žalost, 
ako ih je možda smeo u kakvom velevažnom 
govoru. Sve je to Prokan izasuo na dušak. 
Gospođa Agata zibala se od dragosti na va¬ 
lovlju njegovih glatkih i zvučnih besjeda, na 
odmjerenoj kretnji njegovih ruku, na sjajnom 
prevraćanju njegovih crnih očiju. Onako raz¬ 
dragana, odgovorila mu što je ljepše znala, 

da se smatra presretnom, što se je on udo¬ 
stojao potruditi do Ribavca, da ju počasti 
svojim posjetom, on, onako slavan muž, o 
kojemu se svuda govori... Rado ona priznaje, 
da ju je zadivio na Lazini, gdje je imala sreću 
s njim govoriti prvi put. Vječno harna bit će 
mu na posjetu. 

— Molim, preuzvišena gospođo, to je bila 
moja najsvetija dužnost. Dopustite mi sada, 
da se usudim svesrdno umoliti vas, da mi 
oprostite, što nisam već prije ispunio spome¬ 
nutu svoju najsvetiju dužnost, nakloni se 
Prokan. 

— Gospodine, vi me previše uzvisujete ... 

— Premalo, gospođo! 

— Ja nisam nikakva preuzvišenost... zbu¬ 
njeno i radosno branila se Agata. 

Eulalija se usiljeno smiješila i često bi zir- 
nula na Nevenku, koja je bila zamišljena, 
sjetna. 

Prokan stane razlagati, kako on prosuđuje 
ljude samo po plemenštini srca, po njihovim 
vrlinama. On prezire sve tašte naslove, ali 
kada vidi čovjeka svijetla uma, smatra ga 
»presvijetlim« i tako ga zove. Gospođa Agata 


nježno ga je i dražesno izazvala, a on se 
mora braniti, on mora iskreno i temeljito 
opravdati, zašto ju je nazvao »preuzvišenom«. 
On je to učinio, jer iz njezinoga dičnoga lica, 
iz njezinih veleumnih očiju naviru najuzviše- 
niji osjećaji, koji nisu drugo nego odsjev pre- 
sjajnih duševnih vrlina, svakomu dobro po¬ 
znatih. Naslovi, koji izviru iz takvih vrlina, 
nisu isprazni. Kako je već kazao, on prezire 
te naslove, i on je već mogao biti i »pre- 
svijetli« i »preuzvišeni«; da, on je to mogao 
biti, ali nije htio. Sve je to ponovno, više puta 
odbio od sebe. On dobro zna, da preuzvišena 
gospođa Agata ne čezne za naslovima, ali 
njemu se čini, on nekako sluti, da neće ni ona 
uteći svojoj sudbini... 

— Što mislite time reći!? gane se u čudu 
Agata. 

— Što mislim reći?- osmješkuje se 

Prokan i klima glavom, pa lagano razlaže: 
Da, ja nešto slutim... Čuo sam nešto u Za¬ 
grebu, gdje znaju, gdje dobro znaju za dičnoga 
plemića Silvestra Klasovića. Oh, kako bi 
sretna bila naša domovina, kad bi se obistinila 
moja slutnja! Čuo sam nešto i u Pešti i u 
Reču ... Gospode, molim vas, nikomu ni riječi! 

Znajte dakle: traži se novi ban! Beč misli i na, 
i na ... pogleda Prokan u Agatine oči. 

— Na mojega Silvestra? dahne Agata. 

— I na njega, nakloni se Prokan, pa doda: 
I ja nešto mogu, imam i ja prijatelja u Beču 
i u Pešti. Sve ću učiniti, sve što mogu za dič¬ 
noga Silvestra. To je moja najsvetija dužnost, 
jer u ovom današnjem tmurnom vremenu 
našoj bi domovini sinulo sunce, kad bi vele¬ 
umni Klasović sjeo na bansku stolicu. 

— Eulalija, čuješ li!? čudila se Agata, na¬ 
jednom se gane, okrene se k Prokanu i reče: 
Na, sada sam se sjetila, kako je i preuzvišeni 
gospodin barun Zdenko, onaj duhoviti velikaš 
žutih brkova, nešto govorio o banskoj stolici. 
Jučer je bio kod nas. Oh, on obožava Nevenku! 

— Ali, draga majko... iosmjehne se dje¬ 
vojka. 

— Drago moje dijete, ti ne možeš tajiti, da 
te barun obožava, da je silno duhovit, uzruja 
se Agata. 

— Meni se čini, da Nevenka ne mrzi ba¬ 
runa, kimne Eulalija i oštro pogleda djevojku. 

— Zašto bih ga mrzila? slegne Nevenka ra¬ 
menima. 

120 


— Meni bi drago bilo, da barun bude ban, 
jer je moj Silvestar prestar i nije barun... 
obori oči Agata. 

— Barun Zdenko da bude ban!?... To nije 
moguće. On je i premlad, nasmiješi se Prokan 
usiljeno. Bio se nešto zamislio. 

— Gospodine, čini mi se, da ste mu vi 
kazali, da će on domalo sjesti na bansku sto¬ 
licu, pohiti Agata. 

— Što, kako, ja da sam mu to kazao!? uz- 
vinu Prokan obrve, i lijepo se začudi, pa na¬ 
stavi: Uistinu, čini mi se, ako- se ne varam, 
dakako, moguće, ali ne znam zastalno, ipak 
dopuštam, da nije nemoguće, da nisam go¬ 
vorio s barunom o banskoj stolici. Pošto je 
moja navika, čemu je razlog vječno čitanje 
grčkih i latinskih klasika, da uvijek kažem 
svoje misli kratko i zbijeno, ja držim, da me 
gospodin barun nije razumio, kada sam mu, 
ako jesam, a opetujem, da nije nemoguće, da 
nisam, nešto natuknuo o toj stvari. Ja pri¬ 
znajem, da se sjećam, tako mislim, da sam 
nešto čuo, da bi barun mogao... ali to su 
pusta naklapanja, jer mi neki kažu, da se čuje 
s druge strane, da nitko nije ni pomislio na 

baruna... Što se mene tiče, ja ne mogu biti 
nego uvjeren, da barun Zdenko ne bi smio ni 
sanjati o banskoj stolici, jer dok on o njoj 
snatri, ja držim, da sam sebe nehotice iz¬ 
vrgava barem smijehu, ako ne, a duša me boli, 
kada to moram reći — i ruglu. Duša me boli, 
jer ja gospodina baruna, mojega premiloga 
Zdenka, neizmjerno štujem i ljubim, jer sam 
mu najbolji prijatelj, i jer, mogu reći, da 
uprav žalim, što ne bih nikako mogao za njega 
svoju riječ ... Ja mislim, preuzvišena gospođo, 
da me vi posve dobro razumijete, zašto ja ne 
bih nikako i pod nijednim uvjetom mogao uz¬ 
nastojati, da onaj barun sjedne na krasnu i 
korisnu bansku stolicu. 

— Molim, gospodine.... porumeni stara 
Agata, sve više razdragana njegovim glasom 
L i pogledom. 

— Preuzvišena gospođo, ja vam uistinu 
ne mogu reći, kako je meni neizrecivo milo, 
što mogu iskreno izjaviti, da jasno vidim, da 
se je vaša dobrota udostojala posve shvatiti 
prijateljski smisao mojih riječi, te kako ste 
time uvelike počastili moje smjerno razla¬ 
ganje, nakloni se Prokan i poljubi joj mršavu 
desnicu. 

— Gospodine, vi ste dakle za mojega Sil- 
vestra?... šane Agata zbunjeno, sklonjenih 
očiju. 

— Ja vruće molim vašu preuzvišenost, neka 
bude uvjerena, da sam bez svake sumnje 
samo i jedino i bezuvjetno za njega. Molim: 
bez sumnje za nikoga drugoga! Meni lebdi 
pred očima samo svetost viših ciljeva, pa mi 
dopustite, da se stoga odmah usudim umoliti 
vas: nikomu ni riječi! Zaklinjem vas: nikomu 
ni riječi! Tu se radi nesamo o budućnosti 
domovine, o sreći jednoga naroda, nego i o 
našoj časti, osobito o vašoj, što ja osobito na- 
glašujem. Jedna jedina riječ sve bi moje osnove 
mogla razvaliti, srušiti, raspršiti! izusti Prokan 
muklo i naroza čelo, stisnuvši velike crne 
obrve. 

— Eulalija, Nevenka, nikomu ni riječi! pro- 
iznese Agata drhtavim glasom, od radosti. 

— Ja mislim, da bi dobro bilo, da gospodin 
Prokan barem mojem ocu ... počne Nevenka. 

— Gospodično, ja ću s njim govoriti o toj 
stvari. Drago bi mi bilo, da mogu što prije. 
Dakako, on to mora znati. Ja mislim, da već 
on nešto naslućuje... nasmiješi se Prokan. 

Agata ga stane uvjeravati, da njezin Sil- 
vestar ne sluti, da mu neki misle ponuditi 
bansku stolicu. Prokan zaklima, da ostaje pri 
svojem mnijenju, zatim se promišljeno za¬ 
misli, pritisne desnicom čelo, duboko uz¬ 
dahne, pa pogleda važno i umolno gospođe, 
da bi šutjele pred drugima, da mu ne bi pokva¬ 
rile posao. Bio je kao tužan, kao da žali, što 
im je otkrio svoje velike osnove. Eulalija, samo 
da se o nečem govori, upita ga, nakon muka, 
za njegovog prijatelja Bruna Kapurića, za 
onoga bogatoga posjednika iz Podravine. 

— Ah, moj Bruno! Divan čovjek! On je 
ostao na Lazini, ali neće biti nikako čudo, 
ako dođe danas amo. Milostiva gospođo, vi ste 
bez sumnje opazili, prekjučer na Lazini, kako 
ga je uprav očarao vaš duh ... 

— Moj duh! nasmija se Eulalija. 

— Da, gospođo, vaš duh. Dosta je pogledati 
u te vaše oči. Ja nisam nikada znao laskati, a 
da sam znao, ne bih bio htio. Ja prezirem 
laskavce. Moj Bruno! Dopustite, da vam ot¬ 
krijem njegovu slatku tajnu: njegovo je srce 
silno uzburkano, otkada je vidio gospodičnu 
Nevenku. 

— I on ju dakle obožava!? uščudi se Agata. 

— Nevenka, svi te obožavaju, osmjehne se 
Eulalija. 

— Molim vas, nemojte o tomu govoriti! 
uzruja se djevojka, ustane s klupe i prošeće se 
stazicom. 

— Oh, kako žalim, što sam nehotice rasrdio 
gospodičnu! reče Prokan tiho gospođama. 

— Svi, svi ju obožavaju! klimala je Agata 
glavom. 

— Meni se čini, da je moj prijatelj Bruno 
omilio gospodični. On je veoma čestit čovjek, 
a meni bi drago bilo, da se opet oženi, jer, 
jer bi više pazio na svoj posjed i živio bi 
ozbiljno. Znam, da bi on mogao biti otac 
gospodični, ali to ništa ne smeta. Ja opetujem, 
da je on divan čovjek, te ga ja ne hvalim, jer 
je moj prijatelj. On to zaslužuje. Kako sam 
mu ja odan, najbolji je dokaz, što sam 
uvijek nastojao, da mu ne propadne imetak, 
što sam mu više puta pomogao, nesamo 
savjetom. On dobro zna, da bi mu bilo teško 
bez mene, te me stoga ljubi kao brata. Ja 
uistinu nemam dosta riječi, da dostojno po¬ 
hvalim sve njegove vrline, sjajne vrline! Ali, 

milostive gospođe, nemojte se čuditi, što go¬ 
vorim s vama ovako povjerljivo ... 

— Vi nas time častite. Ah, Eulalija! raslo je 
srce dobroj Agati. 

— Ja sn&m, da mi to nećete zamjeriti, jer, 
dopustite mi da iskreno rečem, jer osje¬ 
ćam, da je vaš pronicavi duh već zavirio u 
dubinu moje duše.; jer znam, da pred vašim 
svijetlim pogledima pada koprena tsa .svake 
tajne. 

— Ah, Eulalija, to je previše! Kako divno 
govori! rastapljala se tetka od miline. 

— Ali još nešto! nasmiješi se Prokan naj¬ 
slađe. Ma da se i ne mogu ponositi, da imam 
čast poznavati vaša svijetla gospodstva duže 
vremena, meni je pri srcu, kao da sam uvijek 
bio s vama, kao da slušam mile glasove svojih 
sestara... 

— Koliko ih imate? upita ga Agata. 

— Jest, preuzvišena gospođo, kao glas svo¬ 
jega pokojnoga brata, jer nisam imao nijedne 
sestre!... tužno uzdahne Prokan, pomisli', 
kakvu je glupost rekao, odmah se sabere i 
nastavi: I stoga, milostive gospođe, ja sam 
vam neograničeno odan, ja vas štujem ne- 
samo kao preodlične i veleumne predstavnice 


krasnoga i premiloga spola, nego kao neka 
viša bića, koja me ushićuju svojim umom, 
koja su me osvojila svojom dobrotom. Ja da¬ 
pače osjećam, da plemenitije i uzvišenije osje¬ 
ćam, otkad su mi vaši preblagi pogledi pro- 
strujili i srcem i dušom, da me ushite, raz- 
blaže, obajaju, mogu reći: da me posve pre¬ 
porode. Oh, kako bih ja blažen bio, kada bi me 
vaša premda gospodstva htjela usrećiti je¬ 
dnom, ma i najsitnijom mrvicom svojega zlat¬ 
noga prijateljstva! pritisne Prokan ljevicom 
srce i pogleda u nebo, sav preobražen. 

— Eulalija, ah! dahne Agata nehotice. 

Dok je Prokan zvučno i toplo govorio, 
motreći samo Nevenku, naslonjenu malo po¬ 
dalje o jedno stablo, stara ga je Agata zapa¬ 
njeno gledala, i bilo joj je, kao da ju netko 
polijeva po leđima mlačnom vodom. Eulalija 
je zamišljeno zurila u daljinu, u rujni prosjev 
nad šumom onkraj ravnine, kao da nešto traži 
u prošlosti, kao da nasliša neki udaljeni zvuk. 

Prokan svrne govor na krasno predvečerje, 
na prirodu, na pjesništvo, pa na svoga sina 
Vojslava, a Nevenka se tada pomaknu dalje od 
onoga stabla. To nije ubjeglo gospođi Eulaliji, 
ni njemu. Pogledi im se sukobiše. On je 

gledao za Nevelikom i govorio, da je ljepša 
od svake vile, da sunčani traci čeznu za njom, 
jer se eno probijaju kroz guste grane, kako bi 
se što više nacjelivali njezinih božanstvenih 
ramena, dok ona hodi onako divno, uprav kao 
kakva božica sebi posvećenim gajem. Kako je 
Prokan sada pratio očima samo Nevenku, on 
nije opazio, da njegov govor ne godi Eulaliji. 
Ova je osjećala tjeskobu okolo srca. Prokan 
je još pripovjedio, kako je neki hrvatski 
pjesnik opisao djevojku, koju je stvorio 
svojom maštom u ovećoj pjesmi. On već ne 
zna stihove, ali smisao nije zaboravio. Pjesnik 
kaže, da je ona djevojka bila krasna kao 
kapljica jutarnje rose, koja kapljica snatri o 
ljubavi u djevičanskim njedrima tek raspu- 
pane ruže, dok se kroz nju, kroz kapljicu, 
lomi prvi saneni trak zlatnoga sunca, da ju 
probudi na ljubavno šaputanje. Ona se ka¬ 
pljica prene iza sna, otvori svoje čarobne očice, 
uzdahne nježno, poljubi sunčani trak, a samo 
veliko sunce od toga cjelova jače sine. Sad 
počne šaputati kapljica ;u zagrljaju sa sun¬ 
čevim trakom, a to je šaputanje tako slatko, 
da omami nestašne šarene leptire, ali i ublaži 
njihova izranjena srca, izranjena kratkotraj¬ 

nim slatkim i gorkim čežnjama, koje pliju 
svemirom. 

— Eto, milostive gospođe, eto zdrave, prave 
poezije! Ja kažem, da je Nevenka krasnija i 
nježnija od one kapljice rose u djevičanskim 
njedrima ruže. Koliko filozofije u zadnjim ri¬ 
ječima! usklikne Prokan. 

■— Da pravo rečem, meni se takva poezija 
ni malo ne sviđa. To je sve čudno, neistinito, 
mahne Eulalija lepezom. 

— Vama se dakle ne sviđa? osmjehne se 
Prokan, pogleda joj u oči, kimne dva, tri puta 
glavom, pa nastavi: I drugima se ne sviđa. Neki 
kažu, da se iz onoga opisa nikako ne može 
razabrati, kakva je bila ona djevojka. Doka¬ 
zuju, kako se čini, posve temeljito i neoborivo, 
da ono nije nikakva poezija, nego prirodo¬ 
slovni, optički i astronomski nesmisao. Moglo 
bi se možda reći, da je ono smiješan porod 
smušenih moždana prenaduvena čovjeka. Pje¬ 
snik, naime onaj koji je to htio biti, pošto su 
mu rekli neki njemu slični, da je to, nije imao 
snage da stvori nešto, što bi čitatelj vidio, pa 
mu nije bilo druge, nego da okrinka svoju 
potpunu nemoć pustim frazama. Milostiva go¬ 
spođo, ja iskreno žalim, što ne mogu izjaviti, 

da se potpuno slažem s vašim sudom, ali opet 
mislim, da je vaš sud temeljitiji od mojega, 
pak bih stoga, kad već naime tako mislim, mo¬ 
gao biti i ja vašega mnijenja. Ja dapače ne 
mogu ni posumnjati, da nisam vašega mnije¬ 
nja, ako napokon pomislim, a to moram, da 
upravo mrzim zvučne i prazne fraze. Uvijek 
sam ih mrzio, uvijek! ustvrdi Prokan s veli¬ 
kim uvjerenjem. 

Gospođa Agata. izjavi, da je pročitala sve 
njemačke pjesnike, dok je bila mlada. Hrvat¬ 
ske knjige da nije nikada imala u ruci. Zatim 
umoli Prokana, da bi pošao s njom lc staromu 
Silvestru, koji će se silno uzradovati, kad za¬ 
čuje, da neki misle na njega... Staromu se 
ne bi smjelo, odmah sve kazati, nego malo po 
malo, da se ne dogodi kakva nesreća. 

Agata i Prokan pođu u dvor, k staromu 
Silvestru, a Eulalija i Nevenka prošeću se 
malko lijepim vrtom, pa sjednu na jednu 
klupu, otkuda je bio vidik najljepši. Na zapadu 
gomilali su se oblaci kao neke kule i klisure, 
veoma slikovito, i bili su gotovo krvavi, jer 
ih je sunce probijalo. Od one čudne gromade 
oblaka cijeli je kraj bio rumen, sve je bilo 
zaliveno živim rumenilom, i ravni i brda. 


Ostalo je nebo bilo vedro. Od zapada duvalo 
je povjetarce: talasale su se žitarice; kadšto bi 
jače zašumjelo u lipi, pod kojom su sjedile 
Eulalija i Nevenka. Bile su nevesele, zurile su 
u daljinu i šutjele. Eulalijino je srce naglo ku¬ 
calo. Ona slomi muk, osmjehnuvši se turobno: 

— Nevenka, ti si nešto zlovoljna ... 

— Nisam... pridigne djevojka ramena. 

— Dakle svi te obožavaju! — Je li čudo, 
kad si tako krasna? Zar se i na mene srdiš? 
Ti šutiš? Nevenka, sada smo same, možemo 
se lijepo porazgovoriti. Ti znaš, kako si mi 
mila ... govorila je Eulalija prekinuto, drhta¬ 
vim glasom. 

— Na nikoga se ja ne srdim, ali te molim, 
nemoj mi govoriti o toj mojoj krasoti. Ne, ne 
srdim se na tebe, nasmiješi se djevojka i poda 
joj desnicu. 

— A na baruna Zdenka? ... 

— I opet o tom nesretnom barunu! skrene 
leđima Nevenka i namrgodi za hip lice. 

Eulalija motrila ju je kao obajana; u nje¬ 
zinim je zjenicama nešto gorjelo, usne su joj 
podrhtavale, nešto ju vuklo k djevojci, čeznula 
je za časom, da ju privine na svoje grudi, da 
ju obaspe cjelovima. Gledala je njezinu glavu. 

onu zlatnu kosu, pa ono krasno lice, i bijeli 
vrat, i jedra ramena, pomislivši više puta, da 
je Nevenka uistinu savršena ljepota. Tiho ju 
upita, gladeći joj ruku: 

—- Ti dakle ne ljubiš baruna? Vidiš, ja sam 
uvjerena, da on tebe neizmjerno ljubi, da 
umire za tobom. On je dobar i plemenit. Svi 
ga hvale. Oh, kako bi ti bila s njim sretna! 
Ti mi nećeš otkriti svoje srce, svoju slatku 
tajnu? Ti šutiš? .., 

— Što da ti kažem? 

— Budi sa mnom iskrena. 

— Ti znaš, da jesam. 

— Da, da, ti ljubiš baruna! Nemoj tajiti. 

— Oh, to je strašno! 

— Što je strašno? 

— Uvijek o ljubavi... 

— Nevenka, ti nisi sretna. Neki vaji riju 
tvojim mladim srcem. Tvoja ruka drhće. Nisi 
sretna, jer misliš, da te barun ne ljubi. Ja 
ti opet velim, da te on neizrecivo obožava. 

— Molim te, ni riječi o barunu. 

— Zaklinjem te, budi pametna. Ti znaš, da 
te ljubim kao da si mi sestra, pak te molim, 
da poslušaš moj savjet: ljubi baruna! Reci mi, 
da ga ljubiš. 

— Ne ljubim ga. 

— Nevenka!... gane se Eulalija. 

— Ja nikoga ne ljubim. 

— Nemoj tako odlučno... 

— Ne, ne ljubim baruna. Nikada ga neću 
ljubiti, nikada! 

— Dobro promisli... 

— Što da dobro promislim? Kad ga ne 
ljubim, ne treba mi ništa dobro promisliti. 
Molim te, ja neću da govorim o ljubavi. To 
me srdi. 

— Zašto si tako porumenila? 

— To ti se čini. 

— Sad si jače porumenila. 

— Jer se srdim. 

— Reci mi, koga ljubiš? 0, ti nekoga ljubiš! 
Ja ti to vidim na licu. Pogledaj mi u oči. To 
ne možeš. Sada ti ruka jače drhće. Koga ljubiš? 
Kaži, kaži! Ja sam tvoja sestrična, ja hoću, da 
mi kažeš njegovo ime. 

— Nemoj... 

— Ti nisi sretna. 

— Nisam. 

— Reci mi sve, da te utješim. Ti nekoga 
ljubiš. Molim te, ne muči me. Ja sva drhćem. 

— Ljubim. 

—< Levina? 

— Ne. 

Eulalijino se lice za hip osvijetli, radost joj 
zaplamsa u očima, kad je Nevenka dahnula, 
da ne ljubi njezinoga sina. Opet je zabrinu¬ 
tost osjenila Eulalijino lice: kao da se je bojala 
nastaviti razgovor, upitati naime djevojku, koga 
ljubi. Nakon poduže šutnje usili se, da ju to 
upita, a ona šane, nagnuvši glavu na sestrit- 
nino rame, da ljubi Vojslava. 

— Mladoga Prokana!? zadrhta Eulalija i 
problijedi. 

— Onoga pjesnika, nasmiješi se Nevenka, 
pridignuvši za hip glavu. I u bijele ruke na-' 
valila joj je krv. 

Ona nije opazila, kako je Eulalija zadrhtala, 
kako se je prepala, kada joj je otkrila, da ljubi 
Vojslava. Jednako su bile uzrujane, nu razli¬ 
čitim osjećajima. Eulalija je mučno disala, 
lice joj se grčevito stezalo, u grlu ju dušilo, 
ukočeno je gledala preda se, i bilo joj je kao 
da propada u neku crnu bezdanicu. Djevojka 
se čudila, što joj sestrična tako dugo šuti, pa 
opet pridigne glavu s njezinoga ramena, na¬ 
smiješi joj se milo i stidno, ovije joj ruke oko 
vrata i zagleda joj se u tužno lice. 

— Eulalija, što ti je? ... 

— Ništa, ništa... proiznese gospođa mučno. 

— Kako si blijeda! Tebi nije drago, da lju¬ 
bim Vojslava. 

. — Jesi li mu rekla, da ga ljubiš? 

— Kako bih mu ja to rekla!? 

— A on tebi? 

— Ni riječi, ali njegove oči, njegov smi¬ 
ješale ... 

— Koliko si puta s njim govorila? 

— Samo prekjučer na Lazini. Prvi put vi¬ 
djela sam ga pred dva mjeseca u Zagrebu, u 
kazalištu. Odonda ga ljubim, samo na njega 
mislim. Dok njega nisam vidjela, ja nisam 
znala, što je ljubav. Mislila sam, da je ljubav 
nešto slatko. Eulalija, vjeruj mi, ljubav ti je 
strahota, vjeruj mi, užasna bol. Ja sam mnogo 
puta usnula plačući, jer sam mislila, da se neću 
nikada sastati s Vojslavom. Kad čujem nje¬ 
govo ime, nešto me ubode u srcu, ali me to ne 
boli; kad gledam s vrha vinograda na sve 
strane, svuda ga vidim; sušne li štogod, ja po¬ 
mislim, on dolazi; iz svakog sunčanog traka 
sijevaju mi njegove oči. Ja živim samo u nje¬ 
govom pogledu i osmijehu; ja drugo oko sebe 
ne vidim. Svuda je on, sav mi je svemir is- 

punio, sve veže njegov osmijeh, i nebo i zemlju, 
i zvijezde i jezerca, i planine i ravni. Sad mi je 
drago, da sam ti sve kazala, jer ću uvijek o 
njemu s tobom govoriti. Molim te, ne reci 
nikomu, da ga ljubim, ni njemu. Ne, to mu ne 
smiješ kazati. 

— Neću mu kazati, neću ... 

Kako tužno govoriš! Oh, i ja sam tužna, 
jer on ne zna, da ga ljubim. Da to zna, možda 
bi me ljubio, ali ja te molim, da mu ništa ne 
kažeš. Što misliš ti: ljubi li me Vojslav? Reci 
mi, zašto si tako tužna? 

Na to pitanje iznenada sine jedna misao u 
Eulalijinim očima i osvijetli joj blijedo lice. 
U prvi mah pomisli: sretne li misli! ali se gane, 
kao da se žaca učiniti nešto. Napokon, oglu¬ 
šivši se glasu milosrđa, odgovori sjetno: 

— Pitaš me, zašto sam tužna? Ako ti is¬ 
kreno odgovorim, ti ćeš biti tužnija od mene. 
Sta bi ti učinila, kad bih te uvjerila, da te 
Vojslav ne ljubi? 

Ja ne znam, šane Nevenka i problijedi. 

Draga Nevenko, vrijeme zacijeli... 

Stara, otrcana, odurna poslovica! uzruja 
se djevojka. 

— Istinita poslovica: vrijeme zacijeli svaku 
ranu. Umiri se i vjeruj mi, Vojslav nije do¬ 
stojan tvoje ljubavi. On je premlad za tebe, a 
već je grozno pokvaren ... 

— On, pjesnik!? 

— Nemoj mislili, da su svi pjesnici čestiti 
ljudi. Ne sudi ih po njihovim stihovima. Ja 
poznam pjesnika, koji je ogreznuo u sve opa¬ 
čine, koga preziru svi njegovi znanci, jer 
uvijek podlo laže, kleveće, i kad nije pijan. 
Takva je hulja i Prokanov sin. Znam, da ti 
moje riječi paraju srce, ali, da te spasim, ja 
moram biti nemilosrdna. Jest, on je pokvaren, 
do mozga rastro van, a to nije čudo, kad se 
pomisli na sramotu njegovih roditelja. Oduran 
svijet! Valjda si štogod čula o tomu. Oh, bla¬ 
ženi oni, koji su uvijek živjeli u čistoći, u po¬ 
štenju! Ne, Vojslav te ne ljubi; ne, njegova 
nečista krv ne može ljubiti. On je drzovit, 
bezobrazan... 

— Eulalija!... 

— Otari suze. Kažem ti: bezobrazan. Prek¬ 
jučer na Lazini govorio je sa mnom, slučajno 
nasamo, kratko vrijeme, i odmah me stao 
uvjeravati, da me ljubi... 

— Tebe!?... 

— Ja sam bila sva smućena — pitao me, 
kada bi me mogao posjetiti, ali da ne bude 
kod kuće moj Kamilo. Sve mi je bilo crno 
pred očima. Ti se ne zgražaš? Možda me nisi 
razumjela. Rekla sam mu, da je drzovit, i okre¬ 
nula sam mu leđa. Draga Nevenka, ne plači. 
Sad vidiš, zašto sam ti govorila, da ćeš biti 
sretna s barunom, koji te silno ljubi. Molim te, 
čuvaj se pokvarenih Prokana. I Vojslav i 
njegov otac jednako neka ti budu odurni. 

— To je grozno!... zajeca jače Nevenka. 

— Sada znadeš sve. Nikomu ne kaži, što si 
od mene čula. Da zna moj Kamilo, što je od 
mene htio Vojslav, on bi ga ubio. 

— Ubio!? zastrepi Nevenka. 

— Prisižem ti, da bi ga odmah ubio, odmah! 
Ti lijepo šuti, ponašaj se s Prokanima, kao da 
nisi ništa od mene čula, i budi pametna, te 
misli na baruna. 

— Ja misliti na baruna!? Nikada! Ah, da 
mogu umrijeti! Grozno, grozno!... udušeno je 
jecala, krupne su joj suze ronile niz krasno 
lice. 

Sad upita Eulalija djevojku, da li joj je 
Viktor Prokan laskao u voćnjaku, pod onom 
trešnjom. Kad je razabrala iz Nevenkinog od¬ 


govora, kako ju je Prokan htio omamiti, kako 
joj se je nuđao za muža, krv joj se stinula u 
srcu, smrtno je problijedjela, studen joj je 
znoj orosio cijelo tijelo. Neko vrijeme ni riječi 
nije mogla progovoriti, a zatim je molila i za- 
klinjala začuđenu Nevenku, neka se čuva opa¬ 
kih Prokana, neka im se ugiblje, neka nikada 
ne bude s njima nasamo. 

Već se hvatao sumrak. Na zapadu gomilahu 
se oblaci, sivi odozgo, tmasti odozdo, i dizahu 
se nebosklonom. Vjetar je jače duvao, ali 
Eulalija nije još htjela u dvorac. Tješila jje 
Nevenku, otirući kradomice svoje suze. Strast¬ 
veno ju je privijala na svoja njedra, cjelivala 
ju po licu, po vratu, po kosi, i hvatala joj 
usnicama zlatne prame, te uzdisala, i podizala 
oči k nebu, kao da osjeća neku neobičnu slast. 
I ruke joj je ljubila, a Nevenka se je svemu 
tomu čudila, ali joj je bilo drago, što ju ses¬ 
trična tako ljubi i cjeliva. I ta lijepa, ta od¬ 
lična i dobra sestrična usrdno ju je molila, da 
joj oprosti, što joj je kazala svu onu goiku 
istinu o Vojslavu. To je ona morala učiniti, da 
ju spasi, da ju kasnije vidi sretnu s barunom 
Zdenkom. Tako joj je dugo govorila, i videći 
ju onako ucviljenu i uvijek milu i krasnu, ne- 

preslano ju je cjelivala, a pri tom je tiho pla¬ 
kala i blaženo se smiješila. Tko ne vjeruje, da 
može čovjek istodobno točiti suze i smiješiti 
se, taj nije vidio, kako istodobno kišica ro¬ 
minja i sunce šija. 

VII 

Dok je Eulalija u vrtu zaklinjala Nevenku, 
da zaboravi na pjesnika Vojslava, pjesnikov 
je otac razlagao u kući »političku situaciju« 
staromu Silvestru Klasoviću i njegovoj Agati. 
Sjedili su u blagovaonici, u najvećoj sobi u 
dvorcu. Na bijelim stijenama bilo je nekoliko 
slika, sve Silvestrovi djedovi, svi u velikaškom 
odijelu, veoma čudnih glava, ponajviše žute, 
gdjegdje oglodane, izjedene vlagom. Dva su 
prozora bila na vrt i jedna vrata na shod, na 
balkon. Prokan je vješto razlagao, malo po 
malo stao je govoriti o banskoj stolici, o veli¬ 
koj krizi, koja da će nekoga otplaviti, a to će 
se dogoditi prije negoli mnogi slute, jer on, 
Prokan, on već sve vidi kao na svojem dlanu. 
Stari ga je Klasović mirno slušao, a njegova 
žena svaku je odobravala i neprestano se di¬ 
vila. Srce joj je sve jače kucalo, bila je ne- 

spokojna, vrtjela se na stolici: sad će na čuti 
njezin Silvestar velevažnu, preugodnu vijesti 
Prokan napokon otkrije onu tajnu, da su neki 
namijenili bansku stolicu Silvestru, te kako 
mnogi žale, što on nije na nju sjeo pred dva¬ 
deset, dapače pred trideset godina. Klasović 
se trgnuo, ruke su mu zadrhtale, a Prokan je 
živo govorio, slavio ga bez oduška. Agata se 
zibala od radosti, kad se je njezin stari počeo 
smiješiti, upitavši Prokana: 

— Gospodine, vi ste uistinu čuli, da neki 
na mene misle? 

— Molim vašu preuzvišenost... nakloni 
se Prokan. 

— Moju preuzvišenost!? ... Molim, molim, 
još nisam tajni savjetnik, još ne sjedim na 
banskoj stolici. Hm, Agata, jesi li čula: neki 
misle na mene? ... 

— Ja sam uvjerena, da mnogi misle na 
tebe. Gospodin Prokan, on zna sve političke 
tajne. Kako da ih ne zna, kad ima silu pri¬ 
jatelja u Beču i u Pešti? Vjeruj mi, svi mini¬ 
stri njegovi su prijatelji, svi! 

— Većina, preuzvišena gospođo, osmjehne 
se Prokan. 

— Oh, kako ste čedni! nakloni se Agata. 

Prokan joj smjerno poljubi ruku. Od velike 
dragosti ugušila joj se riječ u grlu. Sva bla¬ 
žena zirnula je na svoga muža. Sada razjasni 
Prokan, kako ne bi mudro bilo, kad bi se raz¬ 
glasilo, što im je on otkrio. Nikomu ni riječi! 
Zatim svede govor na Nevenku i na svoga sina, 
te pripovjedi, malo po malo, da se neizmjerno 
ljube. Agata nije više govorila o barunu, na¬ 
pokon reče, da joj je upravo milo, što je srce 
njezine kćerke odabralo sina onako slavnoga 
oca. Ako njezino dijete uistinu ljubi onoga 
krasnoga i dragoga Vojslava, ona se neće pro¬ 
tiviti, ona neće biti ni hip proti njihovoj sreći, 
ona se dapače već sada ponosi, što može izja¬ 
viti, da pristaje. Još se pohvali Agata, da ona 
znade, što je svijet, te kako je teško i naj¬ 
umnijemu čovjeku bez preporuke, bez pro¬ 
tekcije, ali lako Vojslavu, krasna ga budućnost 
čeka, ako njezin dobri Silvestar... zapne 
Agata zbunjeno, smiješeći se. 

— Stara, ti već dijeliš protekcije! našali se 
Silvestar. 

— Banov zet neće valjda uvijek biti kotar¬ 
ski sudac. 0, molim, ja sam uvijek iskrena! 
Najbolje će biti, da ga imenujemo velikim 
županom, i to zagrebačkim, jer ja želim, da 

Nevenka bude uvijek uz mene. Ah, teško bi 
mi bilo bez nje! uzdahne zabrinuto majka, 
a zatim upita Prokana, je li mnogo soba u 
banskoj palači i bi li smio stanovati s banom 
u istoj kući veliki župan, ako je ovaj onomu 
zet. 

Kad stane Prokan opisivati sobe u banskoj 
palači, uđu u blagovaonicu Eulalija i Nevenka. 
On odmah ustane i duboko im se nakloni. 
Agata radosno uzdahne, pogleda Nevenku i 
zaprijeti joj prstom. 

— Što je, draga majko? upita Nevenka tiho. 

— Sada znadem sve! osmjehne se Agata. 

— Sve znademo, sve! kimne Silvestar veselo. 

— Mi znamo tvoju slatku tajnu, reče joj 
Agata i uze ju za ruku, pa pridoda: Dijete 
moje, otac i ja na sve pristajemo. Mi se radu¬ 
jemo tvojemu izboru. 

— Vi se radujete!?... ne doreče Nevenka. 

— Njezinu izboru? ... čudila se Eulalija. 

— Mi znademo, da Nevenka ljubi gospodina 
Vojslava, da, mi to znademo! pohiti Agata. 

— Dakako, mi to znademo! ponovi Sil¬ 
vestar. 

_ Oh, kako se varate! Ja vam prisižem, da 

ga ne ljubi! izusti uzrujano Eulalija. 

Prokan ju je oštro gledao. Naglo bijaše pro- 
blijedjela. I ona je njega oštro pogledala, po¬ 
mislivši odmah, da je on starce uvjerio, da 
Nevenka ljubi njegovog sina. Agata upita za¬ 
čuđeno: 

— Eulalija, što si rekla? Ah, Eulalija! 

— Ne, ne ljubi ga!... ustvrdi Eulalija 
odlučno. 

Milostiva gospođo, 'dopustite mi da se 
usudim — što preduboko žalim — da ne 
budem vašega mnijenja. Ja mislim, da mi je 
najsvetija dužnost prama mojoj iskrenosti naj¬ 
smjernije izjaviti svoje uvjerenje, da gospo¬ 
dična Nevenka uistinu ljubi onoga, kojemu se 
s ponosom nazivam ocem, a ne govorim tako o 
njemu možda stoga, jer mi je sin, nego stoga, 
što mi srce kaže, da će on biti na diku našemu 
narodu. Oprostite, gospođo ... 

— Nevenka, govori! zamoli ju Eulalija. 

Ja ne ljubim nikoga ... zajeca djevojka 
i spusti glavu na Eulalijino rame. 

Čudno dijete: nikoga ne ljubi! Ni baruna, 
ni gospodina Vojslava! Ah, moja Nevenka! 
Molim te, ne plači. To je strašno! Što veliš ti, 
dragi Silvestre? zabrinu se Agata. 


— Što velim ja? — Ona ga možda ljubi, ali 
se stidi... 

— Stidi se kazati, da ljubi baruna, reče hitro 
Eulalija. 

— Da bi barem ljubila njega! uzdahne 
Agata. 

— Ni njega ne ljubim, odvrati Nevenka 
uzrujano. 

— Koga dakle ljubiš? zapita Agata. 

— Tebe i... 

— Gospodično, preuzvišena gospođa vaša 
majka ne može biti zet vašega preuzvišenoga 
gospodina oca! uletio je Prokan djevojci u 
riječ, naklonivši se. 

— Kako to, gospodine? uščudi se Agata, 
zamisli se hip, pa doda: Ah, sada razumijem! 
Divno, divno! Ah, Eulalija, ah, kako duhovito! 

Sada netko pokuca na vrata. U sobu stupe 
Bruno Kapurić i Lazar pl. Žubek, te umole, 
da im se oprosti, što su došli možda na 
smetnju, ali nisu mogli odoljeti svojoj želji, da 
se poklone gospođama, pošto su se slučajno 
provezli cestom uz Ribavec, a drago im je, što 
su se onuda provezli, pak će napokon piiznati, 
da su već na Lazini odlučili, kako će izne¬ 
naditi gospodu svojim posjetom. Gospođa 

Agata stade ih uvjeravati, da joj je uprav milo, 
što su ju posjetili, te da će se već štogod naći 
u kuhinji: butine, pilića, sira. Žubek povika, 
da je to sjajna večera, a vino u Ribavcu bilo 
je uvijek na glasu. Agata pođe u kuhinju, 
otkud se odmah povrati. 

Kapurić je odmah značajno pogledao Pro¬ 
bana, a ovaj mu je odgovorio pogledom: us- 
trpi se, bit će dobro. Kako je Nevenka bila ne¬ 
vesela i mučaljiva, Kapurić je mislio, da se ona 
stidi pred njim, pošto joj je njegov prijatelj 
govorio o njegovoj, o Kapurićevoj, ljubavi. 
Kapurić je bio sretan: Nevenkina šutnja po¬ 
tvrđivala mu onaj Prokanov odgovor: ustrpi 
se, bit će dobro. 

Žubek bijaše vanredno veseo; neka samo¬ 
svijest sijevala mu iz očiju; govorio je od¬ 
lučno, kao kad se neki činovnici podignu u 
činu, preskočivši mnoge druge. Često bi i važno 
pogledao Probana, kao da mu hoće kazati: »Ta 
šta znaju ovi okolo nas! Mi se moramo skrbiti 
za njih. U našim je rukama sudbina domovine!« 
Njemu je bilo kao da mu je narasao ugled, kao 
da se je približio k Viktoru Prokanu, otkad 
mu je posudio one hiljade. Još malo i eto ga 
gdje sjedi u saboru! Uvijek će oštro gledati 


bana, u njegove oči, da ga smete u govoru. 
Sav će ga narod poznati. Pročitao je mnoge 
saborske govore, te se uvjerio, da su većim 
dijelom prazni; ali on će već pokazati, da nije 
uzalud proučio onu njemačku svjetsku po¬ 
vijest, pet debelih svezaka, što mu ih je dar 
rovao jedan župnik. Šteta, što nije potpuno 
ono djelo, što se je izgubilo sedam svezaka, 
kako 1 mu je kazao netko. 0 tome je razmišljao 
Žubek i razgovorao se s drugima okolo stola, 
ponajviše s Prokanom, koga je pitao za neke 
poznate Hrvate, koji nisu živjeli kao Prokan, 
nego u ozbiljnom i neprekidnom radu za 
narod, u svetosti svojih porodica, u nekom 
drugom svijetu, u čistom i moralnom društvu. 
Ogroman bijaše jaz između ovog i Prolca- 
novog svijeta. 

Prokan je na svoj način hvalio neke ugledne 
muževe; dokazivao je, da su oni njegovi 
najbolji prijatelji; da su veoma zaslužni, 
i dok je tako o njima govorio, znao je uplesti 
u pohvale najbezdušnije klevete. Razlažući 
najuzvišeniji moral, divno je znao poprskati 
i čast gospođa i njihove djece, a govorio je 
kao da ih on samo brani od napadaja, od 
potvora, kojih nije bilo. Nikoga nije štedio, 

čim je primijetio, da ga ne obožava, da mu 
se ne divi. Slučajno se spomenulo ime dra. 
Albana pl. Venkanića, s kojim je već Prokan 
nekoliko puta bio u društvu. 

— Venkanić je pametna glava! reče Kapurić. 

— Mladi je doktor čestit čovjek, doda Žubek. 

— Veoma čestit! prihvati Prokan. Ja ga 
neizmjerno štujem, ja ga upravo ljubim, te mi 
stoga srce plače, kada slušam, a to se na ža¬ 
lost često zbiva, da on živi lakoumno, da se 
čitave noći karta. Ja to nikako ne vjerujem, 
jer dobro znam, što sve mogu pogani jezici. 
Međutim, ne bih mogao priseći, da je on posve 
nekriv, jer znamo, što je mladost. Ja sam ga 
uvijek branio. Čuje se, da ne živi umjereno, 
da pije, kad se ne karta, ali ja i to ne vjerujem, 
kao što ne vjerujem, da je strahovit razbijač, 
kada se napije. On je divan otadžbenik, i ve¬ 
lika bi sreća bila, da se nije dao u službu 
nekim ljudima, o kojima se govori, što ja ne 
mogu vjerovati, da su potkupljeni od Srbije, 
ili kako drugi tvrde, od Crnegore. Ovo su glupe 
bajke, ovo su izmišljotine nekih hulja, ali 
pravi patriot mora sve zabilježiti, da ne bude 
iznenađen, jer drugi tvrde, da mogu doka¬ 
zati koješta. Ja ću inoga dragoga dra. Ven- 

148 


kanića uvijek braniti, jer dobro znam, da će 
taj čestiti čovjek stupiti na pravu stazu. 
Njegova je mana, što se previše tvrdo drži 
naših političkih načela, što još ne zna, da je 
politika najveća umjetnost. On neće ni da 
govori s političkim protivnicima! 

— To je smiješno! nasmija se Kapurić. 

— Ali, dični prijatelju, vi ste već više puta 
izjavili, da ne smijemo ni govoriti s političkim 
protivnicima! reče Žubek Prokanu. 

— Dragi brate, ja sam to samo »rekao«, a 
dr. Venkanić »neće«. U tomu se sastoji po¬ 
litička umjetnost! takne Prokan svoje čelo 
kažiprstom. 

— Gospodine moj, to je divno! usklikne 
Žubek. 

— Političari ne govore dakle iskreno? po¬ 
gleda Eulalija Prokana. 

— S gospođama uvijek iskreno! nakloni se 
Prokan. 

— Ah, Eulalija! gane se Agata radosno. 

—■ Gospodine, vi dakle mislite, da je uistinu 
politika najveća umjetnost? ... upita Silvestar 
Prokana, veoma zabrinuto. 

— Najzabavnija umjetnost za čovjeka, koji 
ima svu vlast u svojim rukama... osmjehne 
se Prokan važno, i upilji mu pogled u oči. 

Agata se zamisli na Prokanove riječi, zatim 
se gane, pogleda Eulaliju i stisne joj desnicu, 
da to drugi nisu vidjeli. Silvestar, smiješeći se 
zadovoljno, tarne dlanom svoj podstriženi i 
crno omazani brk, pa pripovjedi, da je pred 
mnogo godina čitao neku latinsku knjigu o 
politici. 

U taj par pokuca netko na vrata: u sobu uđu 
Vojslav i Alban Venkanić, onaj mladi i lijepi 
doktor prava. Bio je u krasnom tamnomodrom 
odijelu s bijelim prslukom. Svi im se glasno 
naraduju, osim Nevenlce, koja se je samo na¬ 
klonila. Eulalija, opazivši bol na njezinom 
licu, sokolila ju je naglim pogledima. Agata je 
bila pošla u kuhinju, otkud se je odmah po¬ 
vratila. 

— Dragi moj doktore, govorio je već Pro¬ 
kan Venkaniću, baš mi je milo, što ste amo 
došli. Evo pred koji čas razgovarasmo se o 
vama... 

— Gospodin Prokan, naš dični Prokan# 
divno, žarko vas je branio! povika Žubek. 

— A tko me je napao? upita dr. Venkanić. 

— Tko bi se usudio?... smiješio se Prokan, 
metnuvši mu ruku na rame. 

— Nitko vas nije napao, nitko, dakako, 
uprav nitko, nego vas je silno hvalio naš dični, 
naš... zašuti Žubek na Prokanov pogled, iz 
koga je razabrao, da je kazao nešto nepro¬ 
mišljeno, možda kakvu glupost, ali što je to 
bilo, on se nije nikako mogao dosjetiti. 

Dr. Venkanić, kao da nije ništa opazio, ve¬ 
selo pripovjedi, da se je podnoć dovezao na 
Lazinu, gdje je mislio da će se sastati s go¬ 
spodom, a našao je samo Vojslava, koji je bio 
vanredno sjetan, pa ga prisilio, da se odveze 
s njim u Ribavec. Na te riječi Nevenkino se 
čelo jače naoblačilo; pogledala je Eulaliju, kao 
da joj kaže: »Došao je amo, jer je znao, da si 
li ovdje«. Eulalija joj je prišanula, da se umiri. 
Venkanić je umolio gospođu Agatu, da mu ne 
zamjeri, što se je usudio doći pod njezin če¬ 
stiti krov ovako kasno. Dok se je on tako is¬ 
pričavao, stajao je Vojslav kao ukopan. Nije 
mu ubjeglo, kako je Nevenka, netom ga je 
ugledala na vratima, svrnula očima na drugu 
stranu sobe. Nešto ga je ubolo u srcu, jako 
je problijedio. Eulalija ga je tužno motrila. 
Agata upita Venkanića: 

— Gospodine doktore, jeste li čuli u Za¬ 
grebu kakvu veliku novost? ... 

Prokan stisne oči. Venkanić odgovori, da 
nije čuo nikakvu veliku novost. Prokan, da 
prevrne na drugo, brzo ga upita, da li mu je 
putem bilo vruće, a gospođa Agata odmah 
nastavi: 

— Nešto se čuje, da će ban otići... 

Ona nije opazila, kako ju Prokan i Silvestar 
oštro gledaju, da ne bi govorila o tomu. Ven¬ 
kanić slegne ramenima: 

— Ban često odlazi iz Zagreba, ali se opet 
vraća u njega. Da će doći drugi ban, o tomu 
nitko ne govori. To naklapaju samo neke 
novine. 

— Ban dakle ne odlazi!? čudila se Agata, 
zirnuvši na Prokana, pak na Silvestra. 

— Da, da, ja vjerujem, da se u Zagrebu ne 
govori ob onoj stvari... osmješkuje se Prokan 
Agati, pa nastavlja: Neke se stvari mogu sa¬ 
znati samo u Pešti, ali i to teško, ako ti nisu 
ministri prijatelji. Ja nisam ništa čuo u Za¬ 
grebu, jer se u Zagrebu sazna, da će doći novi 
ban, tekar onda, kada stignu brzojavke u Za¬ 
greb, da novi ban putuje u Zagreb. O, ja sam 
uvjeren, da će još mnogo godina sjediti na ban- 

skoj stolici današnji ban! ustvrdi Prokan, ali 
razjasni svojim pogledom Agati i Silvestru, da 
se samo šali, da mora govoriti ironički, jer bi 
drugačije sve propalo. 

Agata i Silvestar shvatih su njegove poglede, 
te im sijevahu oči od radosti. Žubek je govo¬ 
rio, da žali, što nije član sabora, jer ima »pik« 
upravo na ovoga bana. Da je on član sabora, 
čuo bi ban oštrih i gorkih; on bi mu kazao 
sve, što mu leži na srcu. Opisao bi mu groznu 
korupciju u narodu, i time bi ga posve uništio. 
Žubek je govorio, nastavljao: 

—< Gospodo moja, čujte sada, kakav je ne¬ 
moral zavladao u narodu! Ja imam kraj svoje 
kuće, na kraju vrta, krasnu trešnju. Jutros 
dođem u vrt, a na mojoj trešnji neki seljak, 
mlad momak. Poviknem mu, da sade. On mi 
se smije. Grozim mu se, da ću po pušku u 
kuću. On mi se smije i trga trešnje. Drzovito, 
bezobrazno! Ja pođem po pušku u kuću, ni 
stotinu koračaj a od trešnje, a kad se povratim 
s puškom pod trešnju, znate li vi, gospodo, što 
sam opazio? Čujte: onoga lopova nije više bilo 
na trešnji, on je pobjegao! Nije li to bezo¬ 
brazno? Eto, gospodo, takva je korupcija za¬ 
vladala u narodu! Oh, da sam ja član sabora! 

— Vi biste iznijeli u saboru taj primjer ko¬ 
rupcije? upita ga Eulalija. 

— Milostiva gospođo, ja bih to učinio, da 
rasrdim bana i njegovu vladu. Vjerujte mi, 
dok sam ja otišao po pušku, onaj je lopov, 
pobjegao! 

Neki se glasno nasmijaše, a Žubek reče 
pobjedonosno: 

— Jest, gospodo, drago mi je, da se smijete, 
jer je to dokaz, da vi vidite, kako bih ja rasr- 
dio bana i sve njegove! 

Gospođa Agata, čuvši od Venkanića, kako je 
našao na Lazini samo Vojslava, upita ovoga, 
da li je gospodična odgojiteljica otputovala u 
Zagreb. Vojslav odvrati, veoma zbunjeno, da 
je gospodična Pelagija pošla na šetnju s Jara- 
vanjom, u šumu povrh dvorca na Lazini, a 
malo kasnije dovezao se na Lazinu dr. Ven- 
kanić. 

— Meni se čini, da je gospodična odgoji¬ 
teljica romantične ćudi, reći će Eulalija ne¬ 
hajno. 

— Milostiva gospođo, ona vas neizmjerno 
štuje, nakloni se Prokan. 

Dok su se tako razgovarali, čekajući na ve¬ 
čeru, nisu uvijek sjedili za stolom, nego su se , 
šetali, sad jedni, sad drugi onom velikom so¬ 
bom. Prokan bio odveo svoga sina podalje od 
ostalih, te mu je hitro i tiho kazao: »Vojslave, 
ako Nevenka pođe za večere na balkon, ili u 
vrt, ti ćeš za njom. Ona te ljubi. Reci joj, da ju 
ljubiš. Govori s njom, što ljepše umiješ. Ti to 
moraš učiniti, moraš! Ako me ljubiš, ti ćeš to 
učiniti. Ja te zaklinjem! Ja ti to zapovijedam!« 
Vojslav je začuđeno gledao svog oca i šutio. 

Pri večeri sjedio je Viktor Prokan na čelu 
stola; desno mu je bila Agata, lijevo Eulalija. 
Pripovijedao je razne zgode iz svoga života, 
spominjući umjetnike, umjetnice, neke glaso¬ 
vite pjevačice, te velikaše i ministre. Sa ženom 
francuskoga poslanika u Beču mnogo je puta 
govorio, te se je uvjerio, da nije duhovita, 
kako to tvrde razni diplomati. Nju, rođenu 
posred Pariza, nju, groficu, on je više puta 
doveo u nepriliku, kada bi raspravljao s njom 
o svjetskoj politici. Svi ju u Beču slave poradi 
njezine duhovitosti, ali kako bi joj se tekar 
divili, kada bi znala o svačemu umno i pre- 
sjajno raspravljati, kako to znaju milostive 
gospođe, među kojima se on ponosi da ima 

čast sjediti... Izgovarajući lagano zadnje 
riječi, smiješio se Prokan i klanjao gospođama. 

— Gospodine, ja bih vas cijelu noć slušala! 
Ah, Eulalija! Gospodine, ona grofica nije 
dakle bila duhovita? upitala je Agata drhtavim 
glasom, od radosti. 

— Kada sam s njom govorio, mnogo se je 
puta posve smela. Ja sam ju iskreno žalio, 
prevrne oči Prokan. 

— Sirotica! uzdahne Agata i obori glavu. 

Eulalija bila utonula u misli. Venkanić je 

čuo, što je Prokan govorio gospođama. Svaka 
ga je njegova riječ zanimala, jer ga je »pro¬ 
učavao«. Sada mu je bilo donekle jasno, kako 
je taj gospodin Prokan stvorio svoj »ugled« 
u narodu, nakon mnogo godina. On je često 
putovao domovinom, te se je upoznao s mno¬ 
gim ženama, kojima je silno laskao, da ih pre- 
dobije za sebe. Sve te njegove obožavateljice, 
omamljene slatkim besjedama, raznosile su 
njegovu slavu, svuda su ga branile, stvarale su 
njegov, »ugled«. One su govorile samo o Vik¬ 
toru Prokanu, o njegovom pogledu, o nje¬ 
govom slatkom i zvučnom .glasu, q njegovim 
duhovitim šalama. I neke muškarce ženske 

ćudi bio je omamio svojim velikim osnovama, 
te ih zapleo u svoje poslove, tako vješto, da 
se nikako nisu mogli izbaviti iz njegove mreže. 
Pametnim se je ženama ugibao. Dr. Venkanić 
bio se uvjerio u Zagrebu, da se razumni ljudi 
čuvaju Prokana, koji je na sve načine splet- 
kario, samo da ne propadne u crnu bezdanicu, 
iskopanu svojom raskalašenosti. 

Žubek je te večeri neprestano nazdravljao, 
ma d.a ga nisu slušali ostali. Kapurić bijaše 
neveseo, jer mu Nevenka, do koje je sjedio, 
nije odgovarala ni na svako peto pitanje. Po 
večeri ustala je Nevenka od stola, te pošla na 
balkon i zatvorila za sobom vrata. Viktor 
Prokan značajno je pogledao svoga sina, pa 
stao nešto pripovijedati Eulaliji, samo da ju 
zadrži kod stola. 

Vojslav izađe iz sobe na hodnik, prošeta se 
malko, pritisne rukama srce, zadrhta, povrati 
se u sobu, pa pođe lagano na balkon. Eulalija, 
razgovarajući se s njegovim ocem, nije opazila, 
da se je povratio u sobu i izašao na balkon 
iza njezinih leđa. Vojslav je zatvorio za sobom 
vrata, te stao korak od Nevenke, koja se je 
naslonila na željeznu ogradu. 

Bilo se posve razvedrilo. Krasna noć, pro¬ 
tkana mjesečinom. U vrtu je tihano šumjelo 
povjetarce. 

— Eulalija, već je kasno, reče Nevenka, 
misleći, da je došla njezina sestrična na 
balkon. 

Vojslav je šutio, a htio je nešto reći. Upravo 
se mučio, da proiznese štogod. Nikako. Nešto 
ga sapelo. Djevojka se okrene, drhtne i stupi 
korak na se. Za jedan' hip obori glavu, pa se 
osovi i hrabro se zagleda u noć, u mračnu 
daljinu. Nasta muk. Ona gleda u daljinu, gdje 
se crta duga planina na nebeskoj modrini, a 
on stoji pred njom sklonjenih očiju. Napokon 
šane: 

— Gospodično ... 

— Gospodine? izreče Nevenka odlučno, 
malone oštro. 

— Vi ne znate... 

— Ja znam sve! 

— Vjerujte mi... 

— Ništa vam ne vjerujem! 

— Ništa mi!?... 

— Ništa! 

— Ali ja vam prisižem ... 

— Smiješno! 

— Zaklinjem vas ... 

— A da vas čuje moja sestrična Eulalija? 

— Vaša sestrična!? ... 

— I njoj ste prisizali! 

— Ja vas ne razumijem, ali uistinu, otkad 
vas poznam... 

— Meni je žao, da vas poznam. Vi ste 
grozan čovjek! 

— Grozan čovjek!? Molim vas, kad vam 
kažem, da uistinu, otkad vas poznam... 

— Ja sam luda, što s vama govorim. Vi ste 
zločinac! 

— Zločinac!? 

— Vi znate, što ste govorili s Eulalijom na 
Lazini! 

— Ja s njom govorio!? ... 

— Bijesna sam na vas. Prezirem vas! Ču¬ 
vajte se, da vas ne ubiju! To ste zaslužili! 

— Mene ubiti!?... Vi ste me sada ubili. Oh, 
kako ste okrutni! Ja vas uistinu ne razumijem. 
Gospodično, kad biste mogli zaviriti u moju 
dušu, vi biste se zgrozili, jer je grozno u njoj. 
Krv moga srca teče u nju i razdire ju užasno. 
Gospodično, zar ne vidite, kako - blijedi mjesec 
plače, kako roni suze, one zlatne zvijezde, nad 
mojom veljom tugom? Oh, mrtva je ova noć, 

mrtvo je moje srce! Mjesec zna za milosrđe, 
a vaše je srce tvrdo i ledeno kao klisure nh 
sjevernom polu! Ja vam prisižem... 

— Prestanite! Sve, što ste mi rekli, sve je 
to iz neke vaše pjesme. Ja prezirem te vaše 
riječi kao i vas! 

— Vaš prezir ugasit će se u žarkom pla¬ 
menu, što bukti i plamsa u mojem srcu. 

— Grozan čovjek! istisne Nevenka, pa ode 
žurno s balkona u blagovaonicu, a odavle 
odmah u svoju sobu. 

Vojslav je ostao neko vrijeme na balkonu, 
sav drhtav, poražen. Sve mu je bilo crno 
pred očima, mučno je disao, srce mu se ste¬ 
zalo od boli. Kad se je malko primirio, otišao 
je s balkona na hodnik. U blagovaonici ni¬ 
koga nije ni pozdravio, ni pogledao. Uzeo je 
svoj klobuk u hodniku, pa krenuo put Lazine 
brzim korakom. 

Eulalija je odmah pošla za Nevenkom, te se 
nije više povratila u blagovaonicu. Prokan je 
kazao ostalima: »Moj je Vojslav čudan dečko. 
On zastalno hrli na Lazinu, da napiše koju 
pjesmu«. Razgovor je zapinjao. Oko polnoći 
pođoše Agata i Silvestar na počinak. Prokan, 
Kapurić, Venkanić i Žubek sjedoše k stolu, 

da se kartaju. Rijetko bi tko od njih pro¬ 
govorio. Kartali su se za novac, pili i pušili sve 
do bijele zore. 

VIII 

Gospođa Agata bila je priredila najljepšu 
sobu za Viktora Prokana, za njega samoga, da 
pokaže time, kako znade i ona odlikovati slavne 
muževe, kad ju počaste svojim posjetom. Bila 
je uvjerena, da nije još nikada onakav velikan 
spavao pod njezinim krovom. Kad je legla na 
počinak, prišanula je Silvestru, da neće moći 
usnuti, jer da je strašno uzrujana od radosti. 
Sanjala je o ministrima i o poslanicima, te 
kako spava u banskoj palači. 

Venkanić, Kapurić i Žubek, pošto su se na- 
kartali, legli su u zoru, svi u jednoj sobi. 
Prokan se probudio okolo desetog sata, i prva 
mu je misao bila, što li je njegov sin govorio 
s Nevenkom na balkonu, zašto je onako po¬ 
bjegao iz Ribavca. Slutio je, da se je dogodilo 
nešto, što mu neće biti ugodno. 

Kad je ustao, pošao je u vrt, gdje su već bili 
svi drugi sa Silvestrom i Agatom, te im je 
kazao, da je već radio dva sata, da je napisao 
nekoliko važnih listova, te da nije htio pro- 

buditi svoje prijatelje, jer zna, da rado spavaju. 
On da ne spava nikada više od pet sati, jer mu 
to ne dopuštaju njegove silne brige. Žubek ga 
je začuđeno gledao, jer je on, čim je ustao, za¬ 
virio bio u Prokanovu sobu, te vidio Prokana 
u postelji, u tvrdom snu. Gospođa Agata umo¬ 
lila je sve, da ostanu kod nje na objedu, a za¬ 
tim je pripovjedila, da se je Eulalija odvezla 
s Nevenkom u Vodičicu ranim jutrom, osta¬ 
vivši gospodi najsrdačniji pozdrav. 

— Gospođa se dakle odvezla u Vodičicu? 
gane se malko Prokan. 

— Saznala je, da se njezin Kamilo neće još 
tri dana povratiti iz Zagreba, pa se odvezla 
kući, jer da ima mnogo posla. Da ne bude 
sama, pošla je s njom Nevenka, odgovori 
Agata. 

— Duboko žalim, što nisam mogao biti 
sretan, da ih pozdravim na polasku, nakloni 
se Prokan. 

— Molim, i ja, nakloni se Kapurić. 

Kad popiše kavu, svi. se razidoše vrtom. 
Prokan je tumačio staromu Silvestru, kako bi 
se mogla podići u Ribavcu nekakva velika 
tvornica, koja bi bila silno unosna. On je o 


tomu zrelo razmišljao, ali- bi u tu svrhu tre¬ 
balo na desetke hiljada, a on je pripravan, 
svaki čas, da svojim savjetom podigne taj 
posao. On bi dakako morao putovati u Reč, 
da ondje sagradi tvrd temelj čitavom podu¬ 
zeću u dogovoru sa nekim ministrima, jer bez 
zaštite ne bi bilo uspjeha, a to bi opet odnijelo 
koju hiljadicu. Međutim moglo bi se opraviti 
štogod i u Pešti. Ne bi prošlo ni pet godina, 
a Ribavec bi vrijedio najmanje jedan milijun. 
Prokan, dok je to potanko razlagao, živo je 
promatrao staroga Silvestra, te se uvjerio, da 
on ne sluša rado njegove osnove, i da bi teško 
bilo zavesti ga u vratolomije. Stoga je odlučio, 
da će kojom drugom prilikom »razjasniti« či¬ 
tavu stvar opreznomu starcu. 

Kod objeda opet je govorio Prokan o ve¬ 
likoj tvornici, koja bi se mogla podići u Ri¬ 
bavcu. On je to sada razlagao svima, tri sata. 
Agata i Žubek bijahu oduševljeni za tu tvor¬ 
nicu; sve odobravahu govorniku. Silvestar je 
dokazivao, da je prestar za takvo poduzeće, 
ali nema sumnje, da bi to bila divota. 

— Moj dični gospodine, pomislite: vaš ibi 
Ribavec za pet godina vrijedio jedan milijun! 
povikne Žubek Silvestru. 

— Možda i dva milijuna! pohiti Agata 
radosno. 

— I više, i više! ustvrdi Žubek. 

— Tvornica bila bi najveća blagodat za ovaj 
bijedni narod. Ja mislim samo na narod. 
Njemu bismo morali pomoći, njemu, zaklima 
tužno Prokan. 

— To je naša najsvetija dužnost. Bude li 
tvornica na dionice, ja ću uzeti najmanje tri, 
obeća Žubek. 

— Pa dobro, uzet ću i ja tri, osmjehne se 
Silvestar. 

Sad reče dr. Venkanić, da Ribavec nije za 
tvornicu, kako to misli gospodin Prokan, a 
ovaj počne s najvećim žarom dokazivati, da 
jest. Venkanić je morao šutjeti, jer mu Prokan 
nije dao do riječi, tvrdeći uvijek, da mu vidi 
na umnom licu, kako on osjeća, kako je uvje¬ 
ren, da su njegovi, Prokanovi, dokazi ne¬ 
pobitni. On mu je zahvalan, jer mu je milo 
što može svečano izjaviti, da se njihovi nazori 
posve slažu. Od ženijalnoga dra. Venkanića 
nije se drugo moglo ni očekivati! 

— 0, ja sam odmah shvatio vaše nepobitne, 
dapače temeljite nazore! pohvali se Žubek, čim 
je čuo, da je dr. Venkanić ženijalan. 

— Hvala vam, gospodine! potapša ga 
Prokan po ramenu. 

Agata je začuđeno motrila Žubeka, a na¬ 
pokon bilo joj je drago, da je i on ženijalan. 
Kapurić je samo sa sjetnim osmijehom odo¬ 
bravao razlaganje svojega prijatelja Prokana. 
On je htio upozoriti Agatu, da je tužan, što ne 
vidi Nevenku za stolom. Nadao se, da će Agata 
pripovijedati djevojci o toj tuzi, te ganuti nje¬ 
zino srce na sućut, pobuditi u njemu pravu 
ljubav. 

Među nazdravicama govorilo se o svačemu. 
Žubek je vikao, da je vatren Hrvat, ali da ipak 
ne može pojmiti, zašto su neki mlađi Hrvati, 
i to naobraženi, proti njemačkomu jeziku. On 
ide rijetko u Zagreb, a drago mu je, kad sam 
čuje, kako se u njemu mnogo njemački govori. 
To je ipak kulturni svjetski jezik, kojim je na¬ 
pisana i ona njegova izvrsna povijest. A tko 
može poreći, da nisu Nijemci napisali mnogo 
divnih djela i o gljivama? On je duboko pro¬ 
učio mnogo toga o gljivama, te stoga uvijek 
tvrdi, da nema na svijetu boljih knjiga od nje¬ 
mačkih. »Prirodoslovlje, to je jedina prava 
znanost, dakako i politika«, ustvrdi Žubek, 
pogledavši Prokana. Sad se našali Venkanić, 

da će kupiti nekoliko knjiga o gljivama, kad 
pođe u Zagreb. 

— Kada ćete, dragi doktore, u Zagreb? upita 
ga Prokan kao nehajno. 

— Drugi tjedan. 

— Vi ste moj gosti 

— Molim... 

— .Dakako, stanovat ćete kod mene. Imam 
lijepu sobu za svoje prijatelje. 

— Neću da budem na smetnju ... 

— Vjerujte, duša bi me boljela, kad ne biste 
došli k meni. 0, jedan dr. Venkanić da ne 
bude pod mojim krovom, kad je u Zagrebu! 
Dragi prijatelju, ja to nikako ne mogu do¬ 
pustiti. Da, jedan dr. Venkanić! Vi ste, dragi 
doktore, uman, ženijalan čovjek — oprostite, 
što vam govorim ovako iskreno — da, ženi¬ 
jalan, a ja sam, što mi nije drago, stariji, stoga 
možda iskusniji, pak bih mogao vama, svo¬ 
jemu gostu, razjasniti štogod o situaciji u do¬ 
movini. Vi, ja mislim, ne poznate neke ugledne 
ljude, a ja bih vam mogao... nasmiješi se 
Prokan. 

— Kad sam zadnji put bio u Zagrebu, go¬ 
vorio sam s nekim uglednicima, te mislim, da 
mi je situacija donekle jasna. Ja sam upravo 

htio, da dublje zavirim u političke stranke, da 
saznam štogod o prvacima, da... 

— Tako treba raditi. Čestitam vam, dragi 
doktore! prekine mu riječ Prokan, stisnuvši 
malko obrve, pa nastavi svesrdno: Kad budete 
moj gost u Zagrebu, razgovarat ćemo se o 
svemu. Ja ću nastojati, da što dublje zavirite u 
naš politički život. To je moja najsvetija duž¬ 
nost, jer sam uvjeren, da će vaša umna riječ 
biti domalo silno uvažena. Sve će vam biti 
jasno. Promijenit ćete možda neke svoje na¬ 
zore ... Vi ste dakle moj gost. Dajte mi ruku! 

Venkanić mu pruži ruku, a on doda: 

— Moj gost svaki put, kad dođete u Zagreb. 

— Dobro, gospodine, pristane Venkanić, 
nešto zbunjeno. 

Prokan je tako mamio ljude pod svoj krov, 
da im »razjasni« svoje osnove: da osumnjiči 
i okleveće neke uglednike, da nađe saveznika 
za svoje svrhe. On je pazio na svaki korak 
nekih svojih znanaca, jer se je bojao, da bi 
mogli od kogagod čuti istinu. 

U suton ustadoše od stola, da se raziđu. 
Prokan se je dugo klanjao gospođi Agati, a 
tako i ona njemu, sva u neprilici, da mu što 

ljepše zahvali, što ih je počastio »svojim slav¬ 
nim posjetom«, koji će joj ostati u preugod- 
noj uspomeni. Molila ga, da ih ne zaboravi, 
da im ništa ne zamjeri i da ih što prije posjeti, 
jer se je ona preporodila, otkad se ponosi nje¬ 
govim poznanstvom. Stari Silvestar opet mu 
je govorio, da je prestar za poduzeća, ali da 
bi rado uzeo nekoliko dionica. 

Pred kućom, gdje su bile zapregnute dvije 
kočije, namigne Žubek Prokanu, da mu želi 
nešto reći nasamo. 

Kad se udaljiše nekoliko koračaja, uhvati 
Žubek Prokana ispod ruke i upita ga glasno: 

— Imate li pri sebi onu knjižicu zagre¬ 
bačke? ... 

— Govorite tiše! uleti mu u riječ Prokan. 

— Molim, ja govorim posve tiho, odgovori 
Žubek glasno. 

— Vi gotovo vičete. Molim, tiho. Što izvolite? 

— Da ne biste izgubili onu knjižicu ... 

— Dobro, dobro. 

— Molim, da ju ne biste ... 

— Neću, neću. Molim, tiše! 

— Ali ja ne vičem. Molim vas, vi ste uvje¬ 
reni, da ću ovaj put biti izabran? ... 

— Tvrdo uvjeren. 


PODIJELJENI GROBOVI 


— A što držite do mojih govorničkih?... 

— Dragi prijatelju, o tomu drugi put. Slu¬ 
šaju nas. 

— Ja se neću bojati nikakvih progona. Čut 
će me ban i njegova vlada! Vi znate, kako je 
grozna korupcija u narodu. 0, čut će me svi! 

— Vjerujem vam, dragi brate. Govorit 
ćemo. 

— Posjetit ću vas u Zagrebu. Vi imate više 
soba za svoje prijatelje ... 

— Samo jednu. Lako za sobe u Zagrebu. 

— Molim vas, da ne biste izgubili onu 
knjižicu... 

'— Neću, neću. Hajdemo, dragi brate. 

Prokan i Kapurić sjednu u jednu kočiju, u 
drugu Venkanić i Žubek, spuste se uz vrt na 
cestu, pa odjure svaki na svoju stranu, ma¬ 
šući šeširima Agati i Si-lvestru, koji im se kla¬ 
njahu sa jedne čistine. 

Krasan bijaše suton. Prokan i Kapurić vo¬ 
zili su se ravnom cestom uz dolinice i brdašca. 
Bili su zamišljeni, šutjeli su neko vrijeme. 
Prokan prvi progovori: 

— Bruno, meni je vruće. 

— I meni, odgovori Kapurić nakon stanke. 

— Danas neće kišiti. 


168 


169 


EU GEN KUM IČIČ 


— Moglo bi. 

— Zar ne vidiš, da je vedro? 

— Vidim. 

— Zapali smotku. 

— Mnogo sam danas pušio. 

— I ja. Dakle one su otišle ranim jutrom 
u Vodičicu. Vjeruj mi, učinio sam sve, što 
sam mogao. Dugo sam joj o tebi govorio. 
Krasna djevojka. Nema sumnje: ona te ljubi. 

— Da me ljubi, ne bi se bila odvezla sa 
Eulalijom u Vodičicu. Ona me ne ljubi. 

— Bruno, što to govoriš? 

— Da me Nevenka ne ljubi. 

— Kako si smiješan! 

— To znam, slegne ramenima Kapurić. 

— Nemojmo dakle govoriti o njoj. 

— Nego o komu? 

— 0 dru. Venkaniću. Čini mi se, da nije 
naš. Što misliš ti? 

— Ja mislim na svoju propast. Jučer sam 
dobio pismo iz Zagreba, da me je jedna šte¬ 
dionica utužila. Ne znam, kako ću se iskopati 
iz dugova. Svemu su krive tvoje nesretne špe¬ 
kulacije. Oprosti, dragi Viktore, ali ja lsam 
iskren... 

— Možeš li reći, da nisam ja? Gorke su 
tvoje riječi! Ti znaš, za koga sam sve žrtvovao! 

— Znam, da si za domovinu. 

— Za bijednu domovinu! Bruno, ne kloni 
duhom: ogranut će i nama sunce. 0, lako 
tebi!... 

— Meni!?... 

— Nevenka te ljubi. 

— Ti misliš? Molim te, reci mi nešto. Umiri 
me. 

— Uvjerio sam se, da te ljubi. Oh, ti sretniče! 

—‘ Da me ljubi, ja bih se lako iskopao iz 
svojih dugova. Ako me ne ljubi, ja sam propao; 
prisižem ti, da sam propao. 

Prokan spomenu dra. Venkanića, kao da se 
sam sobom razgovara. Bio je zamišljen, gledao 
je preda se, te nije mario za svoga prijatelja, 
koji je sjedio do njega. Govorio je o djevojci, 
a druge su mu se vijale mozgom. 

— Ti misliš samo na Venkanića, spočitne 
mu prijatelj. 

— Bit će on mo j... 

— Kad mu razložiš ... 

— On mora kod mene stanovati. Htio bih 
znati, s kime je govorio u Zagrebu, jer sam 
razabrao iz njegovih riječi... čekaj... da, da. 

ja već, znam, što su mu proti meni... Moram 
biti na oprezu. Večeras pisat ću pet listova, da 
ugušim neke sumnje proti meni, dakako smi¬ 
ješne sumnje. Odani su mi slijepo, čekaj, 
jedan, dva, pet, devet, čekaj, da, okolo dvadeset 
bit će ih za mene. Proti meni bit će ih, čekaj: 
jedan, tri, šest, da, najviše desetak. 

— Što si to brojio? 

— Svoje prijatelje i svoje protivnike. 

— Ti nemaš protivnika. 

— Imat ću ih, kimne Prokan. 

— Opet neke osnove? ... 

— Velike osnove. Svijet će se diviti. Moj 
Bruno, ovako ne možemo dalje. Radimo, mu¬ 
čimo se, a ne vidimo nikakav uspjeh. Ja bih 
mogao ovako još jednu godinu. Možda dvije. 
Više ne. Treba napokon misliti na svoju 
obitelj i na sebe. 

— To sam ti ja mnogo puta kazao. 

— Treba sve mudro i oprezno pripraviti, 
pa iznenada udariti novom stazom. Dobar je 
naš narod. Živjet ćemo novim životom. Velim 
ti: velike osnove!... Dragi Bruno, jesi li kada 
mislio na samoubojstvo? 

— Ludog li pitanja! 


— Ja se šalim. Samoubojstvo?... Ludo, 
ludo, pravo imaš. Čovjek mora živjeti, mora, 
mora. A što je izdajstvo? Prazna riječ. Koliko 
se je puta vikalo, da je netko izdao svoje pri¬ 
jatelje, svoju domovinu! To su gluposti. Tko 
može dokazati nekomu, da je izdajica? Nitko! 
Uvijek se nađe ljudi, koji su pripravni doka¬ 
zivati, da je »namjera bila plemenita«. 

— Što to govoriš? ... 

— Ja razmišljam. Ti si dakle čuo moje 
riječi 1 ? osmjehne se Prokan. 

— Kako ne bih, kad si sa mnom govorio! 

— Ovaj ugodni suton, ovo blago povjetarce 
uljuljaše me u slatke sanke, zavedoše me u 
maštanje ... Da, iznenada udarit ćemo novom 
stazom. Ti, dakako, ti misliš samo na Ne- 
venku... 

— Učini nešto, da ne propadnemo. 

— Oh, moj mili Bruno!... pogleda ga 
Prokan sažalno, osmjehne mu se, primi ga za 
ruku, oči mu se zasjaje, pocrveni, nagne mu 
se k uhu, pa mu prišane drhtavim glasom: 
Silne naći ću saveznike. Ti si me uvijek sma¬ 
trao genijem, a ja ću te uvjeriti, da to i jesam!' 

— Ti si me već uvjerio, da to jesi. Dakle 
silne saveznike? ... 

— Da, dragi brate. Sada budi mi veseo. 
Zapali smotku, pa da se razgovaramo samo o 
njoj, samo o njoj! Božanstvena je tvoja Ne- 
venka! 

— Silne saveznike!? ... 

— O tome drugi put. Eto nas odmah na 
Lazini. 

— Ti ćeš mi sve kazati?- 

— Sve, ali te molim, da umuknemo sada, 
jer bih htio o nečem razmišljati. 

— Izvoli, dragi Viktore. 

Sad umuknu. Prokana bijaše obuzela klo¬ 
nulost, sumnjao je o svojoj duševnoj snazi, 
nije mu bilo jasno, kako će izgaziti iz bare, 
u koju je bio ugreznuo svojom raskalašenosti. 
Sa svih strana gušilo ga, odasvuda obavijala 
ga tama, nigdje nije vidio ni najmanju 
luknjicu svjetlosti, da se kroz nju p'rovuče u 
spokojan život. Dok je razmišljao, jurila je 
kočija večernjim hladom, ali je njemu bilo 
vruće. 

Kad ,se dovezoše na Lazinu, nađoše pred 
kućom Bibijanu i Medarda. Prokan je veselo 
pozdravio nju i njega, ali je u prvi mah opazio, 
da se je dogodilo nešto neugodno, jer je stari 
Medardo bio tužan. Pogledao je Prokana, 

kimnuo mu i duboko uzdahnuo, pa mu rekao, 
da želi s njim govoriti, 

— Što je, dragi prijatelju, da si tako ne- 
veseo? upita ga Prokan, kad se malko udaljiše 
vrtom, 

— Zlo, dragi Viktore. Sramota pod stare 
dane... 

— Nemoj tako. Znaš, da sam ti iskren pri¬ 
jatelj, a možda moj savjet... 

— Tvoj savjet!?... Ne, ti mi ne možeš 
pomoći. Ne možeš. Čuj: Jaravanja mi je pri¬ 
povjedio, da si ti strašno zadužen, da si propao, 
da si se htio ubiti... 

— Ti to vjeruješ? osmjehne se Prokan. 

— Gospodična odgojiteljica kazala je Jara- 
vanji, da te je vidjela kroz ključanicu s revol¬ 
verom u ruci. Viktore, to je strašno! 

— Ti se bojiš za one hiljade? nasmija se 
Prokan i ogrli ga desnicom. 

—• Do bijesa i hiljade! Nisam ni pomislio na 
nje. Ti znaš, kako te ljubim, kako mi je mio 
tvoj život. 

— Hvala ti, mili brate. Vjeruj mi, da te je 
Jaravanja nalagao. Pelagija je luda... 

— Luda!?... 

— Da, posve luda, ako je Jaravanji ono 
rekla. 

— Molim te, izgrdi ih preda mnom, da ne 
luduju, da ne lažu onako strašno. 

— To bi bilo ludo. Neka brbljaju, što hoće. 
Umiri se, dragi Medardo. 

— Ti se dakle nisi htio ubiti? 

— Nikada! 

— Hvala ti, dragi brate! zajeca Medardo i 
zagrli svoga prijatelja. 

Nato se povratiše pred, kuću, gdje su se 
sastali s Pelagijom i Jaravanjom. Ovo dvoje 
bilo je na šetnji u šumici. Prokan ih je veselo 
pozdravio, stisnuo im desnice, šalio se s Jara¬ 
vanjom kao s najboljim prijateljem. Pelagija 
je upitala Kapurića, kako se je zabavljao u 
Ribavcu, a on je odgovorio: »Neopisivo 
izvrsno!« 

— Nevenka je prekrasna! uzdahne Pelagija 
i pogleda ne Kapurića nego Prokana, kao da 
hoće pokazati svoju tugu, svoj ljubomor. 

— Vi kažete, da je Nevenka prekrasna, a ja 
tvrdim, da nije. Kad ju čovjek bolje pogleda, 
ne vidi nego mlado i zdravo djevojče. Njezine 
su oči mrtve, u njima i iz njih ne sijeva ni¬ 

kakav duh, nasmiješi se Prokan Pelagiji, po¬ 
gledavši u njezine oči. 

On je time polaskao Pelagiji, koja je obo¬ 
rila svoje oči, da mu pokaže, da ga je razum¬ 
jela. Bibijana reče, da sluša svašta o duhovitim 
očima, a ne misli na večeru, pa pođe u kuhi¬ 
nju. S kućnoga praga upita, hoće li doći na 
večeru i gospodin Žubek. Kapurić joj odgo¬ 
vori, da neće. 

Sad pođu vrtom Pelagija i Prokan, koji ju 
tiho upita, što je govorila Jaravanji o neka¬ 
kvom revolveru. Ona mu odvrati kroz zube, 
da nije ništa govorila, te neka ju pusti u miru. 

— Gospodično, nemojte se ljutiti, nakloni 
se Prokan podrugljivo. 

— Čitave se dane zabavljaš s nekakvim Ne- 
venkama, a sad hoćeš da mene grizeš. 

—< Ti me svuda sramotiš! istisne Prokan 
srdito. 

— Ti mene sramotiš. Svak vidi, da me ne 
štuješ, da me ne ljubiš. Jest, svak vidi, da 
me mrziš! 

— Nesretnice, govori tiše. Jesam li ti ikada 
spočitnuo Jaravanju? 

— Što misliš time reći? To je užasan na¬ 
padaj na moju čast. Tako ti mene štuješ? 


Kimiičić: »Pobijeljetii grobovi« B 

Ja nisam nikomu kazala, da si se htio ubiti, 
nego sam kazala, da sam te vidjela s revol¬ 
verom u ruci. Viktore, ti si me grozno uvri¬ 
jedio. Moja čast, moja čast!... 

— Ne, ja nisam napao tvoje djevojačko 
poštenje... 

— To je glupo, strahovito glupo. Molim te, 
što ti radi tvoja mila, prekrasna i božanstvena 
Nevenka? 

— Molim te, umiri se. 

— Umiri se ti. Što ti je skrivio Jar a van ja? 
Dakako, ti ćeš još ustvrditi, da ga ja ljubim, 
da umirem za njim! Oh, ti si užasan čovjek! 
Ti si... 

— Molim te, prestani, da ne poludim. 

— Poludio si za Nevenkom. I tvoj sin je za 
njom poludio. Noćas je došao kući blijed kao 
krpa, šeta se u svojoj sobi, tri je sata nešto 
buncao. 

— Hajdmo u kuću, da me ne ubije tvoj jezik. 

— Još mi nije dug kao tvoj! Ti si, ti... 

— Molim te, umiri se. Govori tiše. Sve ću 
ti razjasniti, sve. 

— Ja ti ništa ne vjerujem. 

— Ali, draga Pelagija... 

— Sad sam ti opet draga Pelagija! Po- 
bjesnit ću! 

— Slušaj me, mila Pelagija! umoli ju 
Prokan, da ne bude sablazni, jer je već bila 
sva drhtava od jarosti. 

— Što hoćeš? 

— Zaboravimo ovaj nemili prizor. 

— Ja ne mogu. 

— Molim te, zaklinjem te. 

— 1 Reci mi, da nisi htio napasti moju čast. 

— Prisižem ti, da nisam htio. 

Sad mu ona pruži desnicu, koju on poljubi, 
pomislivši: ah, zašto- mi nisu zubi puni otrova, 
da ju ugrizem! Prokan je popustio po svojoj 
navadi. Samo kadšto bio je jači od Pelagije 
— na jeziku. 

Malo zatim pošao je Prokan u kuću, u sobu 
svoga sina, koji je sjedio uz prozor, spustivši 
glavu na ruku, te ga upitao, zašto je onako 
pobjegao iz Ribavca, i što je govorio s Neven¬ 
kom na balkonu. Vojslav pripovjedi malo po 
malo sve, a otac se začudi u prvi mah, pa po¬ 
misli, da je Nevenka onako govorila, pošto 
ju je Eulalija opsjenila, prevarila. Što je pak 
potaklo Eulaliju, da to učini, to mu nije bilo 
jasno. Sinu je zapovjedio, da mora poći sutra- 

dan u Ribavec i sastati se s Nevenkom, te ju 
uvjeriti, da ju je netko ružno nalagao. Vojslav 
isprva ni čuti o tomu, ali obeća, da će poći, 
kad mu je otac prisegao, da ga Nevenka ljubi. 

Bio je sat noći, kad svi sjedoše za večeru. 
Prokan je mnogo govorio; zanosno je nazdra¬ 
vio Jaravanji i dao mu za drugaricu gospo¬ 
dičnu odgojiteljicu, slaveći njezine zlatne 
vrline i umne oči. Oko polnoći, osim Viktora 
Prokana, svi pođoše na počinak. On je sjeo za 
stol u svojoj sobi, te je pisao slatke listove 
ljudima, kojima je potkapao čast i ugled. 
Legao je u osvitalc dana, pa zadovoljno usnuo, 
diveći se svojim listovima, svojoj diplomaciji. 

IX 

Vojslav Prokan, ostavši sam u svojoj sobi, 
nije mislio nego na očeve riječi: »Ja ti pri- 
sižem, da te Nevenka ljubi«. Ta prisega nije 
ga utješila, jer je on čuo svaki dan, kako 
njegov otac prisiže sad na ovo, sad na ono. 
Nigdje nije mogao naći pokoja: šetao se 
sobom, naslonio bi se na prozor, pa svalio na 
postelju, da se odmori, ali snu ni traga sve do 
zore. Spavao je do dva sata, pa krenuo s La- 


zine put Ribavca šumom i livadom kao i pred 
koji dan, veoma zamišljen, ne mareći za 
krasno ljetno jutro. Kad je stigao onom pu- 
tinom nad Ribavec, cijeli je .vinograd pregle¬ 
dao, pa se došuljao u živicu do kioska, zavirio 
je u njega, a zatim je opet promatrao vinograd. 
Tjeskoba i bolno čeznuće stezahu mu srce; 
duboko bi uzdahnuo, kadšto bi sav zadrhtao, 
i bojao se, ako dođe Nevenka, da će mu zapeti 
riječ u grlu. Nešto ga je vuklo u kiosk, te je 
stupio u njega i zagledao se u slamnati naslo¬ 
njač. gdje je pred koji dan dražesno sjedila 
Nevenka. Jedan dio naslonjača bijaše obasjan 
suncem; na tlu je bila jedna bijela ruža, uve¬ 
nuta i pogažena; kroz vratašca slijevao se mi¬ 
ris trave i šume u onaj lijepi kiosk, gdje bi 
nešto tihano uzdahnulo, kako se je činilo Voj- 
slavu. Kad je izašao iz kioska na put, naslonio 
se o jedan debeli hrast, a oči su mu opet blu- 
dile vinogradom i voćnjakom. 

Već je bila sparina. Sudeći po suncu, devet 
je sati minulo. Vojslav začu korake iza sebe, 
drhtne, okrene se, a to njegov otacl Jednom 
rukom drži klobuk, drugom otire znoj sa čela, 
i osmješkuje se svojemu sinu, koji ga začuđeno 
gleda. 

— Moj Vojslave, kako si blijed! Jesi li vidio 
Nevenku? 

— Nisam. 

— Ja sam jutros htio u Vodičicu, da po¬ 
sjetim gospođu Eulaliju. Moram s njom go¬ 
voriti. Sluge na Lazini vidjeli su ju, kad se je 
provezla s Nevenkom put Ribavca, jutros 
okolo sedmog 1 sata. One su zastalno ovdje. 
Gle, na zapadu dižu se oblaci. Za koji sat bit 
će oluja, a ja nisam ponio sa sobom kišobran. 
Dakako, one su ovdje. Došao sam amo, da ne 
budeš sam. Ako bi zajedno došle, ja ću govoriti 
s Eulalijom, a ti s Nevenkom. Bit ću ti od 
pomoći. Sinko, ti vidiš, kako ja mislim samo 
na tvoju sreću! Dakako, one su ovdje. 

— Ako dođe Nevenka, ja ću k njoj, a ti se, 
molim te, udalji, jer bi mene ... 

— Tebe bi sram bilo govoriti s njom, kad 
bih ja slušao tvoje riječi? 

— Jest, dragi oče, odgovori Vojslav tiho i 
porumeni. 

Sad ga stane učiti otac, kako će govoriti 
s djevojkom: da ne smije klonuti duhom, ako 
ga Nevenka mrko pogleda; ako bi tvrdokorno 
šutjela, on ju mora zaklinjati, da progovori, 
da ga spasi jednom nebeskom riječi; ako mu 

ona reče koju oštru, on joj mora priseći, da 
ljubi samo nju, da je njegova ljubav najsvetija, 
pak pasti pred njom na koljena, te istisnuti iz 
dubine srca najočajnijim glasom: »Okrutni i 
rajski stvore, vi me prezirete, vi me smrtno 
mrzite, vi nemilosrdno gazite plamen moje 
svete ljubavi, a ja bih za vas dao komadić po 
komadić sve svoje tijelo, kap po kap svu svoju 
krv, hip po hip svu svoju vječnost!« 

— To je uistinu krasno! To ću joj kazati, 
dragi oče. 

— Jest, prekrasne su one riječi; silna 
poezija! Čitao sam ih negdje. Dakako, ti ih 
moraš izgovoriti neizrecivo očajno, ali i, za¬ 
pamti, neizmjerno zanosno. Svaku riječ moraš 
popratiti živim kretom ruku, a ne zaboravi, da 
ti oči moraju zaplamsati ženijalnim blijeskom 
i naglo se ugasiti, kako već ustreba. To se sve 
lako poluči gimnastikom obrva, a tebi je to 
lako, jer su ti guste kao i moje. I najveća 
glupost zadivi ljude, kad se izreče zanosno i 
zvonkim glasom. 0, moj sinko, oči i glas, to ti 
je najglavnije! Dakako ... ali, eno Nevenke ... 
zašuti otac. 

Nevenka je u taj par izašla iz kuće, a otac 
i sin ju gledaju, kako lagano uzlazi vinogra- 

dom. Stoje iza živice, sad se zgure, sad se 
pridignu na prste, i tiho se razgovaraju. Otac 
sokoli sina i šapuće mu: »...komadić po ko¬ 
madić sve svoje tijelo, kap po kap svu svoju 
krv, hip po hip svu svoju vječnost«. 

— Oče, ona će doći u kiosk. Sakrijmo se u 
šumu. 

— Zašto drhćeš? Zapamti: očajno i za¬ 
nosno! ... 

— Ona me prezire. 

— Prisižem ti, da te ljubi! 

— Ako me ne ljubi, ja znam, što ću... 

Otac i sin udalje se nekoliko koračaja od 

živice, te stanu iza dva hrasta, otkud su se 
vidjela vrata kioska. Ne potraja dugo, eto Ne- 
venke na vrhu vinograda. Zamišljeno se ogleda 
krasnom okolinom, pritisne rukom čelo, 
skrene ramenima, pa sjetno uđe u kiosk, držeći 
u ljevici knjigu. Otac značajno pogleda sina, 
neka bi odmah otišao u kiosk, ali sin ni da bi 
se maknuo. Bio je blijed, uznojen, srce mu se 
silno grčilo, mučno je disao. 

— Vojslave, idi k njoj. Sad je sama. Idi! 
šane mu otac. 

— Ona me prezire, obori glavu Vojslav. 

— Ona te obožava. Idi! 

— Da idem? 

— Ja, tvoj otac, ja hoću, da ideš. Zapo¬ 
vijedam ti! Spasi nju i sebe. Ako ju ostaviš, 
ona će se ubiti, jer te neizmjerno ljubi. Nje¬ 
zina će krv pasti na tvoju jadnu glavu. Idi! 

Vojslav pogleda u nebo, zadrhta, pa pođe 
u vinograd kao omamljen. Njegov se otac pri¬ 
kuči k živici i došulja se do kioska, na pet 
koračaja od njega, na onoj putini između vi¬ 
nograda i šume. Koji hip zatim, kad je Voj¬ 
slav stupio na prag kioska, začu otac Nevenkin 
glas: 

— Vi!?... 

— Gospodično, ja sam, jer kap po kap svu 
svoju vječnost, jer hip po hip svu svoju krv ... 
zapne Vojslav, kad je ona srdito zatvorila 
knjigu i okrenula mu leđa, sjedeći na naslo¬ 
njaču. Nakon stanke upita ju Vojslav: Vi 
dakle šutite? Vi me nećete ni pogledati? 

— Ja šutim i neću vas ni pogledati, odvrati 
mu Nevenka oštro. 

— Oh, kad bih ja znao zanosno i očajno!... 
Ne, vi, gospodično, vi ne vidite moju neiz¬ 
mjernu bol! Nemojte tako okrutno gaziti sveti 
plamen naše neizrecive ljubavi, jer ja ljubim 
samo vas! Ja vam to mogu i priseći! Vjerujte 

mi, ja sam dvije noći plakao, i opet vam pri- 
sižem, da ne znam, što ste mi govorili na bal¬ 
konu, da će me netko ubiti. Ja sam krvava 
žrtva pregrozne neke klevete, a nijedna zvi¬ 
jezda nije čista kao što je moja najsvetija 
ljubav. 

— To je strašno! Prestanite. Ja vas već ne 
mogu ljubiti. 

— A kada ste me ljubili? Gospodično, spa¬ 
site sebe i mene! Govorite, recite mi jednu 
riječ. 

— Rekla sam ju. Pođite k Eulaliji. 

— Po što? 

— Ja ne znam. 

— Ni ja ne znam. 

— Vi to znate... pogleda ga djevojka. 

— Kako ste okrutni! Vi ćete uništiti i sebe 
i mene! Molim vas, zaklinjem vas, govorite 
jasno! Evo me pred vama na koljenima. Iz- 
recite svoju osudu. Ja ne mogu živjeti bez vas! 
Ne mogu, ne mogu! Laž je, da vas ja ne ljubim. 
Gospodično, ja već ne mogu snositi svoje pa¬ 
klenske muke. Oh, kako vas obožavam! Ako 
me ne ljubite, ubit ću se pred vašim kolje¬ 
nima, izusti tiho i drhtavo Vojslav, izvadivši 
iz džepa revolver. 

— Ja sam vas ljubila. Spravite to. Da, lju¬ 
bila sam vas... zajeca Nevenka i uhvati ga 
za ruku, u kojoj je držao revolver. 

— Pustite, da se ubijem! 

— Ne, ne, vi to nećete učiniti, jer vas još 
ljubim. Možda ste nedužni, možda ste se samo 
šalili s Eulalijom. Recite mi, da ste se s njom 
šalili. 

— Ja se nikada nisam s njom šalio. 

— Niste se samo šalili!? To je grozno! Vi 
ste dakle s njom ozbiljno govorili? 

— Kad sam s njom govorio, ozbiljno sam 
govorio. 

— Vi ju dakle ljubite, 

— Ja ljubim samo vas. Ja vidim spas samo 
u crnoj smrti. Gospodično, budite sretni... 
podigne on revolver pred svoje čelo. 

— Ne, vi se nećete ubiti!... Ja vas 
ljubim... 

— Ako me ljubite, zašto me mučite? 

— Jer vas neizmjerno ljubim... zajeca Ne¬ 
venka, nasmiješi mu se, pokrije rukama oči i 
spusti glavu na njegovo rame, kad se je on na¬ 
slonio na njezina koljena. 

— Dakle neizmjerno?... upita ju on sav 
blažen. 

— Vojslave!... zadrhta ona i poljubi ga na 
vratu. 

Nevenka je tiho jecala, a Vojslav je. šutio, 
i bilo mu je, kao da ga je ogrlio jedan anđeo, 
pa ga nosi u plave i svijetle nebeske visine 
uz zuj i romon neke slatke nepoznate pjesme, 
obavita i orajena ugodnom, milom i svetom 
strujom blaženstva. Ne bi dugo, a iz vinograda 
začu se glas: 

— Nevenka, gdje si? Jesi li u kiosku? 

— Eulalija! prene se Nevenka, ustane i od- 
vikne: U kiosku sam. 

— Kada mogu opet s vama govoriti? ustane 
Vojslav. 

— Dođite sutra amo. S Bogom! osmjehne se 
djevojka i pruži mu desnicu. 

Vojslav joj pogleda u divne oči, poljubi joj 
rumene usne, pak zlatnu kosu nad čelom, te 
drhtavo šane: 

— S Bogom! i hitro izađe iz kioska i vino- x 
grada na put, gdje se sastane sa svojim ocem. 

— Sad pođi na Lazinu. Možeš me putem 
pričekati. Ja ću govoriti s Eulalijom. Idi, Voj¬ 
slave, reče mu otac, smiješeći se. 

— Ona me ljubi! uzdahne Vojslav radosno. 

— Idi, sretniče. Pusti u miru revolver. 


PODIJELJENI GROBOVI 


Vojslav odgovori, da je njegov revolver 
prazan, pa pođe lagano, a njegov se otac 
zguri iza živice, kroz koju je gledao Eulaliju, 
kako po malo uzlazi vinogradom. 

Kad je Eulalija stupila u kiosk, odmah je 
opazila, da je Nevenka zbunjena, upravo uz¬ 
rujana. Bila je rumenija negoli obično, a nije 
mogla pogledati svoju sestričnu, koja ju je 
upitala, što joj je. Djevojka je oborila glavu, 
pa tiho rekla: 

— On je bio ovdje. 

— Vojslav!? 

— Da... 

— Ti si s njim govorila? problijedi Eulalija. 

— Jesam. Rekla sam mu, da ga ljubim. 

— Nevenka!... prepane se sestrična, te 
sjedne. Zar si zaboravila, što sam ti preksinoć 
pripovjedila? To' je grozno! 

— Jamu vjerujem, da me ljubi. Htio se je 
ubiti. Eulalija, oprosti, ja nisam mogla odoljeti 
svojemu srcu, ja nisam ... umukne Nevenka, 
ugledavši Viktora Prokana pred kioskom. 

— Gle sreće: gospođo, gospodično, vi ovdje!? 
Dopustite, da vam iz svega srca zaželim naj¬ 
bolje jutro! Idem slučajno od gospodina Žu- 
beka ovom stazom iza vinograda, čujem po- 

znat glas, pa sam se eto usudio da stupim pred 
vas. Presretan sam, što vam mogu i danas 
stisnuti divne vaše ručice, ako to dopustite, 
klanjao se je Prokan na pragu kioska. 

Kad mu one odzdraviše, podavši mu des¬ 
nice, on nastavi, smiješeći se slatko: 

— Baš mi je milo, što mi je danas osva¬ 
nula nenadana sreća, da mogu govoriti s vama, 
milostiva gospođo. 

— Bih li se udaljila? nakloni mu se Ne- 
venka. 

— 0, molim, nije ništa važno... osmjehne 
se Prokan, ali značajno pogleda Eulaliju. 

To opazi Nevenka, poda mu ruku, reče 
nešto zbunjeno, da ide dolje u kuću, i pozdravi 
ga: »S Bogom, gospodine!« pa izađe iz kioska. 
Prokan povika veselo za njom: »Premila 
gospodično, ja se nadam, da će me sretna 
sudbina domalo dovesti u blaženu prigodu, 
da vam opet uzmognem stisnuti rajsku ručicu! « 

— Izvolite, gospodine, upita ga spokojno 
Eulalija. 

— Sada smo sami. Dopustite, vama nasu¬ 
prot? ... 

— Molim, pokaže mu gospođa stolicu. 

— Gospođo, hoćemo li odmah na stvar? 
izusti on dubokim glasom i pogladi brk, kad 
je sjeo, vrlo dostojanstveno. 

— Molim, nakloni se gospođa, odloživši svoj 
bijeli šešir, što je nosila samo u vrtu. Bila je 
u svijetlom sivom odijelu s bijelim čipkama 
na prsima. 

— Milostiva gospođo, moj sin Vojslav ljubi 
vašu sestričnu Nevenku, a ona ljubi njega. Ja 
znam, da se vi protivite njihovoj sreći. Vi ste 
vašoj sestrični nešto govorili proti mojemu 
sinu. 

— Imala sam razloga. 

— Bih li smio umoliti vas, da mi ih kažete? 

— Gospodine, kad smo se sastali na Lazini 
pred pet dana, a na Medardovo, vi ste me za¬ 
čuđeno pogledali... 

Bio sam uvjeren, da sam već negdje 
s vama govorio. 

— Tako?... Da, da, vi ste me pitali na 
Lazini, da li vas poznam... izusti Eulalija 
hladno. 

— Ja sam vam na Lazini prisegao, da vas 
poznam, ali da se nikako ne mogu sjetiti, gdje 
sam i kada s vama govorio, tek da je to bilo 
pred mnogo godina. 

— Pred mnogo godina? ... pogleda ga oštro 
gospođa. Vi se dakle ne možete sjetiti? Ja sam 
vam kazala na T^azini, da vas ne poznam, 
da vas nikada nisam vidjela ... 

— Ja se dakle nisam prevario na Lazini? 
Ja vas dakle poznam? 

— I ja vas poznam! Oh, da znate, koliko 
sam vas puta proklela! istisne gospođa kroz 
zube. 

— Vi mene? ... problijedi Prokan. 

— Jadna Nevenka! Znam, da sam bila s 
njom nemilosrdna, kada sam strašno potvorila 
pred njom vašega sina. Učinila sam to u 
očaju, da joj ga omrazim. Vi se dakle ne sje¬ 
ćate, kada ste sa mnom govorili?... Kad ste 
vi zaboravili na one po mene grozne dane, to 
je znak, da su vas mnoge nesretnice proklele. 
Među mnogima ne možete raspoznati moje 
lice... 

— Gospođo, vi strogo sudite. Sudeći po 
vašem plemenitom obličju, po miloti vaših, 
divnih očiju, nitko ne bi mislio... 

— Vaše mi je laskanje odurno, uleti mu u 
riječ gospođa, zašuti, pogleda ga prezirno, pa 
nastavi: Kada sam bila mlada, nisam znala, 
da ima na svijetu opakih ljudi, kakav ste vi. 


— Milostiva gospođo, ja vas neizmjerno 
štujem, nasmiješi se Prokan i htjede ju uzeti 
za ruku, koju ona ustegne. 

— Nemojte me vrijeđati tim vašim ne¬ 
izmjernim štovanjem. Vi se dakle ne sjećate?... 

— Gospođo, ja razabirem iz vaših riječi, da 
sam uistinu prvi put s vama govorio pred pet 
dana na Lazini. Prisegao bih, da me ne po¬ 
znate, jer znam, da nijedna gospođa nema 
razloga da sa mnom govori, kako vi danas. 

' 0> dobro vas poznam, ma da sam tekar 

pred pet dana prvi put čula vaše ime, vaše 
pravo ime!...» 

— Milostiva, sad mi je jasno, da ste u 
bludnji... nakloni se Prokan. 

• Da se Nevenka nije zaljubila u vašega 
sina Vojslava, ja bih uvijek tvrdila, da vas ne 
poznam. Vi me gledate!? posuti gospođa, uz¬ 
dahne, pa nastavi: Moji su roditelji živjeli i 
u Gracu, a bili su nesretni, siromašni. Kad mi 
je bilo sedamnaest godina, bila sam u Beču, 
gdje sam se upoznala s Kamilom Galoševićem. 
Naše dijete, Levina, dala sam u neko selo blizu 
Graca. Galošević bio siromah, a ja sirota, jer 
su mi međutim umrli roditelji. Pođoh svi-, 
jetom, da nađem kakvu službu. Mislila sam, 

naći ću ju u Zagrebu. Bit će tomu devetnaest 
godina. U Zidanom Mostu sjedoh u vagon, 
gdje se je odmah sa mnom upoznao — neki 
gospodin, koji bijaše sa mnom nježan i pri¬ 
stojan; govorio mi o svojoj iskrenoj sućuti, i 
obećao mi, da će - mi zastalno naći krasnu 
službu u nekoj uglednoj obitelji. Lijepo smo 
se razgovarali od Zidanoga Mosta do Zagreba. 
Moj mi je suputnik dokazivao, da sam mu mila 
kao rođena sestra, da me neizmjerno štuje, i 
molio me, da se posve pouzdam u njega. Bila 
sam uvjerena, da se razgovaram s najplemeni¬ 
tijim čovjekom na svijetu. On mi je odmah 
dao svoju posjetnicu. Na njoj je bilo neko nje¬ 
mačko ime. Po dogovoru s njim, kada sti¬ 
gosmo u Zagreb, odsjela sam u gostioni. Svaki 
dan je dolazio k meni, kasno uvečer, te me je 
uvjeravao, da se još nije povratila u Zagreb 
ona ugledna obitelj. Ja sam bila mlada, ne¬ 
iskusna, a on je znao slatko govoriti... Još 
mi nisu bile dvadeset i dvije godine. Na¬ 
pokon me je omamio, ma da sam uvijek 
mislila na Galoševića, na oca moga sinčića. 
Deset je dana tako prošlo, kad mi je onaj 
moj plemeniti pokrovitelj kazao, da će ot¬ 
putovati na dva dana iz Zagreba, međutim 

da će doći ona ugledna obitelj, a on da će 
platiti sav trošak u gostioni. Ja sam čekala 
dva dana, pet dana, deset dana, ali uzalud. 
Kako sam imala njegovu posjetnicu, pitala 
sam u gostioni, je li komu poznato ono 
ime. Ođgovoriše mi, da nije. Kad sam platila 
lacun u gostioni, tek mi je preostalo za put 
do Graca. D a uzmognem platiti račun, morala 
sam prodati sve ono malo svoga zlata, naime 
sat i dva prstena, i veći dio svojih haljina. 
Grozno mi je bilo. Plakala sam od bijesa. U 
Gracu sam našla dobru službu u jednoj kavani, 
ah sam ju morala napustiti nakon nekoliko 
mjeseci, jer je svak mogao opaziti, da nisam 
vitka u pasu ... Odlučih otputovati u Zagreb, 
jer sam se nadala, da ću naći svoga pokrovi- 
te ja, i da će mi se smilovati, da će mi pomoći, 
iada postanem majkom njegovog djeteta. 
Nasla sam u Zagrebu, na svu sreću, jednu 
prijateljicu, kod koje sam rodila kćerku. Tra¬ 
žile smo moga plemenitoga prijatelja, ali 
uzalud. Nitko nije znao za ime, koje je bilo na 
onoj posjetnici. Bilo je to koncem svibnja 
pred osamnaest godina. Sto da učinim? Po¬ 
mislih na svoju tetku Agatu, ali od nje ni¬ 
kakve pomoći, jer je stari Silvestar mrzio mog 

oca, cijelu moju obitelj. Kamo ću jadna s dje¬ 
tetom? Evo, što sam učinila: jednog dana, 
ranim jutrom, odvezoh se s djetetom iz Za¬ 
greba u Ribavec, položiti dijete na klupu u 
vrtu, pa odmah odjurih kočijom. Zatim sam 
pošla u Gradac, pak u Beč, gdje sam se kasnije 
vjenčala s Galoševićem, kojemu je njegov ujak 
namro lijep imetak. Levina, koji je uvijek bio 
na selu, uzeli smo odmah k sebi. Samo ja 
znam, kako mi je bilo grozno pri duši svaki 
put, kad bih pomislila, da bi Galošević mogao 
saznati za moj grijeh u Zagrebu. Gospodine, ja 
vas sada pitam, da li vi znate, tko je bio onaj 
bezdušnik, koji me je prevario u Zagrebu? Kad 
sam vas opazila pred pet dana na Lazini, a 
nakon devetnaest godina, sve mi je bilo crno 
pred očima. Odmah sam vas prepoznala, i i 
zgadili ste mi se, kad su mi rekli, da se zovete 
Prokan, jer sam mislila, da će mi reći ono 
ime, koje je bilo na onoj posjetnici. Vi ste mi 
onda dali. tuđu posjetnicu, podlo ste me pre¬ 
varili. 

—'Ja vas prevario!?... Molim, kad sam se 
vratio u Zagreb, tražio sam vas u gostioni, ali 
mi rekoše, da ste pobjegli s nekim kono- 
barom... 


podijeljeni grobovi 


Huljo, ne laži! istisne udušeno gospođa i 
naglo ustane. 

— Molim, Nevenka je dakle moja kći? 
nakloni se Prokan i korakne dva koraka na 
se, prestrašeno. 

— Ona je vaša kći. Ako saznam, da ste vi 
ne znam komu kazali, da je Nevenka vaše 
dijete, ja ću vas ustrijeliti. 

Prokan je zadrhtao na te riječi. Tako bijaše 
odlučan i oštar njezin glas, tako ubojit njezin 
pogled. Pognut, blijed i uznojen stajao je pred 
njom Prokan, i htio joj nešto reći, ali nije 
mogao. Gospođa, nakon stanke, ponovi još 
oštrije: 

— Ako otkrijete moju tajnu, ustrijelit ću 
vas! 

— Ja bih mogao ... 

Cijeli će svijet znati, kakav je lupež bio 
slavni Viktor Prokan! 

Ah, ako dopustite, ja bih vam posve 
iskreno razjasnio, jer, dakako, nesporazu- 
mak... 

Nosite mi se ispred očiju! pokaže mu 
rukom vrata kioska. 

— Gospođo, vaše preplemenito srce ... 

— \i me silite, da vam pljunem u lice. 

— Gospođo ... gospođo ... izmuca Prokan, 
izlazeći iz kioska. 

— Šutjet će taj podli lopov. Vidjela sam mu 
na licu, da će šutjeti. Oh, kako bih ga hladno¬ 
krvno mogla ustrijeliti! govorila je Eulalija 
sama sobom, kad je on izašao. 

Zatim je sjela u naslonjač, uzdahnula: mila 
moja Nevenka! pa zaplakala, spustivši glavu 
na ruke. Sva je drhtala od plača, a kad se je 
smirila, zagledala se preda se, te šanula: nikad 
neće saznati, da sam joj ja majka. — 

Kad je Viktor Prokan stigao svoga sina na 
po puta do Lazine, već se je cijelo nebo bilo 
naoblačilo, a na zapadu sve crno. Sin je odmah 
opazio, kako mu je otac blijed, satrven, i kako 
tužno povaljuje očima, pa ga upitao, što se 
je dogodilo. Prokan mu nije odgovorio, nego 
samo zaklimao glavom i uzdahnuo. Malo zatim, 
kad budu na kraju jedne livade, stane Vojslav 
pred njega i reče mu umolno i drhtavo: 

— Oče, govori. 

— Sinko, budi junak, budi hrabar. To su 
znaci velikih duhova. Ja nisam nikada klonuo 
u svojem životu! Sinko, strahovita sudbina 
survala se na tvoje bijedno srce, ali ja sam 
uvjeren, da ti ga neće satrti, nego još silnije 

oplemeniti. Ti znaš, da je moj značaj djelo 
mojih neizrecivih samozataja. Sinko, ja ti pri- 
sižem, jer... 

— Svrši, oče. 

Sinko, kako rekoh, ja ti... 

— Molim te, svrši! 

— Sinko, zaboravi Nevenku, izusti muklo 
otac. 

Zašto? zadrlita sin. 

— Ona ne može biti tvoja. Prisižem ti: ne 
može! 

— Uistinu? 

Nesretno moje dijete! Ne, ne može biti 
tvoja, jer... 

— Jer?... I 

Jer su njezini roditelji saznali.. 

- Što? 

Da ja ne živim sretno s tvojom milom 
majčicom, koja živi na Lazini. Sinko... za¬ 
šuti otac i pomisli: izvrstan izgovor! 

Sin je pak pomislio: dakle sramotan život 
mojih roditelja uništio je moju sreću! Ta mu 
je misao presjekla srce. Otac ga bolno pogleda, 
uzdahne, otare rupcem suzne oči, pa mu reče, 
da bi brže pošli, jer se oluja primiče. Već je 
gimjelo. Hip zatim umoli Vojslava, da bi mu 

dao revolver. Vojslav odgovori, da je revolver 
prazan. 

Sad zadu s livade u šumu, te iđahu kol¬ 
nikom, sin za ocem, šuteći, zamišljeno. U bu¬ 
kovoj šumi bilo je sve mirno, ukočeno, du¬ 
boka muklost, a debla onog drveća gubila su 
se u sivom zraku, kao da je nastao večernji 
sumrak. Najednom zatutnji jače grmljavina,, 
vjetar zašumi među vršcima, a Vojslav stane 
u hodu, pogleda oca, pritisne rukama srce, još 
jednom pogleda oca, zadrhta, pa zakrene s puta 
u šumu i pohrli uzbrdice. 

Njegov otac, onako zamišljen, hodao je sam 
još do dvije stotine korača ja, pa se okrenuo, 
da zapita nešto svoga sina, i začudio se, ne 
videći ga iza sebe. Stao ga je dozivati, ali od- 
nikud odziva. Vjetar je jače šurnio, grmljavina 
se silnije orila, munja bi često rasvijetlila onu 
tamnu šumu, već su prve debele kaplje pras¬ 
kale o lišće. Odnikud odziva. Otac u velikoj 
zabuni nije znao, što bi učinio. Razmišlja on 
na putu, a u šumi prasne hitac. Sav se strese. 
To nije grom. Naglo se prekriži, zamisli se 
malko, pa zađe u šumu, otkud se čuo hitac. 

Dok je tražio sina šumom, zavrgla se velika 
oluja, bjesnila je sve jače, kiša je lijevala 


kao iz kabla, grom je treskao za gromom, čula 
se neka lomljava. Otac je hrlio sad amo, sad 
lamo, i gledao na sve strane, među ona debla, 
kad bi munja sinula. Pol je sata vrludao šu¬ 
mom, sav usopljen, i poskliznuo se nekoliko 
puta, dok nije ugledao na zemlji pod jednom 
bukvom svoga sina, gdje se pridiže na ruke. 
»Vojslave!« zavapi i potrči k njemu, poklekne i 
prestravi se: cijelo je lice njegovu sinu bilo okr¬ 
vavljeno, najviše okolo ustiju, pa prsa i ruke. 
Izmetnuo je revolver u usta. Krv jedoš tekla; 
otac g a je otirao rupcem, i zgrozio bi se svaki 
put ’. kad bi munja osvijetlila ona strašno iz- 
ranjena usta. Revolver je ležao do Vojslava, 
a bijeli slamnati klobuk malo niže u jednoj 
kaljuži. Vojslav nije mogao govoriti, nego je 
pogledao oca, protegnuo se nauznak, trgnuo 
se nekoliko puta, pa se prevalio na bok i uko¬ 
čio se, mrtav. Otac je plakao, sav je drhtao, 
a o uja je još kidala. Kad je vjetar razagnao 
oblake, nakon pol sata, otišao je otac na La- 
zinu, kamo je stigao oko trećeg sata popodne. 

Svi ga opkoliše, preplašeni. Bio je blijed, 
satrven, mokar do kože, blatan od zemlje. 
Onako drhtav, pripovjedi nesreću, a Bibijana 
udari u plač. Cvilila je, da će odmah umrijeti 

od boli. Uzalud ju je tješila Pelagija. Prokan 
je pripovjedio, gdje leži Vojslav, i odmah je 
legao u postelju, slomljen i grozničav. Medardu 
i Kapuriću, koji su ga tješili, dugo je razlagao, 
da je opasno obolio, da će mu zastalno pasti 
kap, dapače već je uvjeren, da mu je već pala. 
Kapurić mu reče, neka popije koju čašicu ko¬ 
njaka i zapali dobru smotku, što će mu po¬ 
moći. Dim smotke ublažit će mu tugu. Prokan 
pristane, pa pripovjedi potanko, pušeći u po¬ 
stelji, onaj prizor u šumi, strahovitu smrt 
svoga sina. Kapurić upita, što je potaklo 
Voj slava na tako grozan čin, a Prokan mu 
odgovori, nakon stanke: »Dragi Bruno, gotovo 
bih rekao, da si ti svemu kriv. On je skon¬ 
čao svoj život, jer se je uvjerio, da ga Nevenka 
ne ljubi, jer se je uvjerio, da ljubi tebe. Užasna 
sudbina! Da, ti si kriv, ali opet nisi kriv. Tko 
može zapovijedati djevojačkom srcu? Grozno! 
Ja samo znam, kako krvavi moje očinsko srce!« 
Kapurić ga umoli, da popije još jednu čašicu 
konjaka, što on i učini. 

Isti dan u predvečerje doniješe seljaci Voj- 
slava na Lazinu, iz one šume. Treći dan, ju¬ 
trom, bio je sprovod. Za lijesom pođoše na 
malo groblje Bibijana ispod ruke sa svojim 

muzem Viktorom, za njima Pelagija ispod 
ruke sa starim Medardom, pak Kapurić, Žubek 

seHaP T’ f • Venkanić i nekoliko seljaka i 
seljakinja. Stara Agata Klasovićka poslala je 

vrn P - V 1 J M aC ’ na kojem Se je čital ° na jednoj 

vrpu: »Nesretnomu sinu preslavnoga oca«; a 

Pute^T J: > 5 aSCViljena ° bitel i Klassovics«. 
utem do groblja pripovijedao je dr. Venkanić 

sviwT U ! JaraVanji ’ da se J' e Nevenka one- 
s] , n ' a ’ " ad Je začula za smr t pjesnika Voj- 
s ava. S nikim neće da govori, da neprestano 
P ače u svojoj sobi. I gospođa Eulalija da je 
Plakala za Vojslavom. Kapurić se tužno «! 
mis 10 aj je dan bilo oblačno, ali nije kišilo. 
Sunce bi sad ovdje, sad ondje probilo oblake, 
e o asjalokoji kraj one okoline, šumu, livadu 
se o, groblje. Bibijana je na groblju glasno’ 
plakala. Kad spustiše lijes u grob, Prokan je 
izrekao drhtavim glasom, uzvinuvši suzne oči 

‘ nebu: . " Ah ; mili mo J Vojslave, ti jedini, da, 
i jedini vidiš svu neizmjernu tugu, koja je 
palila ogromnim morem čemera bijedno srce 
Ivoga jadnoga i zauvijek rascviljenoga oca!« 

le su n i eči Potresle srcem" nekih prisutnih 
prijatelja. — 

Dva sata kasnije silazila je s Lazine kočija, u 
kojoj su sjedili Prokan i Kapurić. Vozili su se 
u Zagreb. Pelagija je ostala na Lazini, da utješi 
Bibijanu. Prijatelji, oni u kočiji, dugo su šutjeli. 
Prokan je razmišljao o svemu, što je doživio 
u sedam dana, naime otkad ga nije bilo u Za¬ 
grebu, i činilo mu se, da je propao u crnu bez- 
danicu. Već je bio uvjeren, da se je spasio, 
a kad tamo, sudbina je zagrmjela groznu riječ! 
Sve su mu se nade iznenada rasplinule, svi su 
mu se računi pomrsili. Tko bi bio pomislio, da 
će sve to doživjeti u malo dana? Što će sada u 
Zagrebu, gdje ga čekaju tolike brige? Da po- 
ludiš! Kapurić ga je zamišljeno motrio, a on 
mu stao razlagati, sve do Zagreba, kako se 
muči i žrtvuje bez uspjeha, kako se mora 
odlučiti na nešto, jer onako ne može dalje, jer 
treba misliti na svoju obitelj, na sebe i na 
svoje prijatelje ... 

X 

Dvije godine i nekoliko mjeseci poslije smrti 
svojega jedinca Vojslava, stanovao je Viktor 
Prokan u jednoj od najljepših kuća na Zri- 
njevcu, na prekrasnom zagrebačkom šetalištu. 
U njegovu je stanu bilo šest gospodskih soba. 

Nekim bi znancima kazivao, kako on najvoli 
skromno živjeti, kako bi on bio posve zado¬ 
voljan i s jednom sobicom, ali mu to ne može 
biti poradi male Dorice i njezinih odgojite¬ 
ljica, pa i poradi najboljih prijatelja, ko¬ 
jima nije drago stanovati u gostionama. Mala 
Dorica, blijeda i tiha sedmogodišnja djevoj¬ 
čica, bila je kći neke njegove daljnje rođakinje, 
a on ju je uzeo k sebi, pošto se je duboko 
uvjerio, da je »neizmjerno ženijalna, pravo 
čudo od djeteta«. Tako je on svakomu govorio 
o Dorici, i još je razlagao, da bi mu kuća bila 
pusta, kad mu je ne bi onaj »anđelak« raz- 
veseljivao svojim nebeskim smijehom. Mno¬ 
gima je tumačio, kako je odlučio, da se Dorica 
što sjajnije naobrazi. Nikada nije bio zado¬ 
voljan s njezinim odgojiteljicama; devet ih je 
promijenio u jednoj godini, a sve su bile mlade 
i lijepe, sad plavuše, sad crnokose, pak oniske 
i gojne, a onda opet ovisoke i vitke. Ponajviše 
Madžarice, koje su znale natucati i njemački, 
neke i francuski. Mala Dorica nakon jedne 
godine bila već naučila neka slova — od ku¬ 
harice, s kojom je ponajviše drugovala. 

Bilo je u mjesecu rujnu, okolo desetog sata 
prije podne, kad se je Viktor Prokan lagano 

oblačio, pušeći skupu smotku. Ustao je pred 
koji čas s postelje. Dugo je ravnao svoj brk 
pred zrcalom, zatim je popio drugu čašicu 
konjaka, pa se svalio na divan, da pregleda 
neke novine. Kad mu je i to dosadilo, otvorio 
je jedan ormar, i, dok je premetao neke spise, 
opazio je u kutu revolver, uzeo ga iz ormara i 
ogledavao ga, smiješeći se. Hip se zamislio, pa 
zaklimao glavom, opet se osmjehnuo revol¬ 
veru, a onda ga spravio u ormar iza spisa, što 
je dublje mogao. Pošto se je opet 'prošetao 
sobom, otvorio je debelu svoju lisnicu, za¬ 
gledao se u nju, a lice mu se raširilo od zado¬ 
voljstva. Opet se nasmiješio, pogladio nježno 
lisnicu, još jednom pogledao u nju, zatvorio 
ju u ormar, pak stupio pred zrcalo i zasukao 
brk, uzvinuvši glavu. 

Sad netko pokuca. 

— No?... otegne Prokan dubokim glasom. 

— Milostivi, ova pisma ... prošapta blijeda 
djevojčica, stupivši plaho u sobu. Oči su joj 
bile sive i malene, čelo onisko, nos pljosnat, 
kosa crvenkasta, povezana crvenom vrpcom. 
Bila je u modroj haljini. Kad je poljubila 
Prokanovu ruku, upita ju on: 

— Gdje je gospodična odgojiteljica? 

— A?... 

Jesi li vidjela gospodičnu odgojiteljicu? 
Aa... odgovori djevojčica kroz nos, da 

jest. 

— A gdje si ju vidjela? 

Irma je tamo u onoj sobi s onim gospo¬ 
dinom. On joj drži ruku. 

— Smije li se gospodična? 

— Je, milostivi, smijala se, kad ju je po¬ 
ljubio. 

— Ti si to vidjela? 

— Aa... 

— Otkud si to vidjela? 

Ne smijem reći, jer bi me Irma išćuš- 
kala, vukla bi me za kosu. Aa!... 

— Meni možeš reći. 

Ja i kuharica vidjele smo iz druge sobe. 
Aa, vrata ,su bila samo priprta. 

— Ti ne smiješ reći samo: Irma, nego: 
gospodična odgojiteljica. 

Kuharica kaže samo: Irma. Aa! 

— Idi, Dorice, idi. 

Djevojčica izađe, a Prokan slegne ramenima 
i pomisli: Bih li umolio dra. Venkanića, da 
pusti Irmu u miru? Neću. Da nađem drugu 
odgojiteljicu? To bi najbolje bilo. Hm, Irma je 

krasna! Da, krasna, ali i užasno drzovita. Ali 
ona divna ramena! ... Kako sam bijesa došao 
na ženijalnu misao, da uzmen k sebi malu 
Doricu? Jest, presretna misao! Eto, već su neke 
novine pisale, kako se ja brinem za odgoj si¬ 
ročadi, kako sve svoje žrtvujem za dobro is- 
krnjega. 0 , i onaj Venkanićev članak pod na¬ 
slovom: Pravi Dobrotvor, da, i onaj je članak 
bio izvrstan! Čestita duša taj Venkanić! Otkad' 
ga primam pod svoj krov, eto na već dvije 
godine, uvijek mi je posve odan, ali, moram 
priznati, i premalo obziran ... Julči, Fanny, 
Tini, Lisetta, Ilda, da, sve su te ludovale za 
njim, kao sada Irma. Vragometno momče! Što 
ću, kad ga trebam, pošto su mi mnogi okrenuli 
leđa! Ništa, za to: dobar mi je prijatelj! 

Sad pročita Prokan nekoliko pisama, a kad 
preleti jedno, gane se, pa zaklima, tužno uz- 
dahnuvši: »Žrtva sudbine! Sirota!« Mučio se, 
da istisne jednu suzu; pomislio je i na smrt 
svoga sina, ali uzalud. Drago bi mu bilo, da 
može orositi oči suzama. Da, to bi ga veselilo, 
jer bi se time uvjerio, da mu je srce mekano 
i plemenito. Kad nije mogao istisnuti nijedne 
suze, pomislio je, da ne plaču pravi junaci, 
ali zato duboko osjećaju. Nato pođe do treće 

sobe, te pokuca uljudno i oprezno, a kad se 
oglasi žensko grlo, uđe i nazove dobro jutro 
gospodični odgojiteljici Irmi i Venkaniću, koji 
su bili kraj prozora. 

Irma bijaše vitka djevojka kipnih oblina, 
rumena i bijela obličja, crnih i vatrenih očiju, 
\rane kose, rudaste okolo čela. Jutarnja ha¬ 
ljina od crvene svile, izrezana okolo vrata, 
s dugom povlakom i rasporenih rukava, bila 
j°j j e ukrašena bijelim čipkama. Tako bijaše 
odjevena odgojiteljica male Dorice. 

Dragi doktore, ja sam poražen. Znaš, 
tko je umro? upita Prokan Venkanića, motreći 
ispod oka Irmino rumeno lice. 

Ne znam, odvrati Venkanić, smiješeći se. 

— Barunica Nevenka. Evo piše mi barun 
Zdenko. 

— Bila je dugo bolesna, već godinu dana, 
sve otkad se udala za baruna Zdenka. Ja sam 
s njom govorio pred četiri mjeseca. Prava 
svijeća. Ja mislim, da sam ju i ja ljubio, 
osmjehne se Venkanić Irmi, pa popravi: Da¬ 
kako, pred dvije godine i po! 

Nisam mislio, da će umrijeti tako brzo, 
zaklima Prokan. Barun mi piše, da bih ja go¬ 
vorio na njezinom grobu. Sirota Nevenka! Još 

KmniJić: »Pobijeljeni grobovi« B 

mi piše barun, da se je prehladila pred desetak 
dana. Pred koji mjesec pripovijedao mi je, 
da se njegova Nevenka ne čuva, da upravo 
traži bolest. Onako savršena ljepota, pa već u 
grobu! Ona nije ljubila baruna... 

— Ni on nju, pohiti Venkanić. 

— Ah, molim vas, ta gospoda! To je sve 
pokvareno! mahne rukom Irma. 

— Nevenka!... Dragi doktore, pomisli na 
one njezine božanstvene oči! Rođaci su ju pri¬ 
silili da pođe za onoga glupana, koga nije 
mogla ljubiti. Dugo se je otimala, a napokon 
je pristala, jer život nije više imao nikakvog 
čara za nju. Tuga za mojim sinom iskopala 
j°j je prerani grob! Gospodično, već sam vam 
to pripovijedao. Grozno! Malo poslije Neven- 
kine udaje umrli su njezini roditelji, majka, 
pak otac, mjesec dana kasnije. Imali su velik 
imetak. Dakako, baštinile je Nevenkin sinčić, 
kojemu su tek dva mjeseca. Dobio je dosta i 
barun Zđenko. Sirota Nevenka! 

— Vi previše uzdišete za mladom baru¬ 
nicom! nasmija se odgojiteljica Irma. 

— Gospodično, kakav je to takt? namrgodi 
se Prokan. 

— Izvolite?... pogleda ga Irma začuđeno. 

— Ništa, ništa... nakloni joj se Prokan, 
pak doda: U ovako svečanom času!? ... 

Prokan još pripovjedi, da mu barun Zdenko 
piše, kako je gospođa Eulalija često dolazila 
k bolesnoj sestrični, kako je uvijek bila kod 
nje u zadnje vrijeme, te da je Nevenka umrla 
u njezinom naručaju. Sprovod bit će sutra po¬ 
podne. »Nevenka je umrla jutros okolo petog 
sata«, uzdahne Prokan, a nakon stanke doda: 
»Plemenita je žena gospođa Eulalija, pleme¬ 
nita, ali i nesretna. Njezin sin Levin lijepo je 
učio prve dvije godine na sveučilištu, a onda 
se propio poradi nesretne ljubavi. Ljubio je 
Nevenku, sestričnu svoje majke ... Levin je 
propao za domovinu. Oh, mladost, mladost! 
Čujem, da ga je već ispila suha bolest, da neće 
živjeti ni mjesec dana«. 

Irma izjavi, da bi i ona rado pošla na baru- 
ničin sprovod, jer ima upravo krasno crno 
odijelo i gustu koprenu, pak bi napokon htjela 
malko provesti se kočijom. Venkanić joj reče, 
da će se barun, koji je sada udovac, u nju za¬ 
ljubiti, a ona mu odvrati, glasno se smijući, 
neka ne luduje. Prokan spočitne Irmi, da se 
svaki dan vozika, da previše troši na fijakere. 
Irma porumeni i odbije, da to ona čini samo 

poradi zdravlja male Dorice, te kako joj nije 
ugodno vozikati se s onako ružnim i glupim 
djetetom. Ona to čini i poradi svijeta, koji bi 
svašta brbljao o njoj, o Irmi, kad ju ne bi 
često vidio s njezinom učenicom. Bez učenice 
ne može biti odgojiteljice, a i gospodinu Pro- 
kanu je zastalno drago, ako nju, Irmu, smatra 
svijet odgojiteljicom... Bilo bi došlo i do oš¬ 
trijih, da nije netko pokucao na vrata. 

— No?... povika Prokan i osovi se posred 
sobe. 

U crnom kaputu i s bijelim ovratnikom, dr¬ 
žeći u ljevici cilindar, a desnicom otirući znoj 
sa čela, uđe u sobu maleni i trbušati Lazar 
pl. Žubek, nakloni se svima i pruži im desnicu, 
u kojoj mu je bio rubac, pa veselo reče: 

— Evo me ravno iz sabora! Pred koji čas 
svršila je sjednica. Veselite se! Vi ništa ne 
znate? Ni vi, draga gospodično Julči?... 

— Molim: Irma! nakloni se Irma. 

— Sve isto! Da, Irma, krasna Irma! Ali vi 
još ne znate, da su me danas izabrali u zajed¬ 
nički peštanski sabor? osovi se Žubek. 

— Čestitam! nakloni se Prokan. 

— Ah, lijepo je u Pešti! uzdahne Irma. 


— Ako imate u Pešti rođaka, molim na 
svaku uslugu, draga gospodično Fanny! 

Molim: Irma, Irma! nakloni se Irma. 

Sve isto! Da, mila i božanstvena Irma! 
Vi, gospodično Irma, vi ste dapače za svakoga 
svetinja, kada na primjer sjedite u loži u ka¬ 
zalištu s dičnim gospodinom Prokanom, jer 
nas veledični Viktor Prokan krasno uči, da su 
svi privatni odnošaji, a dakako i obiteljski 
životj najveća svetinja za svakoga poštenoga 
čovjeka! 

Gle, kako je elegantan naš dični za¬ 
stupnik pl. Žubek! naraduje mu se Venkanić. 

■ Kao kakav ministar, zar ne? klikne 
Zubek i okrene se kao na igli. Dakako, izabran 
u zajednički sabor! Molim: jednoglasno i s naj¬ 
većim oduševljenjem, jer je ona nesretna opo¬ 
zicija bila izašla iz dvorane. Samo jedno mi je 
čudno: u dvorani vikali su mi moji jedno- 
mišljenici: »živio!«, kad sam naime izabran, 
a malo kasnije gledali su me nekako mrko. 
Molim, neki od mojih jeđnomišljenika! Dični 
prijatelju, molit ću vas, da mi razjasnite taj 
čudni pojav, ne sada, u svoje vrijeme, pogleda 
Žubek Prokana. 


212 


213 



i 

EUGEN KUMICIĆ 


— Ja ću vam to razjasniti. Lako ćete to ra¬ 
zumjeti, osmjehne mu se Prokan. 

Sad pripovjedi Žubek, kako je prvi dan u 
saboru nepobitno dokazao, da je opozicija 
kriva, što mu je neki deran okrao krušku, te 
kako opozicija sije u narod korupciju, jer ona 
huška narod na gospodu, ili, kako je jučer 
rekao u saboru, na kapitali »Jest, draga braćo«, 
nastavljaše Žubek, »ja sam jučer smrvio opo¬ 
ziciju! Svi su se smijali njezinom porazu; da, 
smijala se je i njegova preuzvišenost, naš svi¬ 
jetli ban. Ja sam zaljubljen u njega; uvijek ga 
gledam. I on mene gleda, i lijepo mi se smiješi. 
Jest, ja sam u saboru rekao, da sam smrvio 
opoziciju! Molim lijepo, tako stoji u onom 
sten ... sten ... vi znate, u onom zapisniku. 
Opozicija smijala se od bijesa, dakako, od 
bijesa. Vi znate, da me mrze oni socijaliste, 
anarhiste i komunardi, jer sam im okrenuo 
leđa, jer sam otišao iz njihove paklenske 
stranke, dakako po vašem mudrom i brat¬ 
skom savjetu. Dični moj prijatelju, -ja nikako 
ne pojimam, kako ste vi mogli biti onoliko go¬ 
dina u opoziciji. Oprostite!« nakloni se Pro¬ 
kunu. 

— Ja sam i danas opozicijonalac, osmjehne 
se Prokan. 

— Vi ste i danas!? ... prepane se Žubek. 

— Jesam u duši, ali sam se maknuo s poli¬ 
tičkoga polja. Vi znate, da su me mnogi moji 
prijatelji proglasili političkim mrtvacem. Vri¬ 
jeme je, da se napokon odmore i moje trudne 
kosti! izusti muklo Prokan, uzdahne i prevrne 
oči. 

— Vaši prijatelji nisu drugo nego, jest, oni 
su, eto, da, molim, ja ne bih znao reći, što su, 
ne, ne bih... smete se Žubek, zamisli se, pa 
naglo doda: Ali vi imate jošte dosta prijatelja! 

— Imam. Ti će mi biti vjerni, kako su 
mi uvijek bili. Mnogo su godina radili, kako 
sam ja htio. Gospodine zastupniče, zapamtite 
ovo: Ja sam uvijek bio isti. Ja sam uvijek jed¬ 
nako radio. Sada znaju mnogi, što su prije 
znali samo neki. Molim vas, zapamtite to. Ope¬ 
tujem: Ja sam uvijek bio isti! reče Prokan naj¬ 
odlučnije, neobičnim glasom. 

Žubek mu pripovjedi, da je bio neki dan u 
suton u nekom društvu, gdje se je oštro go- 
4. vorilo proti njemu, proti Prokanu. Slučajno je 

zapao u ono društvo. U prvi mah mislio je, 
da su to ugledni ljudi, ali se je uvjerio, da nisu, 
čim su počeli govoriti o Prokanu. Da su bili 
ugledni, ne bi bili govorili proti njegovom dič- 

nom prijatelju, jer je on, Žubek, opazio, da 
ugledni ljudi uvijek slave njegovog prijatelja. 
Neki su u onom društvu tvrdili, da je Prokan 
licemjerac i klevetnik, da mu niču u glavi naj- 
podlije izmišljotine, da uvijek spletkari, da je 
izdajica svojih prijatelja i domovine. Prokan 
se smiješio, dok mu je to Žubek pripovijedao, 
sjedeći do njega na divanu. Venkanić i Irma 
razgovarahu kraj prozora. Žubek je tvrdio, da 
je sve u njemu kipjelo, kad su onako govorili 
o njegovom prijatelju, koga je napokon stao 
braniti. Oni ljudi začuđeno da su ga gledali, a 
neki da su mu se i smijali, te da se nisu htjeli 
s njim prepirati. »Vjerujte mi, dični prija¬ 
telju«, nastavljaše Žubek tiho, »oni su ljudi 
ugledni samo na oko. A znate li vi, što su mi 
rekli? Čujte: rekli su mi, da je sve ono, što su 
govorili proti vama, jasno i nepobitno doka¬ 
zano. Ja sam im odbrusio ovako: gospodo 
moja, ma da je sve jasno i nepobitno doka¬ 
zano, ja ipak ne vjerujem, jer ja ne držim ništa 
ni do najjasnijih i najnepobitnijih dokaza«. 

— A što su vam odgovorili? upita ga Prokan, 
zureći kroz trepavice. 

— Gledali su me zapanjeno, a kad je jedan 
svojemu susjedu prišanuo: »No, ako to nije 

bluna!« ja sam osjetio, da me je uvrijedio, 
ustao sam i otišao iz društva. 

— Hvala vam, dragi brate, što ste onako 
umno ustali na obranu moje časti! zahvali mu 
Prokan zamišljeno i pruži mu desnicu. 

— Molim, molim, moja najsvetija dužnost! 
A gle, sad sam se sjetio! Znate li, da je umrla 
barunica Nevenka? 

— Znam, znam! uzdahne Prokan, ustane i 
pođe sa Žubekom k Venkaniću i gospodični 
odgojiteljici, upitavši Žubeka, hoće li i on na 
sprovod. 

— Ne mogu nikako, odgovori Žubek, jer 
sam od radosti, što sam jučer smrvio opo¬ 
ziciju i što sam danas izabran u zajednički 
sabor, javio malo prije vašoj Bibijani, da 
dođe u Zagreb. Povest ću ju u cirkus, da se 
nasmije i načudi. Sirotica dosta se namuči sa 
svojim pilićima i telićima! Vi znate, da nije baš 
zabavno na mojem posjedu Goričici. Da, lijepo 
je u Zagrebu, ali nema ti ništa do moje juhe u 
Goričici! Vi znate, kako izvrsno kuha Bibi- 
jana. 0, vrijedna je, dični prijatelju, vaša su¬ 
pruga Bibijana! nakloni se Žubek Prokanu, pa 
živahno doba: Ja živim s njom u mojoj Gori¬ 
čici kao golub s golubicom. 

— Velevrijedna gospoda! kinine Venkanić. 

— Već sam dva mjeseca u Zagrebu, a još ne 
poznam gospođu Bibijanu. Kada ćemo ju po¬ 
sjetiti? upita Irma Prokana. 

— Domalo, odgovori Prokan nehajno. 

— Bit će mi neizmjerno milo, nakloni se 
Žubek. 

— Velevrijedna gospođa! ponovi Venkanić. 

I on, dr. Venkanić, i on već nije ‘mislio 

svojom glavom. U dvije godine otrovao mu je 
Prokan i um i srce. Opetovao bi tuđe riječi, 
a nije mislio, da istražuje čine. Takvih je ljudi 
mnogo na svijetu. Ponavljaju potvore i neza¬ 
služene pohvale, svuda ih raznose, a neki na¬ 
pokon i sami u nje vjeruju. Razumni ljudi 
svakoga drže za poštenjaka, dok se ne uvjere 
o protivnom, prosuđivanjem samih čina. Oni 
uvijek prosuđuju bez strasti. Simpatija i anti¬ 
patija, i to su strasti. Radi li se, recimo, o 3 

potvori, razumni će ljudi otruniti sve suvišne 
riječi, bile one žestoke ili slatke, i pitat će | 
samo za čine, po kojima će se brzo uvjeriti, | 
da je posve nekriv onaj, koga su oklevetali. 
Istodobno pronašli su se takvim prosuđi¬ 
vanjem i klevetnici. Kad bi mnogi ljudi tako 
prosuđivali, uvjerili bi se u više slučajeva, da 


je pošten onaj, koga su smatrali nepoštenim, 
a nepošten onaj, koji im se je pričinjao po¬ 
štenim. I žestoke su riječi potrebne, ali samo 
onda, kad su se naveli opaki čini, koji se 
onim izrazima točno označuju, te nisu nego 
žig za opačinu, da ju ljudi jače opaze, da 
im bude što odurnija, da ju nikada ne po¬ 
čine. Tko ne zna, kako je grmio sv. apostol 
Pavao? Mnogi ljudi ponajviše mrze pametnije 
od sebe, a najviše njih pravednike. Tko pro- 
siplje previše žestokih ili previše slatkih riječi, 
taj hoće da zamulji čine, da zavede druge. Tko 
bijesno viče, najmanje se čuje. Pogrde i psovke 
dobri su čepovi za pošteno uho. Ogromna je 
i najmanja istina, jer nema malene, nego su 
sve jednake, sve su jedna. Kad bi se jedan 
njezin dio mogao uništiti, sve bi se moglo uni¬ 
štiti. Kako je ogromna, tako je i silna. Silna? 
Ona je najveća sila, pa zar nije čudo, kad ju 
ljudi hoće zatrpati svojom jadnom riječi? 
Lako ona razvali čitava brda lažnih riječi, a 
to je prava sreća za poštene ljude. — 

Stari Medardo, vlastelin na Lazini, umro je 
pol godine iza Vojslava. Malo pred smrt snašle 
su ga silne brige: morao je prodati veći dio 
svoga posjeda, i još je bio dužan. Uništio ga 

Prokan. Lazina se raskomadala; veći su dio 
kupili tuđinci, manji domaći ljudi. Bibijana 
se preselila u Goričicu, k Žubeku, koji joj 
bijaše omilio, jer je mnogo i veselo jeo, te ju 
svuda hvalio kao prvu kuharicu u onom kraju. 

Malo po Medardovoj smrti platio je Prokan 
svoj dug gospodični odgojiteljici Pelagiji, koja 
se je odmah udala za plemića Jaravanju. 
Prokan i Žubek bili su im vjenčani kumovi. 
Bibijana je priredila objed. Prokan je na¬ 
zdravio mladencima tako krasno, srčano i za- 
' nosno, da su mnoge oči prosuzile. Pelagija, 
umna mladenka, neobično blijeda od najdub¬ 
ljega itronuća, s bijelim vijencem na glavi, 
glasno je jecala. Kosa joj bila prosjeda. 

I Kapurić je bio na piru. Prokan mu još 
nije bio isplatio sav dug, ali ga uvjeravao, da 
će mu »isposlovati što prije jednu željezničku 
koncesiju«. Bili su uvijek dobri prijatelji, i 
onda, kada se je pročulo, da se Nevenka udaje 
za baruna Zdenka. Kapurić je vjerovao svo¬ 
jemu prijatelju, da je Nevenka ljubila njega, 
ali su ju roditelji prisilili, da pođe za baruna. 
Kasnije mu je pripovjedio Prokan, da je 
»lijepo uspio u jednom svojem velevažnom 
poslu«, te mu je platio jedan dio duga. — 

Pošto je Žubek izjavio Prokanu i gospo¬ 
dični odgojiteljici Irmi, da će mu biti neiz¬ 
mjerno milo, ako ga posjete u Goričici, pri¬ 
povjedi Irma, kako ju je pred četiri dana u 
cirkusu oštro promatrao neki gospodin, jošte 
mlad, jak, s velikim žutim brkom. Čula je od 
jedne gospođe, koja je do nje sjedila u cirkusu, 
da je ono neki barun. Na to reče Žubek: 

— Mislim, da vas je oštro promatrao barun 
Zdenko. On je bio u Zagrebu pred četiri dana. 
I ja sam bio u cirkusu pred četiri dana, ali ga 
nisam vidio. 0, ja gledam rado one na konju! 
Vražje cure! He, he, dični prijatelju, što bi 
rekla vaša Bibijana, da me je sada čula! He, 
he! nasmije se Žubek i položi svoju desnicu na 
Prokanovo rame. 

Gospodine zastupniče, vi ste još momak 
od oka! potapša ga dr. Venkanić prstima po 
ramenu. 

— He, he!... nakloni se Žubek. 

— Ne vjerujem, da je ono bio barun, ko¬ 
jemu je jutros umrla žena. Kako bi ostavio 
doma bolesnu ženu, te pošao u cirkus? čudila 
se Irma. 

— Molim, on nije mogao znati, da će ona 
tako brzo umrijeti, razjasni Žubek. 

— Dragi Viktore, što ćeš govoriti na grobu? 
upita Venkanić Prokana. 

-- Što ću govoriti? Znaš i sam, osmjehne se 
Prokan, stane posred sobe, u hip navije lice 
na žalost, uzdahne, pogleda u nebo, pa počne 
tužnim i dubokim glasom:... Da, tužni zbore, 
gorke suze ronimo nad ovim preranim 
grobom! Neumitna smrt pokosila je mladu, 
nježnu i preplemenitu majku! Oh, grozna 
sudbino! Jest, ovi smrtni ostaci,' koje smo 
sada spustili u ovaj hladni i crni grob, oni su 
bili... oni su bili premili i prekrasni prolazni 
stan najplemenitije duše! Njezin duh titrao je 
na njezinom rajskom obličju kao trak sunca 
na najnježnijoj ruži. I nema (je više među 
nama! Ona je živjela samo za svoga druga, ona 
je neizmjerno ljubila presvijetloga baruna, 
kojemu je bila sva radost. Sunce mu je po- 
tamnjelo, i eto ga, kako slomljen i strven sud¬ 
binom, plače nad njezinim otvorenim grobom! 
Nema, ah, nema je više! Njezin zlatni sinčić, 
njezino premilo djetešce ne (zna, što je iz¬ 
gubilo! Ne, ne zna! I nikad neće znati, nikad! 
Majčin glas, slatki glas, nikad neće čuti, 
nikada!... 


— Dragi prijatelju, molim vas, prestanite. 
Oči su mi pune suza. Vi govorite, kao da je tu 
pred vama otvoren grob. Jadno djetešce! uz¬ 
dahne Žubek i otare suze. 

— Sutra ćemo dakle na sprpvod... reče 
Irma zamišljeno. 

— Dobro... pogleda ju ispod oka Prokan, 
slegne ramenima i doda: Gospodično, ako 
vam se barun sviđa, mogli biste ostati kod 
njega... 

Irma pocrveni. Prokan se zamisli, pođe 
k otvorenom prozoru, baci na cestu polovicu 
srnotke, koja je još gorjela, pa se prošeće 
sobom, a zatim stane pred Žubeka, te ga umoli, 
da bi došao k njemu na večeru, ali barem 
s dvojicom prijatelja. Nato se potuži, da ga 
užasno glava boli, i da ne zna, kako će napisati 
desetak velevažnih listova, a mora ih napisati 
odmah, dakako bivšim prijateljima, da ih 
uvjeri, kako oni, ti jadnici, još nikako ne 
mogu shvatiti njegove' otadžbeničke osnove, 
duboko promišljene, te kako on nije nikada, 
u čitavom svojem životu, posvećenom u 
svakom hipu miloj ali i bijednoj otadžbini, 
svojoj obitelji i svojim prijateljima, počinio ni 
najmanji čin, koji se ne bi upravo posve sla- 

gao s najčišoom časti, s ponojsom i s dosto¬ 
janstvom najpožrtvovnijega patriote, i, uopće, 
najplemenitijega čovjeka, koji je svakoga 
štovao i ljubio bez obzira na dobu, spol i vjeru. 
Dr. Venkanić i Žubek kimnuše, da je tako, a 
Viktor Prokan svima se nakloni s najslađim 
smiješkom, pa ode u svoju sobu, pognut i 
zamišljen. 

D 56— 

SVEZAK XVI. 

